গণতন্ত্র মানবাধিকার ও গণমাধ্যমের স্বাধীনতা\nসর্বশেষ সংবাদ সাদকাতুল ফিতরের শিক্ষাও তাৎপর্য ইসলাম ও দ্বীন হলো সর্বজনীন জীবন ব্যবস্থার নাম :মুফতী মাসুম বিল্লাহ নাফিয়ী গণতন্ত্র মানবাধিকার ও গণমাধ্যমের স্বাধীনতা এপ্রিলে বিশ্বব্যাপী করোনায় আক্রান্ত ২ কোটি ২৫ লাখ ৫৪ হাজার ২৩ জন, মৃত্যু ৩ লাখ ৬৫ হাজার ৭৮৩ জনের মহান মে দিবস ও শ্রমিকদের নিরাপত্তা "নিভছে না দিল্লির জ্বালানগর ও নিগমবোধ শ্মশানের চিতার আগুন : ফুরসত নেই জাদিদ কবরস্থানের গোর খোদকদেরও" আমরা কি প্রস্তুত? মানবিক জীবনে ফিতরা বা ফিতরের যাকাতের গুরুত্ব বিশ্বে গত ৭ দিনের করোনা চিত্র শিক্ষকের ঋণ রমযান মাসের বৈশিষ্ঠ্য ও ফযীলত রমজান মাসের ফজীলত, করণীয় ও বর্জনীয় ৪০টি গুরুত্বপূর্ণ হাদিস স্মৃতিচারণঃকবিরাজ হোসেন মোল্লা ছিলেন সদা হাস্যজ্জল মানবতার মানুষ যাকাতের গুরুত্ব, ফযীলত ও ব্যয়ের খাতসমূহ আল-কুরআন ও বিজ্ঞান রমজানের পবিত্রতা রক্ষায় গণমাধ্যমের ভূমিকা বাঙালির সবচেয়ে বড় অসাম্প্রদায়িক উৎসব বাংলা নববর্ষ মু'মিন ব্যক্তি মিথ্যা বলতে পারে না সবারে আমি নমি বিশ্বব্যাপী করোনায় আক্রান্ত মার্চ মাসে ফেব্রুয়ারী থেকে বেড়েছে তবে কমেছে মৃত্যু ও সুস্থতার সংখ্যা বানী এপারের চোখে ওপারের অর্ধশতক যাত্রা ২৫ মার্চ জাতীয় গণহত্যা দিবসের আন্তর্জাতিক স্বীকৃতি চাই বঙ্গবন্ধুর জনপ্রিয়তা প্রতিনিয়ত বাড়ছে দারিদ্রতা ও নিরাপত্তাহীনতাই বাল্যবিবাহের অন্যতম কারণ বঙ্গবন্ধুর স্বপ্নের উন্নত বাংলাদেশ প্রতিষ্ঠা করতে অবিরাম কাজ করছেন জননেত্রী শেখ হাসিনা ট্রাফিক পুলিশের মানসম্মত পুলিশ বক্স প্রয়োজন মুজিবের চেতনায় নারী অধিকার '৭ মার্চের ভাষণে বঙ্গবন্ধুর ক্যারিশমাটিক নেতৃত্বের বহিঃপ্রকাশ' ফেব্রুয়ারীতে বিশ্বব্যাপী করোনায় আক্রান্ত সামগ্রিকভাবে কমেছে প্রায় ৮২ লাখ\nলায়ন মোঃ গনি মিয়া বাবুল :\nসময় : 2021-05-03 13:34:00\nগণতন্ত্র বলতে জনসাধারণের শাসন ব্যবস্থাকে বুঝায়। যে শাসন ব্যবস্থায় রাষ্ট্রের সার্বভৌম ক্ষমতা জনগণের হাতে ন্যস্ত থাকে তাকে গণতন্ত্র বলে। গণতন্ত্র অর্থ জনসাধারণের শাসন। জনগণ যখন সকল ক্ষমতার অধিকারী হয় এবং রাষ্ট্র পরিচালনার ভার জনগণের ওপর ন্যস্ত থাকে তখন তাকে গণতন্ত্র বলা হয়। রাষ্ট্রবিজ্ঞানীরা গণতন্ত্রকে রাষ্ট্রের সকলে অংশ গ্রহণ করতে পারে এমন এক ব্যবস্থা বলেছেন। কাজেই বলা যায়, যে সরকার বা শাসন ব্যবস্থায় জনমতের প্রধান্য স্বীকৃত হয় এবং জনপ্রতিনিধির মাধ্যমে শাসনকার্য পরিচালিত হয় তাই গণতন্ত্র। আমেরিকা যুক্তরাষ্ট্রের প্রাক্তন প্রেসিডেন্ট আব্রাহাম লিংকন গণতন্ত্রের একটি জনপ্রিয় সংজ্ঞা দিয়েছেন (Democracy isaGovernment of the people, by the people and for the people) তাঁর মতে “জনসাধারণের জন্য, জনসাধারণের দ্বারা পরিচালিত এবং জনসাধারণের সরকারই হল গণতন্ত্র।\nগণতন্ত্র নাগরিকদের মৌলিক অধিকার সংরক্ষণ করে, ফলে গণতন্ত্রে নাগরিকদের ব্যক্তিত্ব বিকাশের যথেষ্ট সুযোগ ও স্বাধীনতা থাকে। গণতন্ত্র আর গণমাধ্যম একটি আরেকটি পরিপুরক। যেখানে গণমাধ্যম যতবেশী শক্তিশালী যেসখানে গণতন্ত্র বেশী শক্তিশালী। পরমত সহিষ্ণুতাই গণতন্ত্রের সচবেয়ে বড় কথা। আলোচনা, মতপ্রকাশ, ঐক্য, সংহতি হলো গণতন্ত্রের গুরুত্বপূর্ণ সিঁড়ি। অন্যের মতের প্রতি শ্রদ্ধাশীলতা গণতন্ত্রের একটি গুরুত্বপূর্ণ শর্ত। মৌলিক অধিকার হলো মত প্রকাশের স্বাধীনতা। বাংলাদেশের সংবিধানের ধারার ৩৯(১) চিন্তা ও বিবেকের স্বাধীনতা নিশ্চয়তা দান করা হয়েছে এবং ৩৯(২) সংবাদপত্র তথা গণমাধ্যমের স্বাধীনতার নিশ্চয়তা প্রদান করা হয়েছে।\nগণমাধ্যম গণতন্ত্রের সদা জাগ্রত প্রহরী। কোথাও মানবাধিকার লঙ্ঘিত হলে, গণতন্ত্রের মর্যাদা লুন্ঠিত হলে, কিংবা গণতন্ত্রের পবিত্রতা কোন কারণে কলুষিত হলে, গণমাধ্যমের নির্ভিক কন্ঠ সেখানে সোচ্চার হয়ে উঠে। গণমাধ্যম তাই জনগনের পবিত্র গণতান্ত্রিক অধিকার সংরক্ষণে সর্বদা দায়িত্বশীল অভিভাবক। গণমাধ্যম জনগণকে সচেতন করতে সদা সচেষ্ট এবং জনগণ ও সরকারের মধ্যে গণমাধ্যম সেতুবন্ধন হিসেবে কাজ করে। জনসাধারণের মতামত/চিঠিপত্র প্রভৃতি প্রকাশের মাধ্যমে জাগ্রত জনমতকে প্রতিফলিত করে সংবাদপত্র পালন করে তার পবিত্র নৈতিক দায়িত্ব। তাই বলা হয় `It is the Peoples Parliament always sessions` মন্তব্যটি সর্বোতভাবে স্বার্থক। সংবাদপত্র আক্ষরিক অর্থেই সদা জাগ্রত জাতীয় সংসদ।\nগণমাধ্যম একটি সমাজ বা জাতির সামগ্রিক জীবনের প্রাত্যহিক দলিল। তাই গণমাধ্যমকে অবশ্যই স্বাধীন ও নিরপেক্ষ হতে হবে। গণমাধ্যম হতে হবে জনসাধারণের স্বার্থ রক্ষার অতন্দ্র প্রহরী। জনগণের স্বার্থে গণমাধ্যম যেমন অন্যায়ের বিরুদ্ধে প্রতিবাদ করবে, তেমনি ন্যায়নীতি প্রতিষ্ঠার জন্যে করবে সংগ্রাম। গণমাধ্যমকে নির্ভীক ও অকপট হতে হবে। আমাদের দেশে গণমাধ্যমের স্বাধীনতা আশানুরুপ নয়। ক্ষমতাসীন প্রতিটি সরকারই স্বীয় দলের স্বার্থে গণমাধ্যমের উপর আধিপত্য বিস্তারের অপচেষ্টায় লিপ্ত থেকে বারবার গণমাধ্যমের স্বাধীনতাকে ক্ষুন্ন করেছে। দেশ স্বাধীন হওয়ার দীর্ঘ ৫০ বছরেও গণতন্ত্র ও গণমাধ্যম কোনটাই শক্তিশালী হতে পারেনি। কারণ স্বাধীনতার পর বারবার সামরিক অভ্যুত্থান, হত্যা, রক্তপাতের মধ্য দিয়ে ক্ষমতা দখল, মুক্তিযুদ্ধের চেতনা বিরোধী দেশী ও বিদেশী ষড়যন্ত্রকারীদের তৎপরতা, অর্থনৈতিক বৈষম্য, যুব সমাজের মধ্যে সৃষ্ট হতাশা, বেকারত্ব, জনস্ফীতি, আইন-শৃঙ্খলার অবনতি, ঘুষ-দুর্নীতি, দলীয়করণ ইত্যাদি অবক্ষয় স্বাধীনতার মুল লক্ষ গণতন্ত্র, গণমাধ্যমের স্বাধীনতা ও মানবাধিকারকে বিপন্ন করে চলেছে। দেশের সবক্ষেত্রেই ব্যবসায়িক মানসিকতা বিদ্যমান। তোষামদ, সুবিধাবাদিতা আর মিথ্যাচার সুবিধাভোগী সমাজকে স্বৈরতান্ত্রিক মানসিকতার শিখরে নিয়ে যাচ্ছে। বেশীর ভাগ গণমাধ্যম গণমানুষের মুখপত্র না হয়ে সুবিধাবাদী তল্পিবাহক, দুর্বৃত্ত রাজনৈতিক গোষ্ঠির ক্ষমতারোহন কিংবা ক্ষমতাকে পাকাপোক্তকরণের হাতিয়ারে পরিণত হচ্ছে।\nদেশের গণতন্ত্র দুর্বল থাকলে চেষ্টা করলেও গণমাধ্যম শক্তিশালী ভূমিকা পালন করতে পারে না। কোন সংবাদপত্র বা গণমাধ্যম অথবা গণমাধ্যমকর্মী সমাজে ন্যায় বিচার, আইনের শাসন ও মানবাধিকার রক্ষার আন্দোলনকে এগিয়ে নেয়ার চেষ্টা করলেই নানা নির্যাতনের শিকার হচ্ছে। তবে শত ঝুঁকির পরেও গণমাধ্যম তাদের দায়িত্ব, সততা, নিষ্ঠা ও নিরপেক্ষতার সাথে পালন করার চেষ্টা করে যাচ্ছে। আর দেশের গণমাধ্যম ও তার কর্মীরা যত দলনিরপেক্ষ, নির্ভীক, শিক্ষিত ও সৎ হবেন, ততই দেশের জন্য মঙ্গলজনক।\nগণমাধ্যম সমাজের দর্পণ, জাতির বিবেক, জনতার কন্ঠস্বর, রাষ্ট্রের চতুর্থ স্তম্ভ ইত্যাদি নানা নামে গণমাধ্যমকে অভিহিত করা হয়। কিন্তু সেই জাতির বিবেকের উপর চলে নানা জুলুম, অন্যায়-অত্যাচার, গণমাধ্যমকর্মীদের উপর করা হয় নির্যাতন, এমনকি তাদের হত্যা করা হচ্ছে। কিন্তু খুনি ও নির্যাতনকারীরা আইনের আওতায় আসছে না, তাদের শাস্তি হচ্ছে না। এই বিষয়ে সাংবাদিক ইউনিয়ন বা সংগঠনগুলোর ঐক্য প্রয়োজন। সাংবাদিকদের নিরাপত্তা ও পেশাগত মর্যাদার জন্যে রাজনৈতিক বিশ্বাসের উর্ধ্বে উঠে সকল সাংবাদিক সংগঠনগুলোর ঐক্যবদ্ধ হওয়া জরুরী। আইনের শাসন ও গণতন্ত্র প্রতিষ্ঠায় সাংবাদিকদের পেশাগত ঐক্যের কোন বিকল্প নেই।\nপরিশেষে বলা যায় যে, গণতন্ত্র প্রতিষ্ঠায় গণমাধ্যমের স্বাধীনতা ও সাংবাদিকদের নিরাপত্তা অপরিহার্য। তথ্য মন্ত্রণালয় কর্তৃক আয়োজিত সাংবাদিক সম্মেলনে স¤প্রতি জানানো হয় যে, তথ্য মন্ত্রণালয় সাংবিধানিক বাধ্যবাধকতা ও বর্তমান সরকারের নির্বাচনী অঙ্গীকার অনুযায়ী জনগণের তথ্য অধিকার নিশ্চিতকরণ, গণমাধ্যমের সহায়তায় জনসচেতনতা সৃষ্টির মাধ্যমে দেশের আর্থসামাজিক উন্নয়ন, গণমাধ্যম শিল্পের মানোন্নয়ন, স¤প্রচার ব্যবস্থার আধুনিকায়ন, জাতীয় ইতিহাস, ঐতিহ্য ও সংস্কৃতির লালন, বিকাশ ও সংরক্ষণ এবং গণমাধ্যমকর্মীর পেশাগত দক্ষতা ও সেবার মানোন্নয়নের কৌশলগত উদ্দেশ্য অর্জনের লক্ষ্য নিয়ে কাজ করে যাচ্ছে। সম্মেলনে আরো জানানো হয় যে, বর্তমান সরকার গণমাধ্যমের অবাধ স্বাধীনতায় বিশ্বাসী এবং গণমাধ্যমকর্মীদের নিরাপত্তা নিশ্চিত করতে সরকার সচেষ্ট রয়েছেন। কিন্তু সাংবাদিকগণ পেশাগত দায়িত্ব পালন করতে প্রায় হামলা ও নানা রকম হুমকীতে শিকার হতে হয়। গত ২০১২ সালের ১১ ফেব্রুয়ারি নিজ বাসায় নৃশংসভাবে খুন হন এটিএন বাংলার সিনিয়র রিপোর্টার মেহেরুন রুনি ও মাছরাঙা টেলিভিশনের বার্তা সম্পাদক সাগর সরওয়ার। নিহতদ্বয় স্বামী-স্ত্রী। ছয় বছর বয়সী একমাত্র শিশু পুত্র মাহির সরোয়ার মেঘের সম্মুখে এই সাংবাদিক দম্পত্তি খুন হয়েছেন। কিন্তু আজো খুনীদেরকে সরকার ধরতে পারেনি, কিংবা চিহ্নিত করতে পারেনি। ২০১১ সালের ২৮ জানুয়ারি পল্টনের নিজ বাসায় খুন হন জাতীয় সাংবাদিক সংস্থার স্থায়ী পরিষদের সদস্য ও দৈনিক জনতার সহ সম্পাদক ফরহাঁদ খাঁ ও তাঁর স্ত্রী রহিমা খাতুন। বিগত খালেদা-নিজামীর আমলে খুন হন সাংবাদিক মানিক সাহা, হুমায়ুন কবির বালুসহ আরো অনেকে। বলা যায় যে. সব সরকারের আমলেই সাংবাদিক নির্যাতন ও খুন হয়েছে প্রায় সমানতালে। তবে দেশে গণতন্ত্র, মানবাধিকার প্রতিষ্ঠা করতে গণমাধ্যমের স্বাধীনতা ও সাংবাদিকদের নিরাপত্তা নিশ্চিত করতে হবে।\nশিক্ষক, কলাম লেখক, প্রাবন্ধিক ও সমাজসেবক\nচেয়ারম্যান, জাতীয় সাংবাদিক সংস্থা, স্থায়ী পরিষদ\nসাদকাতুল ফিতরের শিক্ষাও তাৎপর্য\nইসলাম ও দ্বীন হলো সর্বজনীন জীবন ব্যবস্থার নাম :মুফতী মাসুম বিল্লাহ নাফিয়ী\nএপ্রিলে বিশ্বব্যাপী করোনায় আক্রান্ত ২ কোটি ২৫ লাখ ৫৪ হাজার ২৩ জন, মৃত্যু ৩ লাখ ৬৫ হাজার ৭৮৩ জনের\nমহান মে দিবস ও শ্রমিকদের নিরাপত্তা\n"নিভছে না দিল্লির জ্বালানগর ও নিগমবোধ শ্মশানের চিতার আগুন : ফুরসত নেই জাদিদ কবরস্থানের গোর খোদকদেরও" আমরা কি প্রস্তুত?


Indian Prime Minister Narendra Modi gets candid in an email interview with XPRESS– News18 Bangla\nINDIAN PRIME MINISTER NARENDRA MODI GETS CANDID IN AN EMAIL INTERVIEW WITH XPRESS\nপ্রত্যেকটি দিন প্রাণ ভরে বেঁচে থাকাই আসল বেঁচে থাকা: নরেন্দ্র মোদি\nআগামী ১১ ফেব্রুয়ারি-১৩ ফেব্রুয়ারি দুবাইয়ে অনুষ্ঠিত হতে চলেছে ওয়ার্ল্ড গর্ভমেন্ট সামিট ৷\nLast Updated : February 09, 2018, 22:30 IST\n#নয়াদিল্লি: আগামী ১১ ফেব্রুয়ারি-১৩ ফেব্রুয়ারি দুবাইয়ে অনুষ্ঠিত হতে চলেছে ওয়ার্ল্ড গর্ভমেন্ট সামিট ৷ আর সেই সম্মলনেই অংশ নিতে দুবাই সফরে যাচ্ছেন দেশের প্রধানমন্ত্রী নরেন্দ্র মোদি ৷ সফরের আগে, এক্সপ্রেস সংবাদ মাধ্যমের বিশেষ ইমেল সাক্ষাৎকারে এই সফর, ভারতের ভবিষ্যত পরিকল্পনা, নিজের ভালো লাগা, মন্দলাগা নিয়ে খোলামেলা উত্তর দিলেন মোদি...\nআপনার সংযুক্ত আরব আমির শাহি সফর সম্পর্কে কিছু বলুন.. এই সফরের মূল উদ্দেশ্যই হচ্ছে দুবাইয়ে অনুষ্ঠিত ষষ্ঠ ওয়ার্ল্ড গভর্মেন্ট সামিটে অংশ নেওয়া ৷ এবারের সামিটে ভারত অতিথি দেশের সম্মান পেয়েছে ৷ সংযুক্ত আরব আমির শাহির দেশগুলির সঙ্গে সুসম্পর্ক স্থাপন করাই এই সফরের মূল উদ্দেশ্য ৷ সফরের তালিকায় সংযুক্ত আরব আমির শাহির প্রধান শেখ মহম্মদ বিন শেখ রসিদ আল মাখতুমের সঙ্গে বিশেষ বৈঠক রয়েছে ৷ এই বৈঠকে থাকবেন শেখ মহম্মদ বিন জায়েদ আল নাহায়ন, আবু ধাবির রাজা ও ডেপুটি সুপ্রিম কমান্ডার অফ আর্মড ফোর্স ৷ দুই দেশের মধ্যে নিরাপত্তা সক্রান্ত ব্যবস্থা, দুই দেশের আমদানি, রপ্তানি সব বিষয়ই উঠে আসবে এই বৈঠকের আলোচনায় ৷ এর আগের সফরেও এই সব নিয়ে আলোচনা হয়েছিল ৷ তবে এবারের বৈঠকে দুই দেশের বন্ধুত্বপূর্ণ সম্পর্ককে আরও অটুট করা ও ভবিষ্যত পরিকল্পনা আলোচনা করা হবে ৷ এছাড়াও আলোচনায় উঠে আসবে দতুই দেশের মধ্যে সম্পর্ক স্থাপন করে অর্থনৈতিক উন্নতি সাধন ৷\nসংযুক্ত আরব আমির শাহিতে অবস্থিত ভারতীয় সংগঠনগুলি প্রথম থেকেই দুই দেশের সম্পর্ক স্থাপনে সেতুবন্ধন হিসেবে কাজ করেছে ৷ আমি আশা করি আমার এই সফর এই সম্পর্ককে আরও মজবুত করবে ৷\nকাজের ব্যস্ততার মধ্যে আপনি কি কখনও সুন্দর ছুটি কাটিয়েছেন? আমি কখনই ছুটি পায়নি ৷ তা মুখ্যমন্ত্রী থাকার সময় হোক বা প্রধানমন্ত্রী হওয়ার পরে ৷ তবে আমার কাজ, দায়িত্ব আমাকে গোটা ভারতবর্ষ দেখতে সাহায্য করে, দেশের মানুষদের সঙ্গে আলাপচারিতা করতে সাহায্য করে ৷ তাঁদের জীবনের নানা আনন্দের গল্প, দুঃখের গল্প, লড়াইয়ের গল্পের অংশীদার হয়ে পড়ি ৷ ২০০১ সালে গুজরাতের মুখ্যমন্ত্রী হওয়ার আগে ভারতের সমস্ত রাজ্যে আমি সফর করেছিলাম ৷ যা আমাকে ভারতকে আরও কাছ থেকে চিনতে সাহায্য করেছিল ৷ আপনার সঙ্গে কি কোনও স্পেশাল রাঁধুনিও সফর করেন? একদমই নয়, আমার সঙ্গে কোনও স্পেশাল রাঁধুনি থাকে না ৷ আমি যেখানেই যাই না কেন, সেখানকার খাবারেরই স্বাদ গ্রহণ করি ৷ সেটাই আমার ভালো লাগে ৷ দিনে কতক্ষণ ঘুমোনোর সুযোগ পান ? সেরকম নির্দিষ্ট কিছু নেই ৷ কাজ কাজের চাপের ওপর নির্ভর করেই ঘুমের সময় ঠিক হয় ৷ তবে হ্যাঁ, মোটামুটি দিনে চার ঘণ্টা থেকে ছ’ঘণ্টা মতো ঘুমোই ৷ সেই ঘুম একেবারেই নিশ্চিন্তের ঘুম হয় ৷ আমি মনের ভিতর কোনও চিন্তা নিয়ে ঘুমোই না ৷ আর সকালে যখন উঠি তখন একেবারেই ফ্রেশ ৷ ঘুম খুবই জরুরী দেহ ও মন ভালো রাখার জন্য, আমি নতুন প্রজন্মের জন্য একটি বইয়েও তা লিখেছি ৷ পরীক্ষার্থীদের দুশ্চিন্তা কমাতে ঘুম অপরিহার্য ! সকালে উঠে ও রাতে ঘুমোতে যাওয়ার আগে কোন কাজটি আপনি করে থাকেন? আমার দিনটা শুরু হয় যোগ ব্যায়ামের মধ্যে দিয়ে ৷ দেহ ও মনকে সুস্থ, সবল ও তাজা রাখার জন্য যোগব্যায়ামের কোনও বিকল্প নেই ৷ তারপর গোটা খবরের কাগজকে পড়ে ফেলি ৷ এটা আমার অনেকদিনের অভ্যাস! ইমেল চেক করি, দরকারি কিছু ফোন করে ফেলি ৷ নরেন্দ্র মোদি অ্যাপে আসা জনগণের নানা মন্তব্য নিয়মিত পড়ি ৷ এভাবেই রোজ দেশবাসীর সঙ্গে যোগাযোগ স্থাপন করার চেষ্টা করি ৷\nপ্রযুক্তি শক্তিকে আমি খুবই বিশ্বাস করি ৷ যা কিনা আমাদের ভবিষ্যত !\nআপনার পছন্দের খাবার কী? ব্রেকফাস্ট, লাঞ্চ, ডিনারে আপনি কী খেতে পছন্দ করেন ? আমি খুব একটা খাদ্যরসিক নই ৷ আমি সব ক্ষেত্রেই সাধারণ নিরামিশ খাবার পছন্দ করি ৷ সপ্তাহের মধ্যে আপনার সবচেয়ে প্রিয় দিন কোনটা ?\nআজকের দিনটাই আমার কাছে সবচেয়ে প্রিয় ৷ আমি জীবনকে প্রত্যেকটি দিনে ভাগ করি না ৷ বরং আজকের দিনটা পুরোটা বেঁচে ফেলি ! এভাবেই গোটা জীবনকে দেখি ৷\nআপনার অনুপ্রেরণা? ছোটেবেলা থেকেই আমাকে নানা মানুষেরা অনুপ্রাণিত করেছে ৷ কখনও স্বামী বিবেকানন্দ, কখনও মহাত্মা গান্ধি, কখনও আবার সর্দার বল্লভ ভাই প্যাটেল, শহিদ ভগত সিং ৷ আপনি কতটা টেকনোলজির ওপর নির্ভরশীল ? আগেই বলেছি, প্রযুক্তির ব্যবহারকে আমি সবসময়ই আগে রাখব৷ কেননা, এই প্রযুক্তির ওপর ভর করেই উন্নতিসাধন করা সম্ভব ৷ আমার ফেসবুক, ট্যুইটার, লিঙ্কডন, ইনস্টাগ্রাম, ইউটিউব প্রত্যেকটি সোশ্যাল নেটওয়ার্কই আমার কাছে বৈচিত্রময় ৷ রোজ এই প্রযুক্তি আমাদের এগিয়ে দিচ্ছে নতুন দিশার দিকে ৷ প্রযুক্তিই তো আমাদের ভবিষ্যত !\nFirst published: February 09, 2018, 22:30 IST


প্রকাশ: ১২:৩৫ pm ০৮-০২-২০১৬ হালনাগাদ: ০৭:২১ pm ০৮-০২-২০১৬\nআন্তর্জাতিক ডেস্ক : রাত বাড়লেই বাতাসে কেমন সন্দেহজনক গন্ধ, কারা যেন ফিসফিসিয়ে কথা কয়৷ দিনদুপুরেও স্বস্তি নেই৷ সুনসান স্টেশনটায় কাদের যেন পায়ের শব্দ, কে যেন গা ঘেঁষে চলে যায়৷ ভারতের পুরুলিয়ার অযোধ্যা পাহাড়ের গা ঘেঁষে বেগুনকোদর স্টেশন ঘিরে এমন গা ছমছমে গল্প বহু পুরোনো৷\nইন্টারনেট খুললেই চোখে পড়বে সারা বিশ্বে ভুতুড়ে স্টেশনগুলির মধ্যে একেবারে পয়লা নম্বরে রয়েছে পুরুলিয়ার অখ্যাত এই স্টেশনের নাম৷ ভূতের ভয়েই ১৯৬৭ সাল থেকে টানা চার দশক এই স্টেশনে কোনও ট্রেন চলেনি৷ কোনও রেলকর্মী ভুলেও ওই স্টেশনে পা দিতেন না৷ অদ্ভুতুড়ে কাণ্ড ঘটা এই বেগুনকোদরের কাছেই কোটশিলা থানার বড়তেলিয়া গ্রাম৷\n২৫ ডিসেম্বর থেকে নয় নয় করে প্রায় ৬০-৬৫ বার আগুন লেগেছে এই গ্রামে৷ কেন? তার ব্যাখ্যা নেই গ্রামবাসীদের কাছে৷ শুকনো আশ্বাসের বেশি কিছু দিতে পারেনি প্রশাসনও৷ আগুন লাগার কারণ জানতে না পেরে রীতিমতো আশঙ্কায় দিন কাটাচ্ছেন গ্রামবাসীরাও৷ রাতে সজাগ থাকতে হচ্ছে প্রতিটি পরিবারকে৷ তবে কি অলৌকিক কিছু ঘটে চলেছে?\nআজ থেকে পাঁচ দশক আগে বেগুনকোদর যে ভুল করেছিল তা কিন্তু করছে না বড়তেলিয়া৷ বরং গ্রামের মানুষ বলছেন, ভূত-টুত কিছু না, নির্ঘাত কোনও প্রাকৃতিক গ্যাস থেকেই ঘটছে এমন দুর্ঘটনা৷ গাড়ি-ঘোড়ার আওয়াজ থেকে বহু দূরের এই গ্রামের বাসিন্দা দীনবন্ধু কুমারের খড়ের গাদায় ২৫ ডিসেম্বর আগুন লেগে ছাই হয়ে যায় ৫০০ আঁটি খড়৷ ঘটনার আকস্মিকতায় হতবাক হয়ে যান গ্রামের বাসিন্দারা৷ কী ভাবে আগুন লাগল কিছুতেই তা ভেবে উঠতে পারেননি তাঁরা৷ গ্রামবাসীরা শেষ পর্যন্ত সিদ্ধান্ত নেন, ভুল করে খড়ের গাদায় জ্বলন্ত বিড়ি ফেলাতেই আগুন লেগেছিল৷ কিন্তু, একই দিনে বিকেলের দিকে পর পর আগুন লাগে বংশী কুমার ও ধর্মদাস কুমারের খড়ের গাদায়৷ সন্দেহ বাড়ে আরও৷ পর দিন, আগুন লাগে গ্রামের চার জায়গায়৷ ২৭ ডিসেম্বর আরও সাত জায়গায় আগুন লাগায় রীতিমতো আতঙ্ক ছড়ায় গোটা গ্রামে৷ এর পর থেকে প্রতিদিনই গ্রামের বিভিন্ন জায়গায় এমন ভাবে আগুন জ্বলে উঠতে দেখা গিয়েছে ৷\nগ্রামবাসীরা বলছেন, গ্রামের কেন্দ্রে থাকা একটি বড় পুকুরের চারপাশে যে ৩৫ ঘর বাসিন্দা রয়েছেন প্রধানত তাঁদেরই বাড়ির উঠোন, খড়ের গাদা ও খামারে আগুন লাগছে৷ গ্রামের অন্যত্র এমন ঘটনার উদাহরণ নেই৷ তাই, গ্রামবাসীদের একাংশের ধারণা ওই পুকুরের পাঁকে নিশ্চই কোনও দাহ্য গ্যাস জন্মাচ্ছে৷ এই গ্যাসই বাতাসে মিশে আগুন লেগে যাচ্ছে৷ কিন্তু, গ্রামের মাঝখানের ওই পুকুরের জলে দিব্যি সাঁতার কাটছে হাঁসের দল৷ ঘাই মারছে মাছের ঝাঁক৷ পুকুরে স্নান করছেন লোকজন, বাসন মাজতে এসে ঘাটের জলে পা ডুবিয়ে গল্প করছেন মেয়েরা৷ তবে রহস্যটা কী? বিজ্ঞান মঞ্চের পুরুলিয়া জেলা শাখার সম্পাদক নয়ন মুখোপাধ্যায় বলছেন অন্য কথা৷ বড়তেলিয়া গ্রামের ভূগর্ভে প্রাকৃতিক কোনও দাহ্য গ্যাসের উপস্থিতি থাকতে পারে ধরে নিয়েও তাঁর সন্দেহ অন্য৷ পুরুলিয়া জেলাতেই এমন দু'টি আগুন লাগার ঘটনার রহস্যভেদ করেছেন তাঁরা৷ দুই ক্ষেত্রেই গ্রামবাসীদের মধ্যে আতঙ্ক ছড়াতে কিছু অসাধু ব্যক্তি সক্রিয় হয়েছিল৷ তারাই গ্লিসারিন ও পটাশিয়াম পারম্যাঙ্গানেটের মতো বিভিন্ন রাসায়নিক ব্যবহার করে আগুন লাগায় দু'টি গ্রামে৷ পিছিয়ে পড়া মানুষের মনে আতঙ্ক ছড়িয়ে গুণিন বা ওঝারা এমন কাজ করতে পারে বলে আশঙ্কা নয়নবাবুর৷ বড়তেলিয়ার কাছাকাছি গঞ্জ বলতে বেগুনকোদর৷ হাট-বাজার, স্কুল-কাছারি সবই এখানে৷ সেখানে মানুষের মনে রেল নিয়ে ভূতের ভয় ছাড়াতে দীর্ঘ দিন ধরে সক্রিয় ছিলেন বাঁকুড়ার প্রাক্তন সিপিএম সাংসদ বাসুদেব আচারিয়া৷\nদীর্ঘদিন রেলের স্ট্যান্ডিং কমিটির চেয়ারম্যান থাকাকালীন তিনি এই রেলপথ চালু করার চেষ্টা করেন৷ তাঁর কথায়, 'ভূতের ভয় বাজে কথা৷ গ্রাম থেকে অনেক দূরের ওই স্টেশনে একটাই ট্রেন চলত৷ সে জন্য কেউ ওখানে কাজ করতে চাইত না৷ ওরাই এ সব ভূতের গল্প রটায়৷ তবে বড়তেলিয়ার ঘটনাটা আমা জানা নেই৷ শনিবার সারাদিন আমি পুরুলিয়াতেই ছিলাম৷ কেউ আমায় কিছু জানায়নি৷ নিশ্চয় এ ব্যাপারটা খোঁজ নিয়ে দেখব৷' প্রায় চল্লিশ বছর বন্ধ থাকার পর ২০০৯ সালে বেগুনকোদরে ফের ট্রেন চলা শুরু হয় তত্কালীন রেলমন্ত্রী মমতা বন্দ্যোপাধ্যায়ের সৌজন্যে৷ সেই কুসংস্কারের অন্ধকার অনেকটাই কাটিয়ে উঠেছে প্রত্যন্ত এই এলাকার মানুষ৷ বেগুনকোদরের হাইস্কুলে পড়তে যান এই গ্রামের ছেলেমেয়েরা৷ তাদেরই একজন দশম শ্রেণির ছাত্রী অপর্ণা কুমার৷ অপর্ণার আশঙ্কা, তার ঘরের তাকে রাখা বইপত্রে না আগুন লেগে যায়৷ তবে এ সবের পিছনে ভূত নয়, প্রকৃতির কোনও কারসাজি আছে বলেই মনে করছেন এই ছাত্রীর মতো আরও অনেকে৷ 'বিতর্কিত' ওই পুকুরের জল নিয়মিত ব্যবহার করেন পারুল কুমার৷ তিনি জানিয়েছেন, জলে কোনও অস্বস্তিকর গন্ধ টের পাননি তিনি৷ তাঁর বাড়ি পুকুর থেকে প্রায় ১৫০ মিটার দূরে৷\nদিন দশেক আগে এক সন্ধেয় তাঁর বিছানায় হঠাত্ আগুন লেগে যায়৷ পুকুর থেকে এত দূরে একটি বাড়িতে কী ভাবে আগুন লাগল তার জবাব নেই কারও কাছেই৷ বিষয়টি কোটশিলা পঞ্চায়েত সমিতির দপ্তরে জানানো হয়েছে৷ সভাপতি শিখা কুমারের বক্তব্য, ওই পুকুরটি বহুকাল সংস্থার না হওয়ায় পাঁকে মিথেন জাতীয় কোনও গ্যাস সৃষ্টি হতেও পারে৷ তাঁর দাবি, পুকুরের জল পরীক্ষা করিয়েছেন তিনি৷ কিন্তু তাতে অস্বাভাবিক কিছু পাওয়া যায়নি৷ তবে বিডিও, মহকুমা শাসক, জেলাশাসক, থানা-পুলিশ কাউকেই ঘটনার কথা জানাননি গ্রামবাসী এবং পঞ্চায়েত সমিতির সভাপতি৷ 'এই সময়'-এর কাছ থেকে খবর পেয়ে রাতেই ওই গ্রামে যান বিজ্ঞানমঞ্চের সদস্যরা৷ এই ঘটনা সম্পর্কে জানতেন না স্থানীয় জয়পুর বিধানসভা কেন্দ্রের বিধায়ক বীরেন্দ্রনাথ মাহাতো৷ তবে পাশের বিধানসভা বাঘমুন্ডির বিধায়ক নেপাল মাহাতো জানিয়েছেন, গ্রামের বিভিন্ন জায়গায় আগুন লাগার তদন্ত করার জন্য জিওলজিকাল সার্ভের সঙ্গে কথা বলবেন তিনি ৷ বড়তেলিয়া থেকে কয়েক কিলোমিটার দূরেই মুরগুমা জলাধার৷ অযোধ্যা পাহাড়ের রেঞ্জ শুরু এখান থেকেই৷ ছবির মতো সাজানো এই প্রত্যন্ত গ্রামে মানুষের পেশা বলতে চাষবাস আর বিড়ি বাঁধা৷ কিন্ত্ত তা সত্ত্বেও শিক্ষার আলো কিছুটা হলেও পড়েছে বড়তেলিয়ায়৷ তাই বেগুনকোদরের মতো ভূতের ভয়ে গুটিয়ে গিয়ে নয়, প্রশ্ন করেই 'রহস্যের' সমাধান খুঁজছে বড়তেলিয়া ৷


Ekushamar.com | খোলা কলাম Archives - Ekushamar.com\nজগন্নাথ বিশ্ববিদ্যালয়ের মেধাবী মুখ নিলয়ের মায়ের ক্যান্সার চিকিৎসায় সবাই এগিয়ে আসুন\nমোঃ সাইফুল আলম, ঢাকাঃ\n"মা" শব্দটি অনেক সহজ একটি শব্দ। সবার কাছে তার মা সর্বশ্রেষ্ঠ ব্যক্তি। নয় মাস গর্ভে থেকে মায়ের সাথে এমন আত্মীক সম্পর্ক সৃষ্টি হয়, যা কেউ কল্পনাও করতে পারে না।\nসন্তানের মুখের বুলি না ফুটলেও মা কিভাবে কিভাবে সব বুঝে ফেলেন।\nমা, কিভাবে যেন বুঝে যায় সন্তানের ক্ষুধা লেগেছে।\nমা, সন্তানের সবচেয়ে নিরাপদ আশ্রয়।\nমা, নির্ভরতার প্রতীক।\nমা, বিশ্বাসের প্রথম জায়গা।\nমা, জীবনের প্রথম ভালোবাসা।\nমা, সবচেয়ে আপনজন\nমা, প্রথম শিক্ষক।\nমা, সবচেয়ে কাছের বন্ধু।\nগুনীরা বলেন- "পৃথিবীতে যার কাছে মা আছে, তার চেয়...\nপ্রেম, পুলক, উল্লাস, আহ্লাদ, পূর্ণতা, পরিতোষ প্রভৃতি একক, একাধিক বা সম্মিলিত অণুভুতিকে আনন্দ/সুখ বলে। জীববিদ্যা, মনঃস্তত্ত, ধর্ম ও দর্শনে আনন্দের অর্থ কিংবা উৎস উন্মোচনের জন্যে বহুকালব্যাপী প্রচেষ্টা চালিয়ে গেছে। যদিও আনন্দ/সুখ পরিমাপ করা বেশ কঠিন কাজ, কিন্তু বিজ্ঞানীরা নানান উপায়ে এই দুঃসাধ্য সাধন করার চেষ্টা করেছেন। জানা যায়, অক্সফোর্ডে আনন্দ কিংবা সুখ বিষয়ক গবেষণায় বহুসংখ্যক বৈশিষ্টের সঙ্গেই আনন্দের সরাসরি সংযোগ শনাক্ত করা হয়েছে। যেমন সামাজিক ক্রিয়া কর্ম কিংবা সম্পর্ক, দাম্পত্য অবস্থান...\nআজকের এ বাংলাদেশটিকে স্বাধীনের পিছনে প্রতীকিভাবেই চলে আসে মুক্তিযোদ্ধা, শহীদের রক্তে রাঙানো শহীদ মিনার, অসাম্প্রদায়িকতা, বঙ্গবন্ধু শেখ মুজিবুর রহমান ইত্যাদি। এমন বিষয়গুলো আজকে প্রতীকিভাবেই প্রকাশ করানোর মাঝে বেঁধেছে সংঘাত। এই দেশের স্বাধীনতার পিছনে এমন কিছু বৃহৎ শক্তিগুলোর অবদানকে কেউ অস্বীকার করতে পারবে না। সুতরাং অসাম্প্রদায়িকতার বাংলাদেশে দিনে দিনেই সাম্প্রদায়িকতার তান্ডব যেন অনেক বৃদ্ধি পেয়েছে। এই সব ভিন্ন মনোভাব পোষণকারীদের এবং মতাবলম্বীদের �...\nপত্রিকা এবং অনলাইন নিউজ পোর্টালে লেখা লেখি করতে করতে আটটা বছর কেটে গেল। সবই সাধারণ, তবে এ জগতের 'মানুষরা জটিল'। তবু লিখছি, হয়তো আর লিখবো না এমন সিদ্ধান্ত নিয়ে ফেলি কিন্তু অপর দিক থেকে আবার কেউ না কেউ সুড় সুড়ি দেয়, যে যাই বলুক না কেন- কখনো লেখা লেখিটা ছাড়বেন না। তবুও বলি- এরই মধ্যে কিছু কিছু অপূর্ণতা আমাকে জেকে বসেছে। যখন লিখতে বসি,- ঠিক তখন কতো কিছুই তো লিখতে ইচ্ছে করে কিন্তু সব কিছুই কি আর লিখা যায়! সারা জীবনের বৈচিত্রময় গল্প, সেখানে কখনো ছন্দের মিল থাকে, আবার কখনো যেন থাকেও না। �...\nনজরুল ইসলাম তোফা, রাজশাহী জেলা প্রতিনিধি, একুশ আমার ডট কম:\nএই পৃথিবীতে যুগেযুগেই কিছু মানুষের সৃষ্টি হয়েছে। তাদের আছে কোটি কোটি টাকা, ভোগ-বিলাস, ধন-সম্পদ, বাড়ি-গাড়ি তারা নিজ জীবন নিয়েই যেন স্বপ্নে বিভোর। কিন্তু এমন কিছু বিকল্প চিন্তা চেতনার মানুষের সন্ধান পাওয়া যায়, তাঁদের জীবনটার নন্যতম চাহিদা নেই! নেই কোন কিছুর মোহ! নেই মনের ইচ্ছা পূরণের উচ্চাকাঙ্খা। তাঁদের জীবনকে সঠিক পথে পরিচালনার উদ্দেশ্য অতীব ক্ষিন। অর্থের কোনো লোভ না থাকলেও প্রয়োজন শুধু আছে মনের তৃপ্তি মিটানোর ইচ্ছা। সুতরাং বলা যায়: এই সরল, প্রত�...\nনজরুল ইসলাম তোফা, একুশ আমার ডট কম, রাজশাহীঃ\nসমগ্র বিশ্বের সকল মুসলমান সম্প্রদায়ের ধর্মীয় ও জাতীয় উৎসব হচ্ছে ঈদুল ফিতর। এমন দিনটির অনেক তাৎপর্য পূর্ণ এবং মহিমায় অনন্য। এক মাসব্যাপী সিয়াম সাধনার শেষেই শাওয়ালের বাঁকা চাঁদ নিয়ে আসে মুসলমানদের ঘরেঘরে পরম আনন্দ ও খুশির বার্তা, তাহলো পবিত্র ঈদুল ফিতরের ঈদ। আউদ মূলশব্দ থেকেই আরবী শব্দটি 'ঈদ'। অর্থাৎ এমন ঈদের প্রমিত বাংলা শব্দ হচ্ছে আনন্দ, খুশি বা আনন্দোৎসব। যা ফিরে ফিরে এসেই অনুষ্ঠিত হয় মুসলিম বাঙালিদের ঘরে ঘরে ''ঈদ''। মহান আল্লাহ্ তা আলার নির্দেশে ঈদটি ইসলাম ধর্মের র�...\nকলকাতা যাওয়ার ইচ্ছে ছিল পাসপোর্ট ও ভিসা সহ প্রযোজনীয় যা কিছু অর্থ দরকার তা হাতে চলে এসে ছিল। কিন্তু হঠাৎ করোনা ভাইরাসের আক্রমণে সবকিছুর চিন্তা চেতনা থেকে এখন বহু দুরে। ভ্রমণ সাথী হিসেবে যাদের সাথে কথা হয়ে ছিল- তারাও হতাশ। আর কখনো যাওয়া হবে কি না, জানি না। তবুও আশা নিয়েই লকডাউনের সময় গুলো গৃহবন্দি অবস্থায় পার করছি। বাংলাদেশের বহুজঙ্গলে ঘুরেছি এককালে, যখন রাজশাহী চারুকলা বিভাগ এর ছাত্র ছিলাম। ছবি আঁকার উদ্দেশ্যে বন জঙ্গল সহ বিভিন্ন ধরনের মনোরম পরি�...\nনজরুল ইসলাম তোফা, রাজশাহী, একুশ আমার ডট কম:\nসবশ্রেণীর মানুষদের জীবনের উৎকর্ষ-অপকর্ষের সূবিচার হয় তাদের 'চরিত্র'-পরিচয়ে। মানুষদের ''জীবন এবং কর্মের'' মহিমায় তাদের চরিত্রের আলোকেই পায় দীপ্তি। সকল মানুষ তার চরিত্র-বৈশিষ্ট্য অনুসারেই কাজ বা চিন্তা করে এবং সেই অনুযায়ী যেন সমাজজীবনে ভূমিকা রাখে। মানুষের জীবনে চরিত্র যে তার অহংকার ও সম্পদ। জনৈক দার্শনিক বলে ছিলেন, মানুষ হচ্ছে তিন প্রকার। একশ্রেণীর মানুষ হলো খাদ্যের জন্য সংগ্রাম করে যাদের দরকার হয় সবসময়েই খাদ্য। আরেক শ্রেণীর মানুষ হলো, ঠিক ওষুধের মতোই যাদের দরকার হয় মাঝে মাঝে।


মঞ্চে বর-কনে, আলো হয়ে একদল উচ্ছ্বল শিশু! | জয়নিউজবিডি\nপার্থ প্রতীম নন্দী 24 August 2019 9:14 pm\nমিনহাজ ফাউন্ডেশনের অনুষ্ঠানে আগত শিশুদের দুষ্টুমি। ইনসেটে বর-কনে। ছবি: জয়নিউজ\nনাহিদা-মুরাদ ভালোবেসে ঘর বেঁধেছিলেন দূরদেশে। বন্ধু-স্বজনের উপস্থিতি ছিল না সেই আয়োজনে। ক্যালেন্ডারের পাতা উল্টেছে, পার হয়েছে সময়। দেশে ফেরাও হয়েছে তাদের। তবে এই দম্পতিকে বরণ করতে হয়নি কোনো সাড়ম্বর আয়োজন।\nনাহিদার ভাই ফরহাদ তাই নিলেন অন্যরকম এক উদ্যোগ। এই দম্পতিকে বরণ করে নেওয়া হবে ব্যতিক্রমী এক আয়োজনে। লন্ডনপ্রবাসী নাহিদা আকতার টিটু ও আবদুল ওয়াহেদ মুরাদ সাজলেন বর-কনে। রীতিমতো বিয়ের জমকালো আয়োজন।\nতবে অনুষ্ঠানটির মূল আকর্ষণ কিন্তু নাহিদা-মুরাদ নন। আকর্ষণের কেন্দ্রবিন্দুতে ছিল শতাধিক প্রতিবন্ধী শিশু!\n‘বর-কনে’ বসেছিলেন মঞ্চে। তাদের পাশে প্রতিবন্ধী শিশুরা মেতে উঠেছিল আনন্দ উল্লাসে। নাচ-গান খেলাধুলার পর তাদের জন্য ছিল উপহার। পরে তারা অংশ নেয় প্রীতিভোজেও।\nশনিবার (২৪ আগস্ট) নগরের স্মরণিকা কমিউনিটি সেন্টারে মিনহাজ ফাউন্ডেশনের উদ্যোগে ব্যতিক্রমী এই অনুষ্ঠানের আয়োজন করা হয়।\nজানা যায়, মিনহাজ ফাউন্ডেশনের এমন উদ্যোগের পিছনে ছিল চাপা এক কষ্টের কাহিনি। প্রবাসী নাহিদা-মুরাদ দম্পতি সামাজিক বিভিন্ন অনুষ্ঠানে প্রতিবন্ধী সন্তান মিনহাজকে নিয়ে গেলে পড়তেন নানা বিড়ম্বনায়।\nএক বিয়েতে মিনহাজকে নিয়ে রীতিমতো অপমানজনক পরিস্থিতির সামনে পড়তে হয়। এরপর এই দম্পতি সিদ্ধান্ত নেন মিনহাজকে দেওয়া লন্ডন সরকারের সব অর্থ তারা ব্যয় করবেন দেশের অন্য প্রতিবন্ধী শিশুদের কল্যাণে।\nসেই সূত্রেই শনিবার তাদের জীবনের স্মরণীয় এ আয়োজনে সামিল করা হয় প্রতিবন্ধী শিশুদের।\nঅনুষ্ঠানে অতিথি হয়ে এসেছিলেন সংসদ সদস্য এম এ লতিফ। এমন উদ্যোগকে স্বাগত জানিয়ে তিনি বলেন, সৃষ্টিকর্তা যে কাউকে এমন সন্তান দিতে পারেন। আমাদের যাদের স্বাভাবিক সন্তান রয়েছে তাদের প্রতিবন্ধীদের জন্য এগিয়ে আসতে হবে।\nতিনি বলেন, প্রধানমন্ত্রী তনয়া সায়মা ওয়াজেদ পুতুল সারাবিশ্বে প্রতিবন্ধীদের উন্নয়নে কাজ করে যাচ্ছেন। বর্তমান সরকারও প্রতিবন্ধীদের জন্য বিভিন্ন কাজ করছে।\nমিনহাজ ফাউন্ডেশনের উদ্যোক্তা ও মিনহাজের মামা মো. ফরহাদ উদ্দিন উল্লাস জয়নিউজকে বলেন, বাংলাদেশে প্রতি দশ হাজার শিশুর মাঝে ১৭ জন শিশু জন্ম নেয় প্রতিবন্ধী হয়ে। এরা যেন পরিবারের বোঝা না হয় সে লক্ষ্যে আমরা আমাদের অবস্থান থেকে কাজ করে যাচ্ছি। প্রতিবছর বিভিন্ন এনজিও’র সহযোগিতায় আমরা এমন আয়োজন করে থাকি।\nপুরো অনুষ্ঠানে ছিল হাজারো মিনহাজদের জন্য ভালোবাসা আর সহমর্মিতা। প্রতিবন্ধীরাও যে অন্যদের মতো পরিবার আর দেশের সম্পদ সেটাই যেন স্মরণ করিয়ে দিচ্ছিল স্মরণিকা ক্লাবের প্রতিটি চেয়ার। ব্যতিক্রমী এ আয়োজনে সঞ্চালনায় ছিলেন মিরাক্কেল তারকা ইয়াকুব রাসেল।\nপ্রতিবন্ধী শিশুবর-কনেমিনহাজ ফাউন্ডেশন


তিন কোটি মানুষের ভাগ্য বদলাবে স্বপ্নের পদ্মা সেতু তিন কোটি মানুষের ভাগ্য বদলাবে স্বপ্নের পদ্মা সেতু – BanglarKagoj\nএস.এম. সাইফুল ইসলাম কবির: বাঙালি জাতির বহুদিনের স্বপ্ন পূরণ হতে আর মাত্র দিন কয়েক বাকি। বিশেষ করে দেশের দক্ষিণ-পশ্চিম অঞ্চলের ২১ জেলার মানুষ অর্থনৈতিকভাবে আরও এগিয়ে যাবে।\nপদ্মা বহুমুখী সেতু চালু হলে বাংলাদেশজুড়ে একটি সমন্বিত যোগাযোগ ব্যবস্থা গড়ে উঠবে। তখন পায়রা ও মংলাবন্দর, বেনাপোল স্থলবন্দরের সঙ্গে রাজধানী এবং বন্দর নগরী চট্টগ্রামের সরাসরি যোগাযোগ স্থাপিত হবে। এতে শুধু দেশের দক্ষিণ-পশ্চিমাঞ্চলের নয়, পুরো বাংলাদেশের অর্থনীতিই আমূল বদলে যাবে। বহুল আকাঙ্ক্ষিত স্বপ্নের পদ্মা সেতু আগামী ২৫ জুন উদ্বোধন করা হবে। মঙ্গলবার (২৪ মে) দুপুরে প্রধানমন্ত্রী শেখ হাসিনার সঙ্গে সাক্ষাত শেষে সাংবাদিকদের এ তথ্য জানান সড়ক পরিবহন ও সেতুমন্ত্রী ওবায়দুল কাদের।\nএই সেতু চালু হলে শিল্পায়ন ও বাণিজ্যিক কর্মকাণ্ড বৃদ্ধি এবং অর্থনৈতিক ও কর্মসংস্থানের সুযোগ বৃদ্ধির পাবে। যার মাধ্যমে সরাসরি সুবিধার কারণে পরিবর্তন আসবে দেশের তিন কোটিরও বেশি মানুষের জীবনে। চালু হওয়ার এক বছরের মধ্যেই উঠে আসবে পদ্মা সেতু নির্মাণের খরচ। এই সেতু চালু হলে দেশের অর্থনীতিতে সামগ্রিক উৎপাদন, সেবা, পর্যটন, শিল্প, বাণিজ্য, বিনিয়োগ ও কর্মসংস্থানে যে ইতিবাচক গতি তৈরি হবে, প্রথম বছরে তার আর্থিক মূল্য দাঁড়াবে জিডিপির ১ দশমিক ২ শতাংশ।\nটাকার অঙ্কে প্রাপ্তির পরিমাণ হবে ৩৩ হাজার ৫৫৬ কোটি ৫৩ লাখ ৬০ হাজার টাকা। যা পদ্মা সেতুর নির্মাণ ব্যয়ের চেয়ে বেশি।\nপদ্মা বহুমুখী সেতুর প্রকল্প পরিচালক মো. শফিকুল ইসলাম জানান, ‘পদ্মা সেতু সার্বিক নির্মাণব্যয় দাঁড়িয়েছে ৩০ হাজার ১৯৩ কোটি ৩৯ লাখ টাকায়। চালুর আগে এ ব্যয় আর বাড়বে না।’\nপদ্মা বহুমুখী সেতু চালু হলে বাংলাদেশের অর্থনীতিতে কী প্রভাব ফেলবে, তার মূল্যায়ন করেছে বিশ্বব্যাংক, জাইকা ও সরকার। সরকারের সম্ভাব্যতা জরিপে বলা হয়, সেতুটি নির্মিত হলে দেশের জিডিপি ১ দশমিক ২ শতাংশ বৃদ্ধি পাবে। এতে ওই অঞ্চলের মানুষের আয় বাড়বে এক দশমিক চার শতাংশ এবং নতুন কর্মসংস্থান সৃষ্টি হবে ৭ লাখ ৪৩ হাজার।\nজাইকার সমীক্ষাতেও বলা হয়েছে, জিডিপি বাড়বে ১ দশমিক ২ শতাংশ। এতে আরও বলা হয়েছে, পদ্মা সেতু দিয়ে প্রতিদিন ২১ হাজার ৩০০ যানবাহন চলাচল করবে, ২০২৫ সাল নাগাদ এ সংখ্যা বেড়ে হবে ৪১ হাজার ৬০০। আর বিশ্বব্যাংকের সমীক্ষায় বলা হয়, পদ্মা সেতু চালু হলে বাংলাদেশের জিডিপি প্রবৃদ্ধি বাড়বে ১ শতাংশ হারে।\nনিজস্ব অর্থায়নে পদ্মা বহুমুখী সেতু নির্মাণের সাহসী সিদ্ধান্ত নিয়েছিলেন প্রধানমন্ত্রী শেখ হাসিনা। তার নির্দেশে বাংলাদেশ ব্যাংকের তখনকার গভর্নর ড. আতিউর রহমান বিশাল ব্যয়ের অর্থ বৈদেশিক মুদ্রা বা ডলারে পরিশোধ করতে অগ্রণী ব্যাংককে দায়িত্ব দেন। এখনও এর তত্ত্বাবধান করছে বাংলাদেশ ব্যাংক। প্রধানমন্ত্রী শেখ হাসিনার নামে পদ্মা সেতুর নাম করার প্রস্তাবকে না করে দিলেন সংসদ নেতা নিজেই। সরকার দলীয় সংসদ সদস্য গাজীপুর-৩ মুহাম্মদ ইকবাল হোসেন সবুজ এই প্রস্তাব দেন।\nবৃহস্পতিবার (২১ জানুয়ারি) ডেপুটি স্পিকার মো. ফজলে রাব্বী মিয়ার সভাপতিত্বে সংসদ অধিবেশনে রাষ্ট্রপতির ভাষণের ওপর আনিত ধন্যবাদ প্রস্তাবের আলোচনায় অংশ নিয়ে তিনি এ কথা বলেন।\n‘আমি জানি মাননীয় নেত্রী আপনি উদার। আপনি মহানুভবতার মূর্ত প্রতীক। প্রেরণা কোনদিন প্রকাশ্যে আসে না প্রেরণা ভেতরে লালন করে। আর অক্সিজেন নিজেকে জড়িয়ে অপরকে আলোকিত করে। আপনি নিজের নামেই পদ্মা সেতু করবেন। ইতিমধ্যে আপনি না করেছেন কিন্তু আমাদেরও দায়বদ্ধতা আছে। প্রধানমন্ত্রী শেখ হাসিনার উদ্দেশে মুহাম্মদ ইকবাল হোসেন এসব কথা বলেন’\nমোট পিলার: ৪২টি\n# ভাগ্য বদলাবে তিন কোটি মানুষের।\n# সুফল ভোগ করবে সারা দেশ।\n# দূরত্ব কমবে ১০০ কি.মি.।\n# আঞ্চলিক বাণিজ্য সমৃদ্ধ হবে।\n# বাড়বে উন্নত শিক্ষা ও স্বাস্থ্যসেবা।\nখুলনা চেম্বার অব কমার্স অ্যান্ড ইন্ডাস্ট্রিজের প্রতিবেদন অনুযায়ী, পদ্মা সেতু নির্মাণের ফলে রাজধানীসহ দেশের অন্যান্য অঞ্চলের সঙ্গে দক্ষিণাঞ্চলের যোগাযোগ ব্যবস্থা দ্রুততম হবে। এতে সময় ও যাতায়াত খরচ কমবে। ব্যবসা-বাণিজ্যের ক্ষেত্রে এ অঞ্চল থেকে দেশের দূর-দূরান্তে পণ্য পরিবহনে ব্যবসায়ীরাও দারুণভাবে উপকৃত হবেন। এতে আরো বলা হয়, ‘পদ্মা সেতু নির্মাণের সঙ্গে জ্বালানির চাহিদা নিশ্চিত হলে দেশের দক্ষিণ-পশ্চিমাঞ্চলে যুগান্তকারী উন্নয়ন হবে। এ অঞ্চলের বিনিয়োগ ও কর্মসংস্থানের গতি আসবে, আয় বৈষম্যও কমে যাবে।’\nপ্রতিবেদনে আরো বলা হয়েছে, পদ্মা সেতু নির্মাণের ফলে দেশের দ্বিতীয় বৃহত্তম সমুদ্রবন্দর মংলার গতিশীলতা বৃদ্ধি পাবে। রাজধানীসহ দেশের বিভিন্ন অঞ্চলের ব্যবসায়ীরা অল্প সময়ের মধ্যে পণ্য পরিবহন করে মংলা বন্দরের মাধ্যমে রফতানি ও আমদানি করতে উৎসাহিত হবেন।


একসঙ্গে ভিটামিন এবং ঔষধি সঙ্গে ব্রণ চিকিত্সা 2018 - Thehealthypost.com: আপনার স্পোর্টস চিত্রটি\nHomeখেলাএকসঙ্গে ভিটামিন এবং ঔষধি সঙ্গে ব্রণ চিকিত্সা\nএকসঙ্গে ভিটামিন এবং ঔষধি সঙ্গে ব্রণ চিকিত্সা\nপিম্পল, ব্ল্যাকহাইড এবং অন্যান্য কলঙ্ক এমন অপ্রীতিকর চামড়ার অবস্থার কারণ যা জনসংখ্যার সংখ্যাগরিষ্ঠ এক বা একাধিক সময়ে প্রভাবিত করে। ২011 সালের হিসাবে, বেশীরভাগ স্বাস্থ্যসেবা প্রদানকারী বিশ্বাস করেন যে, স্বাস্থ্যবিধি বা খাদ্যতালিকা উভয়েই ব্রণের কারণ নয়। বরং, হরমোন এবং স্থানীয় ব্যাকটেরিয়াল সংক্রমণের ফলে সিবামের ওভারপোডাকশন হতে পারে, মোমের মত পদার্থ যা প্রদাহ এবং ব্রণের উৎস। যদিও একটি সুস্থ খাদ্য এবং হালকা শুষাকরণ নিয়ামক একটি ব্রণ-মুক্ত পরিবেশ বজায় রাখা গুরুত্বপূর্ণ বিষয়, ভিটামিনের সাপ্লিমেন্টস এবং ভেষজ প্রতিকারগুলি আপনার বর্তমান প্রাদুর্ভাবের নিরাময়ের গতি বাড়াতে এবং ভবিষ্যতে প্রাদুর্ভাবকে প্রতিরোধ করতে পারে। ওষুধের জন্য ভিটামিন ডিপোজিলেস বা হেরোসিস গ্রহণ করার আগে সর্বদা আপনার প্রাথমিক স্বাস্থ্যসেবা প্রদানকারীর সাথে কথা বলুন।\nক্যাপসুল বা ট্যাবলেট ফর্মের মধ্যে ভিটামিন এ 10 হাজারেরও বেশি আন্তর্জাতিক একক, অথবা আইইউ সহ আপনার খাদ্যকে সাপোর্ট করে। আপনার স্বাস্থ্যসেবা অনুশীলনকারীকে পরামর্শ ছাড়াই উচ্চতর ডোজগুলি গ্রহণ করা এড়িয়ে চলুন। আপনার খাবার সময় আপনার ভিটামিন বা অবিলম্বে গতি শোষণ খাওয়া পরে নিন\nক্রোমিয়ামের প্রতি 150 মিলিগ্রাম প্রতিষেধক নিন যাতে গর্ভাবস্থা নিরাময় করতে পারে এবং সংক্রমণ কমানো যায়। পর্যাপ্ত শোষণ নিশ্চিত করতে ক্রোমিয়াম পিকোলিন বা ক্রোমিয়াম পোলিওনিকোটিকে একটি তরল ফর্ম নির্বাচন করুন। দাগটি হ্রাস এবং প্রদাহ কমাতে 50 মিলিগ্রাম জিংক যোগ করুন।\nআপনার দৈনন্দিন সম্পূরক পরিকল্পনায় খাদ্য ভিত্তিক বি ভিটামিন যোগ করুন। সব বি ভিটামিন সুস্থ ত্বক বজায় রাখা অপরিহার্য, এবং ভিটামিন B3 এবং B6 মধ্যে ঘাটতি ব্রণ হতে পারে দ্রুত শোষণ জন্য sublingual ভিটামিন বি চেষ্টা করুন।\nতাজা বা শুকনো লোমের পাতা কুঁচকে দিন এবং একটি হালকা পেস্ট তৈরি করার জন্য শুদ্ধ পানি দিয়ে মিশিয়ে দিন। আপনার ত্বক চেহারা উন্নত করতে সাহায্য করার জন্য আপনার গাল, কপাল এবং চিবুক প্রয়োগ করুন। নিম একটি শক্তিশালী detoxifier এবং ইমিউন সিস্টেম সমর্থন করে।\nআপনার সিস্টেম এবং শান্ত প্রদাহ শুদ্ধ করতে সাহায্য করার জন্য দুধ থিস্লেল বা ড্যান্ডেলিয়ন চা পান। জুড় বা একটি সংমিশ্রণ এর এক টুকরা 30 ড্রপ যোগ করুন, এবং প্রতিদিন তিনবার পান। বাম্পার চাটা ফ্রিজ করুন এবং ঠান্ডা তরল দিয়ে ঠোঁট দিয়ে ঢেকে দিন।\nআপনার স্থানীয় এশীয় বাজার বা হেলথ ফুড স্টোরে থেকে ঝাঁকে ঝাঁকে ক্রয় করুন। ভাল ধোয়া এবং কাঁচা খাওয়া, সস - ফ্রাই বা slaws মধ্যে ভাজা, বা আপেল এবং গাজর সঙ্গে রস। Herbalists burdock একটি চমৎকার রক্ত সংগ্রাহক এবং চামড়া blemishes এবং ব্রণ জন্য একটি কার্যকর চিকিত্সা গণ্য বিবেচনা।\nআপনার শরীরের ওজন দুই দ্বারা ভাগ করে নিন এবং শুকনো পানির প্রচুর পরিমাণে পানি পান করুন যাতে আপনার শরীরকে হাইড্রয়েড রাখা যায় এবং ভবিষ্যতে ব্রেকআউট প্রতিরোধে সহায়তা করে।\nভিটামিন এ গুরুতর পার্শ্ব প্রতিক্রিয়া হতে পারে, যকৃতের ক্ষতি এবং জন্ম ত্রুটি সহ।গর্ভবতী মহিলাদের এবং লিভার ক্ষতিগ্রস্ত ব্যক্তিদের ভিটামিন এ সম্পূরক গ্রহণ করা উচিত নয়।\nবয়স্ক খাদ্য যে এলার্জি কারণ\nবিট পাতা পুষ্টিকর উপাদান\nআপনি তাদের পছন্দসই সালাদ, কুঁচি বা স্যুপের সাথে যুক্ত করুন, বীট গাছের গুঁড়োগুলি যেকোনো ডিশের মধ্যে পুষ্টি যোগ করুন যা তারা যোগ করেছে। যদিও কিছু পুষ্টি, বিশেষ করে ভিটামিন সি, যখন সবুজ শাক তৈরি করা হয়, তখন যখন আপনি 1 কাপ পানিকে রান্না করা বীট গাছের সাথে কাঁচা পরিবেশন করে তুলেন, তখন আপনি রান্না করা পদ্ধতিকে আরও পুষ্টিকর পান। তারা আকারে কাঁচা এবং কমাতে হিসাবে পাতা আর্দ্রতা হারান, এবং আপনি আরও সবুজ শাক সঙ্গে শেষ - এবং আরো পুষ্টি - একই অংশে বস্তাবন্দী। দিনের ভিডিও সবুজ শাক ভুলে যান না বীট গাছ কাটার […]\nসপ্তাহের জন্য ওজনের হারানোর পরে কেন আমি ওজন কমাতে পারি?\nযদি আপনি দীর্ঘদিন ধরে ওজন হ্রাস করে থাকেন, তাহলে সম্ভাবনা ভাল যে আপনি রাতারাতি তা ফিরে পাননি। সম্ভবত, আপনি কেবল ধীর গতির অগ্রগতির সম্মুখীন হয়েছেন বা আপনি যেমন জ্বলছে তেমনি অনেক ক্যালোরি খাওয়াচ্ছেন, যা কোনও ইতিবাচক ফলাফল লক্ষ্য করা কঠিন করে তোলে। দিবসের ভিডিও প্যাশিং যদি আপনার ওজন হ্রাসের গতি ধীরে ধীরে - উদাহরণস্বরূপ, যদি আপনি প্রায়5পাউন্ড হারালেন 1২ সপ্তাহের মধ্যে - তাহলে আপনার যে কোনও ওজন বৃদ্ধি হতে পারে তা অবিলম্বে স্পষ্ট হয়ে দেখা দিতে পারে। আপনি সকালে ধাপে ধাপে এবং আপনি কয়েক দিন আগে আপ […]\nআপনার লোয়ার ব্যাক অ্যাডজাস্ট করা সাহায্য আপনি ওজন হারাতে?\nএকটি চিরোপ্রতিক্রিয়া একটি দর্শন একটি ফিরে আঠা করতে পারেন, কিন্তু এটি অতিরিক্ত সুবিধার আছে, যেমন উন্নত মুখোশ সহ, আপনার পায়ে এবং কাঁটা মধ্যে কম উল্লেখ ব্যথা এবং সম্ভাব্য ওজন হ্রাস। দিনের ভিডিও খুব উত্তেজিত না হও, ওজন হ্রাস সমন্বয় একটি সরাসরি ফলাফল নয় - এটা আপনি ডাক্তারের অফিসে ছেড়ে যাবেন না 10 পাউন্ড লাইটার তবে, এটি একটি স্বাস্থ্যকর শরীরের পরিবেশ তৈরি করতে পারে যেখানে আরও শারীরিক কার্যকলাপের মাধ্যমে ক্যালোরি জ্বেলে সম্ভব হয়। যদি সমন্বয় দীর্ঘস্থায়ী ব্যথা উপশম করতে সাহায্য করে, আপনি ব্যথা ঔষ […]\nহিপগ্লিসেমিয়ার সাথে ব্যায়াম কিভাবে\nআপনার রক্তে শর্করা, অথবা চিনি, আপনার মস্তিষ্ক ও শরীরের জন্য শক্তির মূল ভিত্তি। আপনার শরীর চর্বি উপর নির্ভর করে আপনার রক্ত সঠিকরূপে কাজ করতে প্রদান করে। যদি আপনার রক্তের গ্লুকোজ মাত্রা স্তরের নিচে পড়ে থাকে যা আপনার শরীরকে কার্যকরীভাবে কার্যকরী করতে বাধা দেয়, তবে এটি হপগ্লিসেমিয়া বা কম রক্তের শর্করার নাম বলে। ব্যায়াম হাইপোগ্লাইসিমিয়া ট্রিগার করতে পারে, যা অনেকগুলি উপসর্গ দেখা দেয়, কিছু সম্ভাব্য জীবন-হুমকি। অবস্থার সাথে কাজ করার জন্য প্রস্তুতি এবং সম্ভাব্য হস্তক্ষেপের জ্ঞান প্রয়োজন। দিনটির [...]\nসাগর ক্যালিপ ট্যাবলেটে ওজন হারানো\nস্থূলতা, হাঁটা এবং ব্যায়াম করা\nএকটি নিম্ন-কার্বোহাইড্রেট ডয়েট এর অসুবিধা\nআপনার ডায়েট মধ্যে কার্বোহাইড্রেট শতাংশ প্রস্তাবিত\nচীনা হভনর্ন খাওয়ার পার্শ্ব প্রতিক্রিয়া\nএকটি ঘোড়া রাইডারের জন্য ফিটনেস এবং ব্যায়াম\nযিন নিঃশব্দের জন্য ব্যায়াম\nRicotta পনির এবং ল্যাঁকোস\nস্পিনশের পার্শ্ব প্রতিক্রিয়া\nক্লিমেন্টাইন কমলা ম্যান্ডারিন কমলা\nগবা বনাম। কাভা কাভা\nভিটামিন বি 1২ এর অভাবজনিত কারণে বাত রোগের লক্ষণগুলি কি?


বৈষম্য-মূলক ভাবে Google সার্চে বেশি প্রাধান্য পাচ্ছে ইউটিউবের ভিডিও | Techtunes | টেকটিউনস\nসম্প্রতি জানা গেছে গুগলে কোন ভিডিও সার্চ করা হলে সেটি Youtube এর ভিডিওকে বেশি প্রাধান্য দেয়। প্রতিদ্বন্দ্বী প্ল্যাটফর্ম গুলো থেকে গুগলে বেশি অগ্রাধিকার পায় Youtube।\nThe Wall Street এর একটি জার্নালে উঠে এসেছে বেশির ভাগ ক্ষেত্রেই কোন ভিডিও এর Youtube ভার্সন গুগলে বেশি প্রাধান্য পায়।\nজানা গেছে গুগলের নির্বাহীরা ইচ্ছে করেই ইউটিউবের ভিডিওকে সার্চ রেজাল্টের প্রথম পেজে রাখার সিদ্ধান্ত নিয়েছে এতে করে অধিক সংখ্যক ট্রাফিক Youtube এ নেয়া সম্ভব হচ্ছে।\nএ ব্যাপারে জানতে চাওয়া হলে গুগল এর মুখপাত্র জানায় তারা গুগল সার্চ রেজাল্টে ইউটিউবের জন্য আলাদা কোন কনফিগারেশন করে নি। ইউজারের চাহিদা মত সর্বোচ্চ সামঞ্জস্যতা পূর্ণ ভিডিও টিই প্রথমে দেখানো হয়।\nগত বছর একটি জার্নাল তদন্তে প্রমাণিত হয়েছিল যে গুগল প্রকৌশলীরা নির্দিষ্ট ব্যবসায়ের লক্ষ্য অর্জনের জন্য নিয়মিত অ্যালগোরিদমিক পরিবর্তন করেন, অথচ কোম্পানির পাবলিক স্টেটমেন্টে বলা আছে তাদের সার্চ রেজাল্ট গুলো সম্পূর্ণ কনফিগারেশন মুক্ত এবং নিখুঁত।\nজানুয়ারিতে গুগল প্রথমবারের মত প্রকাশ করেছিল, বার্ষিক বিজ্ঞাপণ আয়ে ইউটিউব ১৫ বিলিয়ন ডলারের ব্যবসায় পরিণত হয়েছে। কিন্তু বর্তমানে এত বিশাল একটি সোশ্যাল মিডিয়ায় পরিণত হলেও এটি প্রতিযোগিতার দিক থেকে দারুণ চাপে আছে। ফেসবুক সহ আরও ভিডিও শেয়ারিং প্লাটফর্ম গুলো এই প্রতিযোগিতা আরও বাড়িয়ে দিয়েছে।\nযেমন ফেসবুক ভিডিও শেয়ারিং এ কয়েক বছর যাবত মিলিয়ন ডলার বিনিয়োগ করে আসছিল। এতে অধিকাংশ পাবলিশার যাদের ইউটিউবে চ্যানেল ছিল তারা ফেসবুকেও পেজের মাধ্যমে ভিডিও শেয়ার করা শুরু করে। যেখানে তাদের ভিউ কখনো কখনো ইউটিউবের চেয়েও বেশি হয়। অন্যদিকে Twitch ও বর্তমানে প্রফেশনাল গেমার এবং রাজনৈতিক ব্যক্তিদের কাছে দারুণ জনপ্রিয় হয়ে উঠছে।\nযদিও আগে Youtube এর প্রধান প্রতিদ্বন্দ্বী ছিল Dailymotion কিন্তু ব্যবহার দিক থেকে এটি কিছুটা পিছিয়ে গিয়েছে। তবে নতুন প্রতিযোগিতায় যুক্ত হয়েছে, Instagram এবং TikTok।\nপরীক্ষায় উঠে এসেছে অধিকাংশ ক্ষেত্রে গুগল সার্চে, ইউটিউব ভিডিও প্রতিযোগী প্ল্যাটফর্ম গুলোর আগে শো করছে। নির্দিষ্ট ভিডিও সার্চ করলে এর ইউটিউব ভার্সন আগে দেখানো হচ্ছে। অনেক ক্ষেত্রে অন্য প্ল্যাটফর্ম যেমন ফেসবুক, Dailymotion এর ভিডিও গুলোতে বেশি ভিউ হওয়ার পরেও সেগুলো আসছে Youtube এর পরে।\nমার্চে করা এক গবেষণায় দেখা গেছে গুগল সার্চের প্রথম পেজ, যেখানে ভিডিও গুলো বক্স আকারে দেখা যায়। সেখানে অধিকাংশ সময় ইউটিউব এর ভিডিও প্রাধান্য পাচ্ছে। এমনকি পুরো সার্চ রেজাল্টে প্রতিযোগীদের ভিডিও ছিল হাতেগোনা।\nএই বিষয় গুলো আলোচনায় আসলে গুগলের মুখপাত্র জানায়, "সার্চ র‍্যাংকিং ভিউ বা লাইকের উপর নির্ভর করে না। গুগলের সার্চে সব সময় অর্গানিক রেজাল্টই বেশি প্রাধান্য পায় এবং এলগরিদম গুলোর কাজই হচ্ছে সব সামঞ্জস্যপূর্ণ রেজাল্ট আগে দেখানো"।\nইউটিউব বিশ্বের সবচেয়ে জনপ্রিয় ভিডিও শেয়ারিং প্লাটফর্ম এতে সন্দেহ নেই কিন্তু সমালোচকদের দাবি কেন একই ভিডিও, যেগুলোতে অডিয়েন্স এর এনগেজমেন্ট বেশি, সেগুলোকে প্রাধান্য দেয়া হবে না।\nযারা বিষয় গুলো নিয়ে গবেষণা করছিল তারা জানায়, যেকোনো ফেসবুকের ভিডিও একই নামে গুগলে সার্চ করলে সেটি ৯৫ ভাগ সময় ইউটিউবের ভিডিওকে নির্দেশ করে। Dailymotion এর ভিডিও টাইটেল সার্চ করলে সেটি ৮০ ভাগ সময় ইউটিউবের ভিডিওকে সামনে দেখায় এবং হতাশাজনক হচ্ছে Twitch এর কোন ভিডিও গুগল পেজে আসেই না।\nDirk Lewandowski, একজন প্রফেসর যিনি দীর্ঘ দিন গুগলের সার্চ নিয়ে গবেষণা করে আসছেন তিনি তার বক্তব্যে জানান, গুগল প্রতিনিয়ত সার্চ রেজাল্ট নিয়ে বৈষম্য মূলক আচরণ করে আসছে। তাদের সার্চে অর্গানিক রেজাল্ট প্রাধান্য পায় কম।\nBuzzFeed নামের একটি চ্যানেল যারা খাবার দাবার নিয়ে ভিডিও বানায়। এর কয়েকশো ভিডিও এর মধ্যে সম্প্রতি করা কিছু ভিডিও নিয়ে কয়েকজন গবেষণা শুরু করে। গবেষণার ফলাফল ছিল কিছু আশ্চর্যজনক! বলে রাখা ভাল গবেষণায় ব্যবহার করা ২৮ টি ভিডিও টাইটেল ফেসবুক এবং ইউটিউবে একই ছিল।\nCaramel Dessert নিয়ে ৬ মিনিটের একটি ভিডিও যার ফেসবুক ভার্সনের ভিউ ছিল ৫.৪ মিলিয়ন এবং ইউটিউবে ছিল মাত্র কয়েক হাজার, তারপরেও সার্চ রেজাল্টে ইউটিউবের ভিডিওটিই আগে শো করে।\nগুগলের এমন বৈষম্য-মূলক আচরণে Dailymotion এর চিফ অপারেটিং অফিসার বলেন, গুগল সার্চে এর সাথে এমন আচরণ আশ্চর্যের কিছু নেই। কোন ভিডিও Youtube এর কয়েক সপ্তাহে আগেও আপলোড করা হলে গুগল ইউটিউবের ভিডিও গুলোকেই বেশি প্রাধান্য দেয়। তিনি আরও বলেন, এটি প্রতিযোগিতামূলক ভিডিও প্ল্যাটফর্মগুলির দক্ষতা নিয়ে প্রশ্ন উত্থাপন করে।\nগুগলের বিরুদ্ধে এমন অভিযোগ নতুন না। এর আগেও অন্যান্য ব্রাউজারকে প্রতিদ্বন্দ্বিতায় হারাতে গুগল তার ক্রোমকে বেশি প্রাধান্য দিয়ে গিয়ে কয়েকবার বিতর্কিত হয়েছে গুগল। তাছাড়া ব্যবহারকারীদের ব্যক্তিগত ডাটা বিজ্ঞাপণে ব্যবহার করার জন্য কয়েকবার তদন্ত করা হয়েছে এই বৃহৎ টেক কোম্পানিটিকে।\nএখন বিশেষজ্ঞদের প্রশ্ন হচ্ছে সর্বাধিক ব্যবহৃত এই সার্চ ইঞ্জিন যদি ভিডিও প্ল্যাটফর্ম গুলোর প্রতিদ্বন্দ্বিতায় এভাবে আঘাত হানে তাহলে ভবিষ্যতে তাদের গ্রহণযোগ্যতা কতটু্কু বজায় থাকবে?\n23 January, 2021 at 7:53 am


নির্বাচন ইস্যুতে বিভক্ত বিএনপি ‘ভুল’ শোধরাতে চান নেতারা - দৈনিক মুক্ত আলো\nHome রাজনীতি নির্বাচন ইস্যুতে বিভক্ত বিএনপি ‘ভুল’ শোধরাতে চান নেতারা\nনির্বাচন ইস্যুতে বিভক্ত বিএনপি ‘ভুল’ শোধরাতে চান নেতারা\nএকাদশ জাতীয় সংসদ নির্বাচনে রাজনৈতিক-ভাবেই বিএনপি’র কৌশলে ভুল ছিল বলে মনে করেন দলটির অধিকাংশ নেতা-কর্মী। তৃণমূল পর্যায়ে অনেকে হতাশ হয়ে পড়লেও এ থেকে বের হবার উপায় খুঁজছে বিএনপি। নির্বাচনে বিপর্যয়ের পর এটা নিয়ে দলের ভেতর-বাইরে বিশ্লেষন চলছে।\nমুলত: শুরু থেকে বিএনপি বা জোটের কোন সুনির্দিষ্ট পরিকল্পনা সেভাবে পরিলক্ষিত হয়নি। কি প্রক্রিয়ায় নির্বাচন করবে, কিভাবে সরকার গঠন করবে,কে মূখ্য নেতৃত্বে থাকবেন- তা ছিল ধোঁয়াশার মতো।বিএনপির নেতারা অনেকটা হাত-পা ছেড়ে বসেছিলেন। তারা পুরো নির্ভরতা ছেড়ে দেন ড. কামাল হোসেনের নেতৃত্বাধীন ঐক্যফ্রন্টের নেতাদের ওপর। প্রথমে নির্বাচনে অংশ গ্রহন করবে কি না তা নিয়ে দলে বিভক্তি ছিল স্পষ্ট। এক পক্ষ প্রকাশ্যেই বলতে থাকেন দলের কারাবন্দি চেয়ারপার্সন বেগম খালেদা জিয়াকে ছাড়া তারা নির্বাচনে যাবেন না। নির্বাচনে অংশ নেয়ার পর গ্রেফতার-হামলা চলতে থাকলে প্রতিকূল পরিবেশের অভিযোগে নির্বাচন বর্জনের পক্ষে একটি অংশ শক্তভাবে অবস্থান নেন। বিএনপির কেন্দ্রীয় ভাইস চেয়ারম্যান ব্যারিস্টার শাজাহান ওমর, কেন্দ্রীয় নেতা নাজিম উদ্দিন আলম, শহীদ উদ্দিন চৌধুরী এ্যনিসহ অনেক নেতা প্রকাশ্যে নির্বাচন বর্জনের পক্ষে অবস্থান নেন। তবে যে কোন পরিস্থিতিতে নির্বাচনে শেষ পর্যন্ত থাকার পক্ষে ঐক্যফ্রন্টের ড.কামাল হোসেনসহ কয়েকজন নেতার জোরালো অবস্থানের কারনে তা সফল হয়নি।\nবিএনপির হাইকমান্ডসহ ঐক্যফ্রন্টের নেতারা বার বার আহবান জানিয়ে আসছিলেন-ভোট কেন্দ্র পাহারা ও সকালে ভোটের বাক্স পরীক্ষা করবেন নেতা-কর্মীরা। কেন্দ্র ভিত্তিক ভোট রক্ষা কমিটিও করার নির্দেশ দেওয়া হয় কেন্দ্র থেকে। সকাল সকাল ভোট কেন্দ্রে যাবার আহবান জানান ভোটরদের। কিন্তু তা বাস্তবে মাঠ পর্যায়ে সাড়া মেলেনি। ভোটের কয়েকদিন দিন আগে থেকে ধানের শীষের প্রার্থীরা মাঠ ছেড়ে দেন। ব্যারিস্টার মওদুদ আহমদসহ অনেকে প্রকাশ্যে ঘোষনা দিয়েই চলে আসেন মাঠের বাইরে। বিএনপির অনেক প্রার্থী প্রচারনায় নামেন নি। এমনকি পোস্টারও ছাপেননি। তাদের প্রচারনা প্রথম থেকে শেষ পর্যন্ত মুলত ফেসবুক কেন্দ্রিক ছিল। তারা আশা করছিলেন ’একটি ভোট সুনামী’ হবে। যেখানে সব মানুষ এসে ধানের শীষে ভোট দিবে।নীরব ভোট বিপ্লব ঘটবে। আইন-শৃঙ্খলা বাহিনীর উদ্দেশ্যে জাতীয় ঐক্যফ্রন্টের শীর্ষ নেতা ড. কামাল হোসেন বলেছিলেন, ওদের বেআইনি কোনো আদেশ মানবেন না। ক্ষমতায় তো সরকার ৫ বছর থাকে। সেই ৫ বছর শেষ। আর কয়দিন আছে। মাত্র ১০, ২০ বা ১৫ দিন।\nনির্বাচনের দেড় সপ্তাহ আগে ঐক্যফ্রন্টের নেতা ড.জাফরুল্লাহ চৌধুরী বলেন, ৩০ জানুয়ারি নির্বাচন হবে আর আগামী ২ জানুয়ারি বেগম জিয়া মুিক্ত পাবেন। তিনি বলেন, সকাল ৮ টা থেকে না, ভোর ৫ টা থেকে জনগণ ভোট কেন্দ্রে যাবেন, সরকারের মৃত্যু ঘন্টা বেজে গেছে্। নৌকা ডুবে যাবে ৩০ তারিখ। তবে বাস্তবে নেতাদের এসব বক্তব্য মাঠে মারা যায়।\nবিএনপির কোন কোন নেতা মনে করেন, নির্বাচনে বিএনপি’র নেতৃত্ব ছিল ঐক্যফ্রন্টের হাতে, যার ‘অপব্যবহার’ হয়েছে। নির্বাচন বর্জনের পক্ষে থাকা নেতারা নির্বাচনে সমতল ক্রীড়াভূমি না থাকা, প্রচারণার ক্ষেত্রে অনিয়ম, প্রশাসন ও নির্বাচন কমিশনের আচরণে নিরপেক্ষতার অভাবসহ বিভিন্ন কারণ উল্লেখ করেন। এদিকে বিএনপি ভোটের আগের রাতে প্রশাসনের সহায়তায় ব্যালট বাক্স ভর্তি করার অভিযোগ করে আসলেও কোন প্রমান দেখাতে পারছেন না তারা। নির্বাচনের পর বিএনপির স্থায়ী কমিটি এবং ঐক্যফ্রন্টের একাধিক বৈঠক হয়েছে। সেখানে নির্বাচনের পুর্বাপর অবস্থা ও ফলাফল নিয়ে বিশ্লেষন করেছেন নেতারা। বৈঠকে একাদশ জাতীয় সংসদ নির্বাচনে থাকা না থাকা নিয়ে বিএনপি নেতারা বিতর্কে জড়ান। বৈঠকে নির্বাচন বর্জন ইস্যুতে কয়েকজন নেতা ক্ষোভ প্রকাশ করেন।দলের চেয়ারপারসন খালেদা জিয়াকে কারাগারে রেখে ভোটে যাওয়ায় বিএনপির একাংশ হতাশ ও ক্ষুব্ধ। ভরাডুবির পর জাতীয় ঐক্যফ্রন্ট প্রার্থীদের প্রথম বৈঠকে দেখা যায়নি নির্বাচনে যাওয়ার বিরোধিতা করা অনেক নেতাকে। বিএনপির একজন সিনিয়র নেতা বলেন, একাদশ জাতীয় সংসদ নির্বাচনের মতো আর কোনো নির্বাচনে এতটা খারাপ ফল হয়নি বিএনপির। রাষ্ট্রযন্ত্র ব্যবহার করে সরকার আমাদের অবস্থা দুর্বল করেছে। তবে দলের নীতিনির্ধারণেও দূর্বলতা ছিল। তিনি বলেন, রাজনীতি এক-দুই দিনের না। রাজনীতি লম্বা সময়ের। অনেক সময় দেখা যায়, বিশ বছরও ক্ষমতায় আছে কোনো সরকার। তারপরও হতাশ হয়নি বলেই অন্য দল টিকে থাকে। আওয়ামী লীগও ২১ বছর ক্ষমতায় ছিল না। তারা তো ‘অফ হয়ে যায়নি’।\nবিএনপি’র যুগ্ম মহাসচিব মোয়াজ্জেম হোসেন আলাল সংবাদ মাধ্যমকে বলেন, আমাদের পুরোনো সব কৌশল ব্যর্থ হয়েছে। এটাই বাস্তবতা। সেই নতুন চিন্তার মধ্যে এই প্রজন্মকে গুরুত্ব দিতে হবে। নেতা-কর্মীদের চেয়েও তাদের মতামত বেশি গুরুত্ব দিতে হবে। এর মাধ্যমে বিশ্লেষণ করে ভবিষ্যতের পথ নির্দেশনা তৈরি হবে’। ঐক্যফ্রন্টের ভবিষ্যত্ এই মুহূর্তে বলা মুশকিল। আমরা যারা একত্রিত হয়েছিলাম একটা পরিবর্তনের লক্ষ্যে, তা আপ্তবাক্য ছিল না, তা আমাদের ইশতাহারের মধ্য দিয়ে প্রমাণিত হয়েছে। সেখানে আমাদের আর তাদের মধ্যে পার্থক্য ছিল স্পষ্ট।\nএদিকে বিএনপির সাধারণ কর্মীরা ঐক্যফ্রন্টের ভবিষ্যত্ নিয়ে সরাসরি কোনো মন্তব্য করতে না চাইলেও, ঐক্যফ্রন্টে বিএনপির অবস্থান নিয়ে কিছুটা অসন্তোষ দেখা গেছে কারো কারো মধ্যে। এমনকি এর ভবিষ্যত্ নিয়ে পরিষ্কার করে কিছু বলতে পারছেন না বিএনপি’র কেন্দ্রীয় নেতারাও।\nএদিকে নির্বাচনে চরম ভরাডুবির পর নিজের অবস্থা টিকিয়ে রাখতে বিএনপি এখন কী কৌশল গ্রহণ করতে যাচ্ছে- তা নিয়েই সব মহলে চলছে আলোচনা-পর্যালোচনা। এক্ষেত্রে দলটি এখন সবার আগে যে কাজটি করতে চায় তা হল- খালেদা জিয়াসহ নেতাকর্মীদের জামিন ও কারামুক্তি। দীর্ঘ ১২ বছর ক্ষমতার বাইরে থাকা দলটির নেতারা আগামী দিনের করণীয় নিয়ে নতুন করে চিন্তাভাবনাও শুরু করেছেন।\nদলটির নীতিনির্ধারকদের মতে, বিএনপির সামনে এখন অনেক চ্যালেঞ্জ। বাস্তবতার নিরিখে বিএনপিকে আগামী দিনের পথ চলতে হবে। দল ইতিমধ্যে নির্বাচন ও ফলাফল প্রত্যাখ্যান করেছে।একই সঙ্গে নেতারা নতুন নির্বাচনের দাবিও জানিয়েছেন।এ দাবি নিয়ে জনগণের কাছে যাবেন। ভোটের অনিয়ম তদন্তে আন্তর্জাতিক সমপ্রদায়ের কাছেও যাচ্ছেন তারা। এদিকে ইতিমধ্যে ঐক্যফ্রন্ট নেতারা তিনটি কর্মসুচী ঘোষনা করেছেন। এছাড়া ভোটে অনিয়মের অভিযোগ এনে নির্বাচনী ট্রাইব্যুনালে প্রার্থীরা মামলা করবেন। কয়েকটি জেলা সফর করবেন এবং নির্বাচনে পরাজিত দলগুলোর সাথে সংলাপ করবেন।\nএ বিষয়ে জানতে চাইলে বিএনপির মহাসচিব মির্জা ফখরুল ইসলাম আলমগীর বলেন, দেশের জনপ্রিয় বৃহত্ রাজনৈতিক দল বিএনপিকে নিশ্চিহ্ন করতে সরকার নানা কৌশলের আশ্রয় নিচ্ছে। কিন্তু প্রতিষ্ঠার পর অনেক চড়াই-উতরাই পেরিয়ে বার বার আবার ঘুরে দাঁড়িয়েছে বিএনপি।তাই সরকার যতই কৌশল গ্রহণ করুক এ দলটিকে ধ্বংস বা নিশ্চিহ্ন করা যাবে না।\nPrevious articleআওয়ামী লীগের যৌথসভা কাল\nNext articleআজ কলকাতায় উদ্বোধন দীর্ঘতম ফ্লাইওভার” সম্প্রীতির”\nনওগাঁর নিয়ামতপুরে স্বেচ্ছাসেবক লীগের ২৬ তম প্রতিষ্ঠা বার্ষিকী পালিত\nরাঙ্গাকে সরিয়ে ,জিয়াউদ্দিন আহমেদ বাবলুকে জাপার নতুন মহাসচিব নিয়োগ\nএমপি হিসেবে শপথ নিলেন শাহিন চাকলাদার\n‘মনোনয়ন দাখিলের খেলায় ব্যর্থ, ফাইনালেও পরাজিত হবে’


দেশের বর্তমান প্রেক্ষাপটে সংবিধান পর্যালোচনায় বিশেষ কমিটি গঠনের দাবি জানিয়েছেন বাংলাদেশের ওয়ার্কার্স পার্টির সভাপতি রাশেদ খান মেনন। তিনি বলেন, স্বাধীনতার ৫০ বছরে এই সংবিধানের পর্যালোচনা হওয়া প্রয়োজন। সংসদ নেতাকে অনুরোধ জানাই, তিনি যেন সংসদের আগামী অধিবেশনে সংবিধান পর্যালোচনার জন্য বিশেষ কমিটি গঠন করে দেন। যেখানে ধর্মীয় রাজনীতি থেকে শুরু করে সব বিষয়ে আমরা নতুন করে ভাবতে পারবো। গতকাল জাতীয় সংসদ অধিবেশনে প্রেসিডেন্টের ভাষণের ওপর আনা ধন্যবাদ প্রস্তাব নিয়ে সাধারণ আলোচনায় এ দাবি জানান তিনি। তিনি বলেন, বঙ্গবন্ধু সংক্ষিপ্ত সময়ের মধ্যে যে সংবিধান দিয়েছিলেন, তা সংসদীয় ব্যবস্থার অন্যতম শ্রেষ্ঠ সংবিধান। দুর্ভাগ্যজনকভাবে তার আমলেই এই সংবিধানের মৌল বিষয়গুলোর পরিবর্তন ঘটিয়েছিল। আর সামরিক শাসকরা নিজেদের ক্ষমতার স্বার্থে এবং পাকিস্তানি রাজনীতি ফিরিয়ে আনতে ওই সংবিধানকে ভোঁতা ছুরি দিয়ে জবাই করেছিল।\nসংবিধানের দ্বাদশ ও পঞ্চদশ সংশোধনীতে সংবিধানের মৌল চরিত্র কিছুটা ফিরিয়ে আনলেও কিছু বিধি সরকার পরিচালনায় প্রধান নির্বাহীর একক নেতৃত্ব প্রতিষ্ঠিত করেছে এবং সংবিধানকে ধর্মীয় রূপ দিয়েছে। ওয়ার্কার্স পার্টির সভাপতি বলেন, প্রেসিডেন্ট সরকারের উন্নয়নের বিশদ বর্ণনা করেছেন। সরকারের প্রণীত এই ভাষণে প্রশাসন, রাষ্ট্র ও জনজীবনের সমস্যা নিয়ে রাষ্ট্রপতির সরস মন্তব্যে কঠিন সত্যগুলো থেকে মানুষ বঞ্চিত হয়েছেন। ভাষণে ক্রমবর্ধমান বৈষম্যের কোনো কথা উল্লেখ নেই। করোনার সময়েও আমাদের দেশে বিপুলসংখ্যক মানুষ ধনী হয়েছেন। আবার বিপুলসংখ্যক দরিদ্র হয়েছেন। বিএনপি’র দ্বাদশ সংশোধনের সময় প্রেসিডেন্ট ও প্রধানমন্ত্রীর ক্ষমতার ভারসাম্য মরহুম আবদুস সামাদ আজাদের নেতৃত্বে যে প্রস্তাব দেয়া হয়েছিল তারা তা মানেনি। যে কারণে সম্প্রতি অলি আহমেদ ক্ষমা চেয়েছেন। মেনন বলেন, নির্বাচন নিয়ে অনেক কথা হচ্ছে। বিএনপি সুষ্ঠু নির্বাচনের জন্য নির্বাচনকালীন সরকার নিয়ে কেবল সরবই নয়, সরকার উৎখাতের স্লোগান দিচ্ছে। কিন্তু এসব নিয়ে কথা বলার সময় তারা নিজেদের দিকে তাকিয়ে দেখে না। ২০০৬ সালে দেড় কোটি ভুয়া ভোটার ও নিজের লোককে প্রধান উপদেষ্টা করার জন্য যে ষড়যন্ত্র করেছিল, তারই পরিণতিতে দেশকে আরেকটি সেনাশাসন দেখতে হয়েছে। জানি না এবার বিএনপি’র লক্ষ্য কি? কি তাদের উদ্দেশ্য? তারা নিশ্চয়ই খোলাসা করে বলছে না। কিন্তু কার্যাবলিতে স্পষ্ট তারা একটি অস্বাভাবিক সরকার এখানে চায়। তারা সুষ্ঠু নির্বাচনের জন্য একটি স্বাধীন নির্বাচন কমিশন, মনোনয়ন বাণিজ্য, অর্থ, ধর্ম ও প্রশাসনের হস্তক্ষেপমুক্ত নির্বাচনী ব্যবস্থার কথা বলেন না। কারণ তারা এই ব্যবস্থাই বহাল রাখতে চায়। আমাদের বাম দাবিদার বন্ধুরা নির্বাচনী সংস্কারের কথা বললেও তাদের মূল দাবি এখন নির্বাচনকালীন সরকার। তাদের মধ্যে কেউ কেউ সরাসরি কেউ বা যুগপৎ সমন্বিত আন্দোলনের নামে তাদের সঙ্গে শরিক হবে, সেই আলামতও স্পষ্ট। রাশেদ খান মেনন বলেন, ইউনিয়ন পরিষদ নির্বাচনে মনোনয়ন বাণিজ্য, অর্থ ও পেশীশক্তি এবং প্রশাসন ও ইসির ভূমিকা সমগ্র নির্বাচনে জনগণের আস্থা নষ্ট করেছে। নারায়ণগঞ্জের মতো ব্যতিক্রমী নির্বাচন মানুষকে আশা দেখিয়েছে। মানুষ নারায়ণগঞ্জের মতো ব্যতিক্রমী নির্বাচন জাতীয় নির্বাচনেও দেখতে চায়। সেটাই নিশ্চিত করতে হবে। আর এই সরকারকে বহাল রেখেই সেটা সম্ভব। নির্বাচনী আইন ও আচরণবিধি মানা, অর্থ, পেশীশক্তি ও প্রশাসনের ভূমিকা কঠোরভাবে নিয়ন্ত্রণ করা। সরকার দেরিতে হলেও নির্বাচন কমিশন নিয়োগের আইন এনেছে। কিন্তু আইনটি অসম্পূর্ণ এবং এটা সংশোধন করতে হবে। মেনন বলেন, বিশ্ববিদ্যালয়ের ভিসি নিয়োগ কর্তা হিসেবে তাদের কুকর্মের দায় রাষ্ট্রপতির ওপর এসে পড়ে। এই ভিসিরা কী ধরনের স্বৈরশাসক ও দুর্নীতিবাজ হয়ে ওঠেন এবং চাকরি বাণিজ্যে লিপ্ত হন, সেটা আমরা দেখেছি। বর্তমানে সব ভিসি শাহজালালের পক্ষে দল পাকিয়েছেন। একজন ভিসির জন্য একটি বিশ্ববিদ্যালয় ধ্বংস হতে পারে না। শিক্ষার্থীদের জীবন নষ্ট হতে পারে না। সরকারকে বলবো, শিক্ষামন্ত্রীকে বলবো ছাত্রদের দাবি মেনে নিন। দুর্নীতিতে বাংলাদেশ দক্ষিণ এশিয়ার নিচের দিক থেকে আফগানিস্তানের ওপরে আছে উল্লেখ করে রাশেদ খান মেনন বলেন, এজন্য আমরা লজ্জিত। প্রধানমন্ত্রী সংসদে বলেছিলেন ফুয়েল না দিলে ফাইল নড়ে না। এখন সেই দুর্নীতির ফুয়েলের দাম এতই বেড়েছে, ফাইল নড়ানো মুশকিল হয়ে পড়েছে। অর্থমন্ত্রীর কাছে অর্থপাচারকারীর তালিকা চাওয়ায় উল্টো তিনি এমপিদের কাছে তালিকা চেয়েছেন। যেন এমপিরা অসত্য বলেছেন। তিনি আরও বলেন, করোনা সংক্রমণ মোকাবিলায় প্রতিবেশীদের চেয়ে আমরা সফল। কিন্তু টিকা সংগ্রহ নিয়ে যে কেলেঙ্কারি হয়েছিল, তার হিসাব আমরা পাইনি। দেশে টিকা উৎপাদানের চুক্তির বাস্তবায়নের আহ্বান জানান তিনি।


চুনারুঘাটে স্কুলছাত্রীকে ধর্ষণ, কারাগারে বিমানবাহিনীর সদস্য চুনারুঘাটে স্কুলছাত্রীকে ধর্ষণ, কারাগারে বিমানবাহিনীর সদস্য – Sylhet bbc 24\nচুনারুঘাটে স্কুলছাত্রীকে ধর্ষণ, কারাগারে বিমানবাহিনীর সদস্য\nসিলেট বিবিসি ২৪ ডট কম : নভেম্বর, ২৫, ২০২০, ২:৩২ pm\nহবিগঞ্জের চুনারুঘাট উপজেলায় স্কুলছাত্রী ধর্ষণের অভিযোগে দায়ের করা মামলার ১নং আসামি বিমানবাহিনীর সদস্য খোকন ভৌমিককে (২৫) কারাগারে পাঠানো হয়েছে। বুধবার তাকে আদালতের মাধ্যমে কারাগারে পাঠায় পুলিশ।\nএর আগে, মঙ্গলবার সন্ধ্যায় বিমানবাহিনীর কুর্মিটোলা ঘাঁটি থেকে চুনারুঘাট থানায় নিয়ে আসা হয় খোকনকে।\nখোকন ভৌমিক উপজেলার নালুয়া চা বাগানের মৃত নিবারণ ভৌমিকের ছেলে। এ মামলায় অপর আসামি বিশ্বজিত ভৌমিকের বিষয়েও ব্যবস্থা নেয়া হচ্ছে বলে জানিয়েছেন চুনারুঘাট থানার ওসি এম আলী আশরাফ।\nমামলার তদন্তকারী কর্মকর্তা চুনারুঘাট থানার এসআই আলী আজহার জানান, খোকন বিমানবাহিনীর এলএসএ পদে চাকরিরত। তার বিরুদ্ধে অভিযোগের সত্যতা পাওয়ায় সোমবার বিমানবাহিনী কর্তৃপক্ষকে আসামি হস্তান্তরের জন্য পুলিশের পক্ষ থেকে চিঠি দেয়া হয়। এ পরিপ্রেক্ষিতে মঙ্গলবার আনুষ্ঠানিকভাবে খোকনকে পুলিশের কাছে হস্তান্তর করা হয়।\nবুধবার সার্কেল এএসপি মো. নাজিম উদ্দিন ও চুনারুঘাট থানার ওসি আলী আশরাফ তাকে প্রাথমিক জিজ্ঞাসাবাদ করে আদালতের মাধ্যমে জেলহাজতে প্রেরণ করেছেন। একই সঙ্গে তাকে রিমান্ডে নেয়ার জন্য পুলিশ পাঁচ দিনের রিমান্ড আবেদন করবে বলে জানিয়েছেন মামলার তদন্ত কর্মকর্তা এসআই আলী আজহার।\nচুনারুঘাট থানার ওসি মো. আলী আশরাফ বলেন, ধর্ষণের অভিযোগ তদন্তে সত্যতা পাওয়ায় বিমানবাহিনী কর্তৃপক্ষ খোকনকে পুলিশের কাছে হস্তান্তর করেছে। মামলার অপর আসামি সেনাবাহিনীর সদস্য বিশ্বজিত ভৌমিকের ব্যাপারেও সিদ্ধান্ত নেয়া হচ্ছে।\nহবিগঞ্জের চুনারুঘাট উপজেলার নালুয়া চা বাগানের এক আদিবাসী স্কুলছাত্রীকে ধর্ষণের অভিযোগে ধর্ষণের শিকার স্কুলছাত্রীর বোন বাদী হয়ে ২০ সেপ্টেম্বর চুনারুঘাট থানায় মামলা দায়ের করেন। মামলায় একই বাগানের মৃত নিবারণ ভৌমিকের ছেলে বিমানবাহিনীতে সৈনিক পদে কর্মরত খোকন ভৌমিক (২৫) ও মৃত সাগর ভৌমিকের ছেলে সেনাবাহিনীতে সৈনিক পদে কর্মরত বিশ্বজিৎ ভৌমিককে (২৪) আসামি করা হয়।\nমামলায় বলা হয়, করোনাভাইরাসের কারণে স্কুল বন্ধ থাকায় মৌলভীবাজার কুলাউড়ার একটি বিদ্যালয়ের নবম শ্রেণির ছাত্রী তার বাবার বাড়িতে চলে আসে। ১১ সেপ্টেম্বর বিকালে খোকন স্কুলছাত্রীকে হোমওয়ার্ক করানোর কথা বলে নলুয়া চা বাগানে খোকনের ঘরে নিয়ে যায়।\nবাড়িতে কোনো লোকজন না থাকায় খোকন ভৌমিক তার বন্ধু বিশ্বজিৎ ভৌমিকের সহযোগিতায় স্কুলছাত্রীকে ধর্ষণ করে। ধর্ষিতা স্কুলছাত্রী লোকলজ্জা ও ভয়ে বিষয়টি গোপন রাখে। পরে সে অসুস্থ হয়ে পড়লে তার বড়বোনকে ধর্ষণের বিষয়টি খুলে বলে। পরে ১৮ সেপ্টেম্বর তাকে হবিগঞ্জ আধুনিক হাসপাতালে ভর্তি করা হয় এবং সেখানে তার মেডিকেল পরীক্ষা সম্পন্ন হয়।


কাটরা মসজিদ - উইকিপিডিয়া\nস্থানাঙ্ক: ২৪°১১′০৫″ উত্তর ৮৮°১৭′১৭″ পূর্ব / ২৪.১৮৪৭২২° উত্তর ৮৮.২৮৮০৫৬° পূর্ব / 24.184722; 88.288056স্থানাঙ্ক: ২৪°১১′০৫″ উত্তর ৮৮°১৭′১৭″ পূর্ব / ২৪.১৮৪৭২২° উত্তর ৮৮.২৮৮০৫৬° পূর্ব / 24.184722; 88.288056\nকাটরা মসজিদ মুর্শিদাবাদ রেল স্টেশনের ১৬০০ মিটার পূর্ব দিকে বাজারের মধ্যে অবস্থিত। ৫০.৬০ মিটার আয়তনের একটি বর্গাকার প্রাঙ্গণের মধ্যে একটি ভিতের উপরে এটি দন্ডায়মান। আয়তাকৃতির এক আইলে পাঁচ গম্বুজ বিশিষ্ট মসজিদটির পরিমাপ ৩৯.৬২×৭.৩২ মিটার। এর চার কোণে রয়েছে চারটি বুরুজ এবং বুরুজগুলি সরু হয়ে উপরে উঠে গেছে; প্যাঁচানো সিঁড়িপথ বুরুজের উপর পর্যন্ত প্রলম্বিত। বর্তমানে কেবল উত্তর-পশ্চিমে এবং দক্ষিণ-পশ্চিমে দুটি পার্শ্ব বুরুজ বিদ্যমান আছে। মসজিদটি চতুর্দিক দ্বিতল কক্ষ সারি দ্বারা পরিবেষ্টিত। স্থানীয়ভাবে কাটরা বলে অভিহিত কক্ষগুলি মাদ্রাসা হিসেবে ব্যবহূত হতো। কাটরা মসজিদটি ঢাকার করতলব খান মসজিদ এর (১৭০০-১৭০৪ খ্রি.) অনুকরণে নির্মিত বলা যায়। পূর্বদিকের সম্মুখভাগে রয়েছে বহুভাঁজযুক্ত খিলানের মধ্যেস্থিত পাঁচটি প্রবেশ খিলান। কেন্দ্রীয় প্রবেশপথটির উভয় পার্শ্বে রয়েছে সংলগ্নস্তম্ভ। অভ্যন্তরে প্রতিটি ‘বে’-তে পশ্চিম দেয়ালে রয়েছে তিনটি করে মিহরাব, অর্থাৎ সর্বমোট ১৫ টি মিহরাব রয়েছে মসজিদটির পশ্চিম দেয়ালে। অভ্যন্তরে হল ঘর দেয়াল থেকে উত্থিত চারটি আড়াআড়ি খিলানে মোট পাঁচ স্তম্ভপথে বিভক্ত। সমান্তরাল প্যারাপেট সুরক্ষা ব্যবস্থার বৈশিষ্ট্যযুক্ত এবং গম্বুজে রয়েছে উচুঁ ফিনিয়াল। মসজিদটির নির্মাতা মুর্শিদকুলি খান সমাহিত রয়েছেন বহুখিলানযুক্ত মসজিদ প্রাঙ্গনে প্রবেশ তোরনের নিচে একটি সমাধিতে। মসজিদের কেন্দ্রীয় মিহরাবে এবং পূর্ব ফাসাদে কেন্দ্রীয় প্রবেশপথে দুটি ফারসি শিলালিপি পরিলক্ষিত হয়। দ্বিতীয় শিলালিপিতে নির্মাণকাল উৎকীর্ণ আছে ১১৩৭ হিজরি (১৭২৪-২৫ খ্রি.)। মুর্শিদকুলি খান ঢাকা থেকে ১৭১৭ খ্রিষ্টাব্দে রাজধানী স্থানান্তরিত করেন। তার নিজের নামানুসারে নতুন রাজধানীর নামকরণ করেন মুর্শিদাবাদ। কাটরা মসজিদটি নতুন রাজধানীর জামে মসজিদ হিসেবে নির্মিত হয়।\nকাটরা মসজিদ(কাটরা মস্ক হিসাবেও পরিচিত) একটি মসজিদ এবং নওয়াব মুর্শিদ কুলি খাঁন এর সমাধি যা ১৭২৩ এবং ১৭২৪ সালের মধ্যে নির্মিত হয় । এটি ভারতের পশ্চিমবঙ্গ রাজ্যের মুর্শিদাবাদ শহরের উত্তর-পূর্ব অংশে অবস্থিত । এর গুরুত্ব শুধুমাত্র ইসলামিক শিক্ষাকেন্দ্র হিসাবেই নয়, বরং মুর্শিদ কুলি খাঁন এর সমাধি, যা এর প্রবেশদ্বারের সিঁড়ির নিচে অবস্থিত এ নির্মাণটির গুরুত্ব বহন করে । এর সবচেয়ে লক্ষণীয় বিষয় হল দুই কোনার উঁচু দুটি টাওয়ার, যেগুলোতে বন্দুক স্থাপনের জন্য ছিদ্র রয়েছে ।\nবর্তমানে এর তত্ত্বাবধান এবং রক্ষণাবেক্ষনের দায়িত্ব আর্কিওলজিক্যাল সারভে অব ইন্ডিয়া এবং পশ্চিমবঙ্গ সরকারের উপর ন্যস্ত রয়েছে ।\nমসজিদটির নিকটে একটি বাজার ছিল এবং কাটরা মানে হচ্ছে বাজার । কাজেই সম্পূর্ন অর্থ করলে দাড়ায় কাটরা মসজিদ বা বাজার মসজিদ, বাজারে অবস্থিত একটি মসজিদ ।\nবৃদ্ধাবস্থায় মুর্শিদ কুলি খাঁন তার সমাধি একটি মসজিদের পাশে হোক, এ ইচ্ছা প্রকাশ করেন । তিনি মসজিদটি নির্মানের ভার তার বিশ্বস্ত লোক মুরাদ ফরাস খাঁন এর উপর ন্যস্ত করেন, যিনি ছিলেন একজন কারিগর ।\nমসজিদটি একটি বর্গাকৃতির স্তম্বমূলের উপর নির্মিত । এটি ইট দিয়ে তৈরি এবং মসজিদটি সুদৃশ্য গম্বুজ দ্বারা বেষ্টিত, যা তখনকার দিনে যারা কোরআন শরীফ পড়ত, তাদের জন্য নির্মিত হয়েছিলো । এটিকে মাদ্রাসা হিসাবেও অভিহিত করা যায় । প্রত্যেকটি কক্ষে প্রায় ৭০০ জন লোক কোরআন পড়তে পারত । কক্ষগুলোর সামনে চত্বর বা আঙিনা বিদ্যমান ছিল । চারকোনায় চারটি বিশাল মিনার অবস্থিত । মিনারগুলোর আকৃতি অষ্টাভূজাকৃতি এবং এগুলো ক্রমশ উপরের দিকে সরু হয়ে গিয়েছে । মসজিদের সামনের মিনার বা টাওয়ারগুলো ৭০ ফুট উচ্চতা বিশিষ্ট এবং চওড়ায় প্রায় ২০ ফুট । সম্পূর্ণ মসজিদটি আকারে চতুর্ভূজাকৃতি, পুরো মসজিদটিতে অনেক সুদৃশ্য খিলান রয়েছে । মসজিদটি ১৮৯৭ সালে ভূমিকম্পের কারনে ক্ষতিগ্রস্থ হয়েছিলো । প্রত্যেক মিনারে একটি প্যাঁচানো সিঁড়ি রয়েছে যা ক্রমশ উপর দিকে চলে গিয়েছে, একজন দর্শনার্থী মিনারের উপরের অংশ হতে মুর্শিদাবাদ শহরের অনেকটা অংশ অবলোকন করতে পারে । মসজিদটির দু’পাশের ৭০ ফুট উঁচু মিনারগুলো কালের আবর্তে আজ জরাজীর্ণ, মিনারের গম্বুজগুলো ১৮৯৭ সালের ভূমিকম্পে ক্ষতিগ্রস্থ হয় । ১৭৮০ সালে, একজন ভ্রমণকারী উইলিয়াম হজেস লিখেন যে ৭০০ জন কোরআন তেলওয়াতকারী মসজিদের ভেতর বাস করত ।\nমসজিদটির প্রবেশদ্বারে পূর্ব দিক হতে চৌদ্দটি সিঁড়ির ধাপ রয়েছে, নওয়াব মুর্শিদ কুলি খাঁন এ সিঁড়িগুলোর নিচে মুর্শিদ কুলি খাঁন এর সমাধি অবস্থিত । এটি নবাব মুর্শিদকুলি খাঁন এর ইচ্ছা অনুসারে করা হয়, যিনি তার জীবনে কৃত পাপকর্মের জন্য অনুতপ্ত ছিলেন এবং এটি তার নিরহঙ্কারতার প্রকাশ । তিনি এমন এক স্থানে সমাহিত হতে চেয়েছিলেন, যেখানে তিনি মসজিদে প্রবেশকারী পূন্যবান লোকেদের পায়ের নিচে নিষ্পিষ্ট হবেন এবং তাদের পদস্পর্শ পাবেন ।\nমসজিদটি আকৃতিতে চতুর্ভূজাকৃতি । এটি পাঁচটি অংশে বিভক্ত । প্রতিটি অংশে খিলানকৃতি প্রবেশদ্বার রয়েছে এবং কেন্দ্রীয় অংশটি বিশেষভাবে লক্ষণীয় কেননা এ অংশে রয়েছে সুদৃশ্য সরু চূড়া । মসজিদটির পাঁচটি গম্বুজ রয়েছে । এর মধ্যে কিছু ক্ষতিগ্রস্থ হয়েছে এবং কিছু ১৮৯৭ সালের ভূমিকম্পের পরও মোটামুটি অক্ষত রয়েছে । ভূমিকম্পটি নির্মানটির অনেক অংশে ক্ষতিসাধন করে । নির্মানটির সম্পূর্ণ আয়তন ১৯.৫ একর এবং ২০০০ জন নামাজ আদায়কারী ধারণ করতে পারে । মেঝেতে ২০০০ টি চতুর্ভূজাকৃতি মাদুর চিত্রিত রয়েছে ।\nমসজিদটির কুঠুরিগুলো দোতলা বিশিষ্ট এবং ২০ বর্গফুট আকারের । প্রত্যেকটির রয়েছে ৬টি খিলানকৃত দরজার আকৃতি । গেট পর্যন্ত পাথরে বাঁধাই করা ১৫টি সিঁড়ির ধাপ রয়েছে এবং মসজিদের মূল দরজা পর্যন্ত পাথরে বাঁধাই একটি পথ রয়েছে । মসজিদ এবং কুঠুরিগুলোর মধ্যে খোলা জায়গার আকার প্রায় ১৩ ফুট এবং মসজিদের পেছনের অংশে তা ৪২ ফুট । মসজিদের সামনের চত্বর ১৬৬ ফুট লম্বা এবং ১১০ ফুট চওড়া ।\n↑ "Katra Masjid"। india9.com। সংগ্রহের তারিখ ১০ আগস্ট ২০১৬।\nউইকিভ্রমণ থেকে Katra Masjid ভ্রমণ নির্দেশিকা পড়ুন\nNawab Nazim Murshid Quli Khan\n"Website of Katra Mosque"।\n'https://bn.wikipedia.org/w/index.php?title=কাটরা_মসজিদ&oldid=3749659' থেকে আনীত\nমুর্শিদাবাদ জেলার মসজিদ\nএ পৃষ্ঠায় শেষ পরিবর্তন হয়েছিল ১৫:৩০টার সময়, ১৯ অক্টোবর ২০১৯ তারিখে।


সারাদিন ঘুম ঘুম ভাব? মুক্তির উপায় জেনে নিন\nচাঁদপুর রিপোর্ট 15/02/2021\nমাঝেমধ্যে আমরা লক্ষ্য করে থাকি সবসময় আমাদের ঘুম আসছে। শরীরে ক্লান্তি অনুভব হচ্ছে। যদি তাই হয় তাহলে আগেই সতর্ক হওয়া দরকার। কি কারণে ঘুম আসছে প্রথমে সে উত্তর খুঁজে বের করুন। আমাদের বুঝতে হবে যে আমাদের শরীরের সব কিছু সহ্য করার ক্ষমতা নেই। আপনি যদি এমন কিছু করেন যা প্রয়োজনীয় সীমা ছাড়িয়ে যায় তবে আপনি ক্লান্তিবোধ করবেন এবং সারাদিন আপনার ঘুম আসবে। অনেক গবেষণা পর বিশেষজ্ঞরা সবসময় ঘুম আসার ৮টি কারণ খুঁজে বের করেছেন।\nডায়েট স্বাস্থ্যকর না:\nস্বাস্থ্যকর ডায়েট না হওয়ার অর্থ আপনি সালাদ এবং সিদ্ধ খাবারের প্রতি জোর দিচ্ছেন না। পর্যাপ্ত ঘুম না হওয়ার পেছনে সবচেয়ে বড় কারণ হ’ল আপনার শরীরে প্রয়োজনীয় পুষ্টি উপাদানের ঘাটতি রয়েছে। যেমন প্রোটিন, স্বাস্থ্যকর কার্বস, ভিটামিন, খনিজ ইত্যাদি।\nএছাড়াও, সঠিক সময়ে খাওয়া অত্যন্ত জরুরী। কারণ ভারী রাতের খাওয়ার পরে অস্বস্তি বোধ হয় এবং এতে করে ঘুম আসে না এবং পরেরদিন আপনার ঘুম আসবে।\nওজন বেড়ে যাওয়া:\nঅতিরিক্ত ওজন হওয়ায় ক্লান্তি ও অবসন্নতা দেখা দেয়, যার কারণে সবসময় আপনার মাথা ঘুরে ওঠে। আপনার ওজন আপনার পেশী এবং জয়েন্টগুলিকেও চাপ দেয় এবং ব্যাথা হয়। স্লিপ হেলথ জার্নালটির গবেষণা অনুসারে ঘুম এবং ওজন সরাসরি একে অপরের সাথে সম্পর্কিত। এজন্য ঘুম জরুরী।\nআপনি ঠিক সময়ের বেশি ঘুমোচ্ছেন, আপনি রুটিন এড়িয়ে যাচ্ছেন, আপনার শরীরের ঘড়িটি সামঞ্জস্য করবে না। আপনি কখনই এভাবে বেশি ঘুমাতে পারবেন না। অতএব আপনি নিজের দিনটি এমনভাবে পরিকল্পনা করুন যাতে আপনার ঘুম পরিপূর্ণ হয়। সর্বোচ্চ আট ঘন্টা আপনি ঘুমান।\nআপনার পেশী ক্লান্ত:\nযাদের ডেস্ক জব নেই এবং কঠোরভাবে প্রতিটি দিনই ব্যায়াম হয় না, আপনার জন্য সংবাদ আছে। আপনার সক্রিয় জীবনধারা আপনাকে খুব বেশি সহায়তা করবে না, কারণ এটি আপনাকে উত্সাহিত করার পরিবর্তে ক্লান্ত করে তুলছে। অতিরিক্ত ব্যায়াম করা আপনার পেশীগুলিকে অপ্রয়োজনীয় চাপ দেয় যা আপনাকে ক্লান্ত ও দুর্বল করে তোলে। এতে করে ঘুম আসে সবসময়।\nযদি আপনি আপনার খাবার এড়িয়ে চলেন এবং অনাহারে থাকেন তবে আপনি সব সময় নিদ্রাহীন বোধ করতে বাধ্য। ক্ষুধা আপনার শরীরকে শিথিল হতে দেয় না এবং হরমোনগুলো প্রকাশ করে যা আপনাকে বিরক্ত করে তোলে, যার কারণে আপনার ঘুম খারাপ হয়।\nশরীরকে পর্যাপ্ত পরিমাণে হাইড্রেট করছেন না:\nযদি আপনার শরীর হাইড্রেটেড হয় তবে এটি আপনাকে আপনার দেহের শক্তির স্তর বজায় রাখতে সহায়তা করে। ব্রিটিশ জার্নাল অফ নিউট্রিশনে প্রকাশিত একটি সমীক্ষায় পরামর্শ দেওয়া হয়েছে যে সামান্য ডিহাইড্রেশন শক্তির স্তর হ্রাস করতে পারে এবং এতে করে স্বাস্থ্যের উপরও প্রভাব পরে।\nঅতিরিক্ত রিফাইনড ফুড খাওয়া:\nরিফাইনড ফুডে অনেক চিনি থাকে এবং এতে শরীরে শক্তিও যোগায়। তবে এই শক্তি স্থায়ী হয় না বেশি এবং আপনার ক্লান্তিবোধ অনুভব হবে।\nমানসিক চাপ কেবল মানসিক অবসন্নতায় ডেকে আনে না, তবে শারীরিক ক্লান্তিও বটে। আন্তর্জাতিক গবেষণা জনস্বাস্থ্যের জার্নালে প্রকাশিত একটি সমীক্ষায় পরামর্শ দেওয়া হয়েছে যে স্ট্রেস আপনার ঘুম কমিয়ে দেয়, যা পরের দিন আপনার ঘুম ঘুম লাগে।\nভয়ংকর বিষণ্ণতা থেকে বেরিয়ে আসার ৫টি মজার উপায় !\nচাঁদপুরে যাত্রীবাহী লঞ্চ থেকে ১শ’ ১০ মন জাটকাসহ ২জন আটক


আন্তর্জাতিক বিচারালয়ের সদর দপ্তর কোথায় অবস্থিত? – প্রশ্ন উত্তর অয়েব পোর্টাল\nআন্তর্জাতিক বিচারালয়ের সদর দপ্তর কোথায় অবস্থিত?\nপ্রশ্ন ও উত্তর সমূহ › Category: ইতিহাস › আন্তর্জাতিক বিচারালয়ের সদর দপ্তর কোথায় অবস্থিত?\nনেদারলযাওস-এর হেগ শহরে।।\nচুয়াড় বিদ্রোহের দুজন নেতার নাম লেখাে।\n28 সালের চেস অন্ধার কে পান?\nকত খ্রিস্টাব্দে লোকানো চুক্তি স্বাক্ষরিত হয়?\nসাঁ সিমোঁ কে ছিলেন ?\nচীনে মুক্তদ্বার নীতি ঘোষণা করেন কে


প্রকাশিত: ১১:৫৩ এএম, ০৮ আগস্ট ২০১৯\nঅন্ধকারে প্রেমিকার জামা পরে দৌড়\nখোকন: কিরে দোস্ত কী হইছে? অমন ষাঁড়ের মত ছুটতাছোস কেন?\nরোকন: আর কইস না দোস্ত, একটুর জন্য ওর বাপের হাতে ধরা খাইছিলাম।\nঠিক সে সময় কারেন্ট চলে এল। আর রোকনকে দেখে সবাই হেসে উঠল-\nরোকন: কিরে তোরা হাসোস কেন?\nখোকন: তুই তো...\nরোকন: আমি কী?\nখোকন: তুই তো মাইয়ার কামিজ পইরা আইছোস...\nশহরের কোটিপতি উকিল যখন কৃপণ\nএকটি এনজিও শহরের ডোনারদের লিস্ট পরীক্ষা করতে গিয়ে দেখল, শহরের কোটিপতি উকিল একটি পয়সাও এনজিওকে দান করেননি। কর্মী তখন উকিলকে ফোন করে বলল, ‘আপনি এ শহরের সবচেয়ে বড়লোক, অথচ আমাদের সংস্থাকে আজ পর্যন্ত এক পয়সাও দান করেননি।’\nউকিল বললেন, ‘তুমি তো অনেক খবর নিয়েছো দেখছি। তুমি কি জানো, আমার মা দশ বছর ধরে শয্যাশায়ী। নিজের চিকিৎসার বিল মেটানোর কোন ক্ষমতা তার নেই। আমার ছোটভাইয়ের অ্যাকসিডেন্টে পা কাটা গেছে, একটা পয়সা রোজগার করার ক্ষমতা তার নেই। আমার বোনের স্বামী মারা গেছে, পাঁচ ছেলে রেখে। তার একটি পয়সা ব্যাংকে নেই।’\nকর্মী বলেন, ‘সত্যি, এর কিছুই আমি জানতাম না। আমি দুঃখিত।’\nউকিল বলেন, ‘তাহলে শোন, তাদের কাউকেই আমি একটি পয়সা দেইনি। তাহলে কেন আমি তোমাকে টাকা দেব!’\nজন্মদিনের উপহারে কুকুরছানা\nস্কুলের এক ম্যাডামের বিদায় অনুষ্ঠানে সব ছেলেমেয়ে তাকে গিফট দিলো। ম্যাডাম জনির গিফট হাতে নিয়ে উপর-নিচে ঝাঁকিয়ে বললেন, ‘এতে আছে চকলেট।’ এরপর ম্যাডাম সবার গিফট নিয়ে ঝাঁকিয়ে বলে দিলেন কে কী গিফট দিয়েছে। রোকনের গিফট ঝাঁকাতেই প্যাকেট থেকে কিছু তরল বের হলো। তিনি তা মুখে দিয়ে বললেন-\nম্যাডাম: শ্যাম্পেইনের বোতল?\nরোকন: না, ম্যাডাম।\nরোকন: না, ম্যাডাম, হয়নি।\nম্যাডাম: তাহলে কী আছে এটাতে?\nআজকের কৌতুক : মেয়েদের প্রপোজ করার ফল\nআজকের কৌতুক : চুমু খাওয়া স্বাস্থ্যের জন্য ক্ষতিকর\nআজকের কৌতুক : ডাক্তারের প্রেসক্রিপশনে কী লেখা থাকে?\nআজকের কৌতুক : সড়ক দুর্ঘটনায় গ্রামের সব স্ত্রীর মৃত্যু\nআজকের কৌতুক : মেয়ের বদলে প্রেগন্যান্ট হলেন মা\nআজকের কৌতুক : চিকিৎসকের কাছে সন্তান চাইলেন নারী\nআজকের কৌতুক : স্বামীর অতীত জানার উপায়\nআজকের কৌতুক : অবিবাহিতদের জন্মনিয়ন্ত্রণ করা উচিত\nআজকের জোকস : বিয়ের পাঁচ মাস পরেই বাচ্চা\nআজকের জোকস : এক সুন্দরী বেডরুমে অপেক্ষা করছে\nআজকের কৌতুক : বাবার কথায় ছাদ থেকে লাফ দিলো ছেলে\nআজকের জোকস : স্বামীর অনুপস্থিতিতে স্ত্রীর পরকীয়া


শাহরিয়ার কবীর শেখ মুজিবকে অহরহ গালাগালি করতেন – বদরুদ্দীন উমর – BanglaMail 71\nমুক্তমত রাজনীতি শিল্প-সাহিত্য শাহরিয়ার কবীর শেখ মুজিবকে অহরহ গালাগালি করতেন – বদরুদ্দীন উমর ডিসেম্বর 4, 2016 - 12:45 অপরাহ্ন\nবদরুদ্দীন উমর দক্ষিণ এশিয়ার অন্যতম খ্যাতিমান মার্ক্সবাদী তাত্ত্বিক, বুদ্ধিজীবী ও শিক্ষাবিদ। খ-কালীন শিক্ষক হিসেবে প্রথমে ঢাকা বিশ্ববিদ্যালয়ে যোগ দিয়েছিলেন। পরে রাজশাহী বিশ্ববিদ্যালয়ে যোগ দেন। ১৯৬৮ সালে শিক্ষকতা পেশা ছেড়ে দেন। তাঁর জীবনস্মৃতির বর্তমান অংশে উঠে এসেছে স্বাধীনতা-উত্তর বাংলাদেশের গুরুত্বপূর্ণ আর্থসামাজিক এবং রাজনৈতিক কর্মকাণ্ডে বিবরণ\nশাহরিয়ার কবীর লেখক শিবিরের ভারপ্রাপ্ত সাধারণ সম্পাদক থাকার সময় সে যে সব চক্রান্তমূলক ও হঠকারী কাজ করেছিলেন তার মধ্যে একটি ছিল তারেক মাসুদ, পিয়াস করিম, আজফার, আজিজসহ কয়েকজনকে কেন্দ্রীয় কমিটির সিদ্ধান্ত ছাড়াই লেখক শিবির থেকে বহিস্কার করা। এভাবে কাজ করার ফলে ঢাকার বাইরে তো দূরের কথা, ঢাকাতেও বিশ্ববিদ্যালয়ের উপরোক্ত অধ্যাপকবৃন্দ এবং কাজী নূরুজ্জামান ও বিনোদ দাশগুপ্ত ছাড়া তাঁর সাথে আর কেউই ছিলেন না। শাহরিয়ার এবং অধ্যাপকদের এমনই ধারণা ছিল যে, তাঁরা লেখক শিবির সম্মেলন বয়কট করলে সম্মেলন ভেস্তে যাবে! এজন্য তাঁরা চিন্তা করেছিলেন সম্মেলন বয়কট করার ঘোষণা দিয়ে তাঁরা একটি সংবাদপত্রে বিবৃতি দেবেন। আবরার এ বিষয়ে আমাকে জানিয়েছিলেন। কিন্তু কোন কারণে শেষ পর্যন্ত তাঁরা এ রকম কোন বিবৃতি দিতে পারেন নি। আবরার আমাকে বলেছেন যে, সে সময় তাঁরা আবু হেনা মোস্তফা কামালের থেকেও একটা বিবৃতিতে সই করিয়ে নিয়েছিলেন, যদিও তিনি লেখক শিবিরের সদস্য ছিলেন না। আবু হেনা নিজে এটা বলেছিলেন আবরারকে।\nবিবৃতি দিতে না পারলেও তাঁরা অন্য এক চক্রান্ত করেছিলেন। তখন কর্ণেল কাজী নুরুজ্জামান ছিলেন মুক্তিযোদ্ধা সংসদ বা ঐ নামে কোন সংগঠনের সভাপতি। তাঁদের অফিস ছিল শান্তিনগরের চৌরাস্তার কাছে বেলী রোডে। সম্মেলনের কিছু আগে শোনা গেল, সেই মুক্তিযোদ্ধা সংগঠনের কিছু লোক দিয়ে শাহরিয়ার কবীররা আমাদের সম্মেলনের ওপর হামলা করবেন। এটা শোনার পর আমাদের লোকদের মধ্যে উত্তেজনার সৃষ্টি হলো। তাঁরা অনেকে সেই ধরনের সম্ভাব্য হামলা প্রতিরোধের জন্য প্রয়োজনীয় ব্যবস্থা নিলেন।\nঅধ্যাপকরা নিজেদের সম্পর্কে খুব উচ্চ ধারণা পোষণ করতেন। তাঁরা মনে করতেন তাঁদের উপস্থিতি ছাড়া লেখক শিবির তার গুরুত্ব হারাবে এবং সম্মেলন করা আমাদের পক্ষে সম্ভব হবে না। এই উচ্চ ধারণার বশবর্তী হয়ে তাঁরা আবরার চৌধুরীর কাছে অধ্যাপক আহমেদ কামালের মাধ্যমে এক প্রস্তাব পাঠালেন। তাঁদের এই প্রস্তাব আমরা মেনে নিলে তাঁরা লেখক শিবিরের সম্মেলনে যোগদান করবেন। অন্যথায় তাঁরা সম্মেলনের সাথে সকল সম্পর্ক ছিন্ন করে বিবৃতি দেবেন। তাঁদের প্রস্তাব ছিল তিনটি। প্রথমতঃ বদরুদ্দীন উমরকে লেখক শিবিরের কেন্দ্রীয় কমিটিতে রাখা যাবে না। দ্বিতীয়তঃ বিনোদ দাশ গুপ্তকে লেখক শিবিরের সভাপতি করতে হবে। তৃতীয়তঃ অধ্যাপক সাইদুর রহমানকে লেখক শিবিরের সাধারণ সম্পাদক করতে হবে।\nএই অদ্ভূত এবং চরম অগণতান্ত্রিক প্রস্তাব তাঁরা কিভাবে পাঠাতে পেরেছিলেন, এটা রীতিমত এক বিস্ময়কর ব্যাপার। শুধু অদ্ভূত এবং অগণতান্ত্রিক নয়, এ প্রস্তাব ছিল একেবারেই কান্ডজ্ঞানশূন্য। যেখানে ঢাকাসহ সারা দেশে লেখক শিবিরের ৬০টির বেশী শাখায় তাঁদের কোন প্রভাবই ছিল না, সেখানে এই প্রস্তাব যে আমাদের পক্ষে গ্রহণযোগ্য হবে, এটাই বা তাঁরা ভাবলেন কিভাবে? কিভাবে তাঁরা ভাবলেন, তাঁরা সম্মেলনে যোগদান না করলে সম্মেলন ব্যর্থ হবে। সম্মেলনে বিঘœ সৃষ্টির জন্য তাঁরা সব রকম চেষ্টাই করছিলেন। এ সময় শাহরিয়ার কবীর সাপ্তাহিক ‘বিচিত্রায়’ কাজ করতেন। তাতে ‘সাংস্কৃতিক সংবাদে’ এই মর্মে এক সংবাদ প্রকাশিত হলো যে, সব লেখকরা লেখক শিবির থেকে পদত্যাগ করে বের হয়ে গেছেন। এই মিথ্যা সংবাদের বিরুদ্ধে প্রতিবাদ করে আবরার চৌধুরী বিচিত্রায় একটি চিঠি দেন, যা মাহফুজুল্লাহর সহায়তায় তাতে ছাপা হয়েছিল। এছাড়া তাদের আরও চেষ্টা ছিল। সম্মেলনের প্রতিনিধিদের থাকার একটা ব্যবস্থা হয়েছিল সলিমুল্লাহ মুসলিম হলের বাইরে তাদের একটা বিল্ডিংএ। একজন অধ্যাপকের মাধ্যমে তারা এর অনুমতি বাতিল করিয়েছিল। এক কথায় বলা চলে, চক্রান্ত করতে গিয়ে তাদের নীচতার সীমা ছিল না।\nমুক্তিযোদ্ধাদেরকে দিয়ে সম্মেলনে যে হামলার পরিকল্পনার কথা শোনা গিয়েছিল সেটা আর হয় নি। কারণ সম্মেলনের ঠিক আগেই হঠাৎ করে প্রেসিডেন্ট এরশাদ মুক্তিযোদ্ধা সংগঠনটির অফিস দখল করে কর্ণেল নূরুজ্জামানসহ অন্যদেরকে সেখান থেকে বের করে দিয়েছিলেন। অধ্যাপক আহমেদ কামালের মাধ্যমে চক্রান্তকারীরা যে প্রস্তাব পাঠিয়েছিলেন সেটা সকলেই ঐক্যবদ্ধভাবে প্রত্যাখ্যান করেছিল। তাঁদের অন্যান্য চক্রান্তও তাঁদের কোন কাজে আসে নি। এ কারণে তাঁরা কেউই সম্মেলনে উপস্থিত থাকেন নি, যদিও আমরা তাঁদেরকে বলেছিলাম লেখক শিবির একটি গণতান্ত্রিক সংগঠন। এই সংগঠনে কে কোন পদে থাকবে সে বিষয়ে সিদ্ধান্ত সম্মেলনেই নিতে হবে। তাঁরা সম্মেলনে এসে নিজেদের এই প্রস্তাব উত্থাপিত করতে পারেন। কিন্তু সম্মেলনে উপরের অধ্যাপকবৃন্দ থেকে নিয়ে শাহরিয়ার কবীর, বিনোদ দাশগুপ্ত বা কাজী নূরুজ্জামান কেউই উপস্থিত থাকেন নি।\nকয়েকদিন আগে শাহরিয়ারের একটি লেখায় দেখলাম তিনি বলছেন ঐ সম্মেলনের সময় তিনি নিজে সম্মেলনে উপস্থিত হয়ে প্রতিনিধিদের কাছে ব্যাখ্যা করে জানিয়েছিলেন, কেন তাঁরা সম্মেলনে অংশ গ্রহণ করছেন না। এর থেকে বড় ও হীন মিথ্যা আর কিছুই হতে পারে না। কারণ শাহরিয়ার কবীর এবং উপরোক্ত অন্যেরা কেউই সম্মেলনে উপস্থিত থাকা তো দূরের কথা, ধারে কাছেও ছিলেন না। শাহরিয়ার যে নীচতার ক্ষেত্রে কতদূর নামতে পারেন এর মধ্যেই সেটা দেখা যায়। শাহরিয়ার সম্মেলনে নিজে উপস্থিত থেকে বক্তৃতা করার কথা লিখেছেন এটা শুনে তৎকালীন সাধারণ সম্পাদক আবরার চৌধুরী এবং ঐ সম্মেলনে নির্বাচিত সাধারণ সম্পাদক আনু মুহাম্মদ খুবই অবাক হলেন।\nআমার আত্মজীবনীর বিবরণ থেকে শাহরিয়ারকে এই পর্যায়ে বিদায় করার আগে তাঁর সম্পর্কে এখানে একটি বিষয় বলা দরকার। শাহরিয়ার এখন আওয়ামী বুদ্ধিজীবীদের মধ্যে একজন পাণ্ডা ব্যক্তি হিসেবে আবির্ভূত হয়ে জোর গলায় শেখ মুজিবের গুণকীর্তন, আওয়ামী লীগ রাজনীতির ধ্বজাধারী এবং তাদের ধারার এক বিরাট সাম্প্রদায়িকতাবিরোধী পুরুষ হিসেবে আবির্ভূত হয়ে বাতাস অনেক গরম করছেন। শেখ মুজিবকে ‘বঙ্গবন্ধু’ ও ‘জাতির পিতা’ ইত্যাদি বলছেন বলিষ্ঠ কণ্ঠে। কিন্তু পূর্ব বাংলার কমিউনিষ্ট পার্টিতে এবং পরে আমাদের সংগঠনে থাকার সময় তিনি শেখ মুজিবকে অহরহ গালাগালি করতেন, নোংরা ভাষাও ব্যবহার করতেন। একবার বরিশালে অশ্বিনী কুমার টাউন হলে লেখক শিবিরের এক সভায় শেখ মুজিবের সমালোচনা করতে গিয়ে তিনি এত বিশ্রী ভাষা ব্যবহার করেছিলেন যাতে সভায় উপস্থিত অনেকের মধ্যে তাঁর বিরুদ্ধে বিরূপ প্রতিক্রিয়া সৃষ্টি হয়েছিল। কিন্তু তাঁর কোন নীতিজ্ঞান, কোন লজ্জা শরম এবং সর্বোপরি আত্মসম্মান জ্ঞান না থাকায় তিনি এখন আওয়ামী ঘরনার এক বীর বুদ্ধিজীবী হিসেবে নানা কীর্তির মাধ্যমে অবদান রাখছেন। আমাদের সংগঠনে চক্রান্ত করার লোকের অভাব থাকে নি। কিন্তু শাহরিয়ার কবীরের মত এত দক্ষ, চতুর এবং হীন চক্রান্তকারী আর কেউই আগে অথবা পরে আর আসে নি। বেশ কিছুদিন কাজী নূরুজ্জামান শাহরিয়ারের সাথে মিলে আমাদের বিরোধিতা করলেও পরে তাঁর সাথে শাহরিয়ারের সম্পর্ক খুব খারাপ হয়। সে সময় তিনি শাহরিয়ারের বিরুদ্ধে আমাকে অনেক কথা বলেছিলেন। এছাড়া তিনি তাঁর স্ত্রী সুলতানা ভাবী শাহরিয়ার সম্পর্কে আমাকে এবং আমাদের সংগঠনের অন্য দুই এক জনের কাছে যা বলেছিলেন সেটা লেখা যায় না।\n১৯৮১ সালে চক্রান্তকারীদের তৎপরতার পরিপ্রেক্ষিতে আমরা সম্মেলন সফল করার জন্য সব রকম প্রয়োজনীয় পদক্ষেপ গ্রহণ করেছিলাম। বাইরের প্রতিনিধিদের উপস্থিতি যাতে ভাল হয় তার চেষ্টা করেছিলাম। কাজেই উপস্থিতি খুব ভাল ছিল। ঢাকা বিশ্ববিদ্যালয়ের টি এস সি বড় মিলনায়তন প্রতিনিধিদের দ্বারা ভর্তি ছিল। এই সম্মেলনের থেকে বড় কোন সম্মেলন লেখক শিবিরের আর হয় নি, যদিও বড় সম্মেলন পরে আরও হয়েছিল। সম্মেলনে সাংস্কৃতিক অনুষ্ঠানের আয়োজন ভাল ছিল। নাচ, গান, নাটক হয়েছিল।\nসম্মেলনে আমি সভাপতিত্ব করেছিলাম। লেখক শিবিরের এক নোতুন সাংগঠনিক ঘোষণাপত্রের খসড়া আমি তৈরী করেছিলাম, যা সম্মেলনে গৃহীত হয়েছিল। আবরার চৌধুরী ব্যক্তিগত অসুবিধার কারণে দ্বিতীয়বার লেখক শিবিরের সাধারণ সম্পাদক থাকতে অনিচ্ছার কথা জানালে আমরা আনু মুহাম্মদকে সাধারণ সম্পাদক করার প্রস্তাব করি এবং তা গৃহীত হয়। কেন্দ্রীয় কমিটির যে নাম প্রস্তাব করা হয়েছিল সেটাও সর্বসম্মতিক্রমে গৃহীত হয়েছিল। আমি সভাপতি নির্বাচিত হয়েছিলাম। চক্রান্তকারী অধ্যাপকবৃন্দসহ অন্য কোন চক্রান্তকারীদেরই লেখক শিবিরের কেন্দ্রীয় কমিটিতে আর রাখা হয় নি।\nশেয়ার করুন ঃClick to share on Facebook (Opens in new window)Click to share on Twitter (Opens in new window)Click to share on Google+ (Opens in new window)Click to email this toafriend (Opens in new window)Click to print (Opens in new window)Click to share on WhatsApp (Opens in new window)Share on Skype (Opens in new window) ← আমি গাধা প্রকৃতির; তাই ন্যাড়া হয়েও বেলতলায় ঘোরাঘুরি করতে থাকি !\nপালিয়ে গিয়েও রক্ষা হলোনা রোহিঙ্গা শিশুটির ! এ যেন নতুন আয়লান কুর্দি .. →\nর‌্যাগিং হচ্ছে ক্রাইম, এর বিরুদ্ধে দাঁড়ান\nঅক্টোবর 31, 2016 banglmail\n‘অনুভূতিহীন’ ধর্মীয় অনুভূতি\nনভেম্বর 5, 2016 banglmail


থিয়াগো লক্ষ্মী, মাতেও দুষ্টু...\n০৮ ডিসেম্বর ২০১৭, ১১:৫৯\nআলাল-দুলালের কথা মনে আছে? বাংলাদেশি রক ও পপসংগীতের গুরু আজম খান যাদের নিয়ে গান লিখেছিলেন। ‘আলাল যদি ডাইনে যায় দুলাল যায় বাঁয়ে/ তাঁদের বাবা সারা দিন খুঁজে খুঁজে মরে।’ লিওনেল মেসির অবস্থা হয়েছে আলাল-দুলালের বাপের মতো। এক সাক্ষাৎকারে দুই ছেলের বাবা এই আর্জেন্টাইন ফরোয়ার্ড বলেছেন তাঁর দুই সন্তানের স্বভাব-চরিত্র পুরোপুরি আলাদা ও বিপরীত।\nমেসি-রোকুজ্জে দম্পতি তৃতীয় সন্তানের অপেক্ষায় আছেন। দুই ছেলের মা-বাবা হিসেবে প্রস্তুতিটাও দারুণ হয়েছে এই তারকা দম্পতির। বড় ছেলে থিয়াগো ভীষণ লক্ষ্মী, আর ছোট ছেলে মাতেও একেবারে ‘দুষ্টের শিরোমণি, লঙ্কার রাজা’। টিওয়াইসি স্পোর্টসকে দেওয়া এক সাক্ষাৎকারে মেসি তাঁর দুই ছেলে সম্পর্কে বলেছেন, ‘তারা একেবারেই আলাদা। থিয়াগো দুর্দান্ত এক বাচ্চা, খুবই লক্ষ্মী। আর অন্যটা পুরোপুরি বিপরীত, যেন “হিও দে পুতা...”’ স্প্যানিশ ভাষায় বহুল প্রচলিত ‘গালি’টি অবশ্য ভালোবেসেই দিয়েছেন মেসি। দুই বছরের ছোট্ট মাতেওকে সামলাতে ভালোই হিমশিম খাচ্ছেন পাঁচবারের বর্ষসেরা ফুটবলার।\nবার্সেলোনা ফরোয়ার্ড আরও বলেছেন, ‘মাতেও একটা আতঙ্কের নাম, একটা বিভীষিকা। বিপরীত চরিত্রের দুই ছেলেকে বড় হতে দেখাটা সত্যিই আনন্দের।’ বড় ছেলে থিয়াগো গাড়ি আর মোটরবাইক পছন্দ করে। ফুটবলও খেলতে ভালোবাসে, তবে অল্পতেই হাঁপিয়ে ওঠে। তবে তাঁর দুই সন্তানের চেয়েও বড় ফুটবল ভক্ত হয়ে উঠেছেন বেঞ্জা, লুইস সুয়ারেজের সন্তান। খেলা কিংবা খেলা দেখার পাশাপাশি সে এর মধ্যেই খেলোয়াড়দের চিনে নিয়েছে। তারকা বাবাদের সন্তান হিসেবে বড় এক পরিবার হয়েই বেড়ে উঠছে বার্সেলোনার এই শিশুরা। সূত্র: গোল ডটকম।\nদিল্লির দূষণ ভাবাচ্ছে আইসিসিকেও\nগার্দিওলার বার্সাকেও ছাড়িয়ে যাবে গার্দিওলার ম্যানসিটি?\n৬ লাখ টাকা জরিমানাও গুনেছিল বাংলাদেশ!\nস্ট্রাইকার সানডে চিজোবাকে নতুন করে পরিচয় করিয়ে দেওয়ার কিছু নেই। বিভিন্ন...\nশেখ জামাল ধানমন্ডি ক্লাবের গোলমেশিন আছে। সেই গোলমেশিন দিয়েই তারা পেয়ে আসছে...\nফিফা ক্লাব বিশ্বকাপের ফাইনালে উঠেছে রিয়াল মাদ্রিদ। আজ বুধবার রাতে আবুধাবির...\nআপনার প্রিয় গোলরক্ষক কে? —লেভ ইয়াসিন, গর্ডন ব্যাঙ্কস, সেপ মায়ার, রিনাত...


আনিসুল হকসহ ৫ জনের বিরুদ্ধে পরোয়ানা, সম্পদ ক্রোকের নির্দেশ আনিসুল হকসহ ৫ জনের বিরুদ্ধে পরোয়ানা, সম্পদ ক্রোকের নির্দেশ – Abc Bangla News24\nআনিসুল হকসহ ৫ জনের বিরুদ্ধে পরোয়ানা, সম্পদ ক্রোকের নির্দেশ\nঢাকা রেসিডেনসিয়াল মডেল কলেজের ৯ম শ্রেণির ছাত্র নাইমুল আবরারের (১৫) মৃত্যুর ঘটনায় করা মামলায় দৈনিক প্রথম আলো’র সহযোগী সম্পাদক ও কিশোর আলো’র সম্পাদক আনিসুল হকসহ ৫ জনের বিরুদ্ধে গ্রেফতারি পরোয়ানা জারি করেছেন আদালত। পাশাপাশি ওই ৫ জনের মালামাল ক্রোশেরও নির্দেশ দেয়া হয়েছে।\nবুধবার (২ সেপ্টেম্বর) ঢাকা মেট্রোপলিটন ম্যাজিস্ট্রেট মোহাম্মদ জসিম শুনানি শেষে এ আদেশ দেন।\nপরোয়ানাভুক্ত অন্য ৪ আসামি হলেন- কবির বকুল, শুভাশিষ প্রামাণিক শুভ, মুহিতুল আলম পাভেল ও শাহ পরান তুষার।\nবাদীপক্ষের আইনজীবী ওমর ফারুক আসিফ পরোয়ানার বিষয়টি নিশ্চিত করে গণমাধ্যমকে জানান, এ-সংক্রান্ত প্রতিবেদনের জন্য আগামী ২০ সেপ্টেম্বর পরবর্তী দিন ধার্য করেছেন আদালত।\nতিনি বলেন, ‘এরপরও আসামিরা হাজির না হলে বা গ্রেফতার করা না গেলে তাদের হাজির হতে পত্রিকায় বিজ্ঞপ্তি দেয়া হবে। তাতেও কাজ না হলে তাদের পলাতক দেখিয়েই বিচার শুরু হবে।’\nনাইমুল আবরার নিহত হওয়ায় কিশোর আলো কর্তৃপক্ষের অবহেলার প্রমাণ পাওয়া গেছে মর্মে আদালতে প্রতিবেদন দাখিল করে পুলিশ। মামলাটির তদন্ত কর্মকর্তা রাজধানীর মোহাম্মদপুর থানার উপরিদর্শক (এসআই) মো. আব্দুল আলিম এ প্রতিবেদন দাখিল করেন।\nপ্রতিবেদনটি আমলে নিয়ে গত ১৬ জানুয়ারি ঢাকার অতিরিক্ত চিফ মেট্রোপলিটন ম্যাজিস্ট্রেট মো. কায়সারুল ইসলাম তাদের বিরুদ্ধে গ্রেফতারি পরোয়ানা জারি করেছিলেন। এরপর প্রথম আলো সম্পাদক মতিউর রহমানসহ অন্য ৫ আসামি জামিন নেন।\nএর আগে গত ৬ নভেম্বর প্রথম আলোর সম্পাদক মতিউর রহমানের বিরুদ্ধে মামলাটি দায়ের করেন নাইমুল আবরার রাহাতের বাবা মুজিবুর রহমান।\nগেল বছরের ১ নভেম্বর ঢাকা রেসিডেনসিয়াল মডেল কলেজের ক্যাম্পাসে কিশোর আলো’র অনুষ্ঠান চলাকালে বিদ্যুৎস্পৃষ্ট হয়ে নাইমুল আবরার নামে ওই ছাত্রের মৃত্যু হয়। এ ঘটনায় শিক্ষার্থীরা শুরু থেকেই আয়োজকদের অব্যবস্থাপনাকে দায়ী করে।


সাড়ে ৫ লাখ টাকায় মিমাংসা ধ’র্ষণ মা’মলা – Daily News\nHome/আলোচিত সংবাদ/সাড়ে ৫ লাখ টাকায় মিমাংসা ধ’র্ষণ মা’মলা\nJanuary 21, 2021\tআলোচিত সংবাদ Comments Off on সাড়ে ৫ লাখ টাকায় মিমাংসা ধ’র্ষণ মা’মলা\nময়মনসিংহের ঈশ্বরগঞ্জ উপজেলার সোহাগি ইউনিয়নের এক তরুণী প্রতিবেশী এক সেনা সদস্যের বিরুদ্ধে ধর্ষণের অভিযোগ এনে আদালতে মামলা দায়ের করে। এ মামলার তদন্তের দায়িত্ব পায় পিবিআই। দীর্ঘ তদন্তে প্রাথমিকভাবে ঘটনার সত্যতা পাওয়া গেলেও প্রতিবেদন জমার আগেই সালিসে সাড়ে পাঁচ লাখ টাকায় মিমাংসা করে নেওয়া হয়েছে বলে অভিযোগ পাওয়া গেছে।\nগত দুদিন ধরে সালিসের পর বুধবার ধার্যকৃত টাকা জমা হয় সালিসকারীদের হাতে। মামলা প্রত্যাহারের পর এই টাকা তরুণীকে দেওয়া হবে।স্থানীয় সূত্র জানায়, ওই তরুণীর সঙ্গে প্রেমের সম্পর্ক হয় ওই ইউনিয়নের দরুনবড়বাগ গ্রামের আবুল কালামের ছেলে মো. আলমগীরের সঙ্গে। এরপর\nতাকে ‘বিয়ের প্রলোভন’ দেখিয়ে একাধিকবার ধর্ষণ করে বলে অভিযোগ তরুণীর। এক সময় অন্তঃসত্তা হয়ে পড়ে ওই তরুণী। এ ঘটনায় গত বছরের ৫ অক্টোবরে ওই তরুণী বাদী হয়ে ময়মনসিংহের শিশু ও নারী নির্যাতন দমন আইনে মামলা দায়ের করেন। আদালত থেকে মামলাটি তদন্তের দায়িত্ব পান পিবিআইয়ের ইন্সপেক্টর মো. হুমায়ুন কবির সরকার। তদন্ত চালাকালেই অভিযুক্ত আলমগীরের পরিবারের সদস্যরা সালিসের মাধ্যমে সাড়ে পাঁচ লাখ টাকায় মীমাংসা করা হয়। এ ঘটনার সত্যতা\nস্বীকার করে তরুণীর বাবা জানান, সালিসকারীদের চাপে এছাড়া কোনো পথ খোলা ছিল না।সালিসের নেতৃত্বদানকারী মো. ইউনুস আলী জানান, ‘সাড়ে পাঁচ লাখ টাকায় রফা হয়েছে। তবে এখনো আদালতে মামলা প্রত্যাহারের আবেদন জমা দেওয়াা হয়নি।’\nমামলার তদন্তকারী কর্মকর্তা ও পিবিআই ইন্সপেক্টর মো. হুমায়ুন কবীর জানান, এ ধরনের মামলা মীমাংসা যোগ্য নয়। গত সোমবার (১৮ জানুয়ারি) আদালতে তদন্ত প্রতিবেদন জমা দেওয়ার নির্ধারিত দিন ছিল। কিন্তু মেডিক্যাল রিপোর্ট হাতে না আসায় দেওয়া সম্ভব হয়নি\nPrevious একসঙ্গে জন্ম নিলো তিন শিশু, মায়ের সঙ্গে ফিরল বাড়ি\nNext প্রধানমন্ত্রীর দেওয়া ঘর পাচ্ছেন ৬৯ হাজার ৯০৪ ভূমিহীন-গৃহহীন পরিবার


কমলগঞ্জের শমশেরনগর শহীদ মিনারে সিএনজি স্ট্যান্ড! | পাতাকুঁডির দেশ\nকমলগঞ্জের শমশেরনগর শহীদ মিনারে সিএনজি স্ট্যান্ড!\nপ্রনীত রঞ্জন দেবনাথ॥ কমলগঞ্জ উপজেলার শমশেরনগর পোস্ট অফিসের সম্মুস্থ প্রধান শহীদ মিনারটি সিএনজি অটো রিক্স্রা ষ্ট্যান্ড হিসাবে গড়ে তোলা হয়েছে। উত্তরবাজার সিএনজি-অটোরিক্সা চালক সমিতি শহীদ মিনার প্রাচীরের গেট ও দেয়াল ভেঙ্গে সিএনজি অটোরিক্সা স্ট্যান্ড স্থাপন করায় অপবিত্র হচ্ছে শহীদ মিনার স্থল। পাশাপাশি যানবাহনের আড়ালে শহীদ মিনার চত্বরে গড়ো তোলা সিএনজি অটো স্ট্যান্ডের ভেতরে পয়স্রাবখানা হিসাবেও ব্যবহৃত হচ্ছে। ফলে অপবিত্র হচ্ছে শহীদ মিনার স্থল। ক্ষোভ দেখা দিয়েছে সচেতন মহলের মধ্যে।\nশমশেরনগর ইউনিয়ন পরিষদ সূত্রে জানা যায়, শমশেরনগর বিমানবন্দর সড়ক এলাকায় ডাকঘরের সামনে প্রায় দশ বছর পূর্বে একটি শহীদ মিনার নির্মিত হয়। শহীদ মিনার নির্মিত হওয়ার পর থেকে শমশেরনগরের একাধিক শিক্ষাপ্রতিষ্ঠান ও স্থানীয়রা শহীদ মিনারটিতে বিভিন্ন দিবসে ফুল দিয়ে শহীদদের প্রতি শ্রদ্ধা জানান। তবে শহীদ মিনারটির বেদীর কিছু অংশ ভেঙ্গে যাওয়ায় বছর খানেক আগে মৌলভীবাজার জেলা পরিষদের অর্থায়নে ২ লাখ টাকা ব্যয়ে পূর্বমুখী করে নতুন একটি শহীদ মিনার স্থাপন করা হয়।\nপার্শ্ববর্তী স্থানে শমশেরনগর উত্তরবাজার সিএনজি-অটোরিক্সা চালক সমিতির স্ট্যান্ড হিসাবে ব্যবহৃত হচ্ছে। তবে করোনাকালীন সময়ে শহীদ মিনার ব্যবহার না হওয়ায় শহীদ মিনারের পূর্ব দিকের সীমানা প্রাচীর ভেঙ্গে সিএনজি অটোরিক্সা চালকরা দখলে নেন। এরপর থেকে শহীদ মিনার স্থলে ও সম্মুখে সারিবদ্ধভাবে সিএনজি-অটো রাখা হচ্ছে। শহীদ মিনার চত্বরে লোকজন প্রয়স্রাব কাজেও ব্যবহার করছেন। ফলে এ এলাকায় দুর্গন্ধ ছড়াচ্ছে ও শহীদ মিনারের পবিত্রতা বিনষ্ট হচ্ছে।\nশমশেরনগর সাহিত্যাঙ্গনের সমন্বয়ক ও সুজা মেমোরিয়াল কলেজের প্রভাষক শাহজাহান মানিক ক্ষোভ প্রকাশ করে বলেন, শহীদ মিনারের বেদীর বেশ কিছু অংশ ভেঙ্গে গেলে জেলা পরিষদ পূর্বমুখী করে একটি বড় শহীদ মিনার নির্মাণ করে দিয়েছে। এবারও প্রথম নতুন শহীদ মীনারে মহান ভাষা ও আন্তর্জাতিক মাতৃভাষা দিবসে ফুল দিয়ে শহীদদের প্রতি সম্মান জানানো হবে। তার আগেই সিএনজি অটোরিক্সা চালক সমিতি শহীদ মিনারের চত্বরে গড়ে তুলেছে তাদের স্ট্যান্ড। এটি খুবই দু:খজনক বলে তিনি মন্তব্য করেন।\nশমশেরনগর ইউনিয়নের চেয়ারম্যান মো. জুয়েল আহমেদ বলেন, তিনি জানেন না কিভাবে সিএনজি অটো চালকরা শহীদ মিনারের চত্বরে স্ট্যান্ড গড়ে তুলেছে। তিনি মনে করেন অবিলম্বে শহীদ মিনার চত্তর থেকে সিএনজি অটোর স্ট্যান্ড সরিয়ে নেওয়া হোক।\nএব্যাপারে শমশেরনগর উত্তর বাজার সিএনজি অটোরিক্সা চালক সমিতির সভাপতি মোস্তফা মিয়া বলেন, এ এলাকাটি ব্যস্ততম। সড়কধারে সিএনজি অটোর সারি থাকলে যানজট বেড়ে যায়। তাই শহীদ মিনারের ভেতরের খালি জায়গায় সিএনজি অটো রাখছেন। কাল শনিবার ২০ ফেব্রুয়ারিও এ শহীদ মিনারের চত্বর পরিষ্কার পরিচ্ছন্ন করে দেয়া হবে। কমলগঞ্জ উপজেলা নির্বাহী কর্মকর্তা আশেকুল হক বলেন, বিষয়টি আমাকে কেউ জানায়নি। তবে খোঁজ নিয়ে প্রয়োজনীয় ব্যবস্থা গ্রহণ করা হবে।


দিনের বাণী শুরু করতে গিয়ে ভক্তগণের উদ্দেশে মোদীজি বললেন…\nআড়াই হাত লম্বা সাদা দাড়ি নিয়ে গেরুয়া বসনে সন্ন্যাসী মোদীজি উচ্চাসনে বসে আছেন। নীচে পদতলে বসে আছ ভক্তগণ, মোদীজির দিনের বাণী শোনার জন্য। তাদের মধ্যে থেকে মুহুর্মুহু উঠে আসছে, “জয় শ্রীরাম” স্লোগান।\nআপনাদের মধ্যে একটি অশুভ গুঞ্জন প্রায়ই শুনতে পাওয়া যায়। তা হল, যুক্তির পথে নেতাদের, বিশেষ করে আমার, কার্যকলাপ বুঝতে গিয়ে আপনারা না কি আজকাল খেই হারিয়ে ফেলছেন। তাই আপনাদের সামনে আজ রাজনীতির এবং ধর্মনীতির গোড়ার কথা একটু খুলে বলব যাতে আপনাদের যুক্তিবাদী মন আমাদের মুখ থেকে মাঝে মাঝে বিপরীত কথা শুনে বিভ্রান্ত না হয়ে পড়ে।\nআপনাদের মধ্যে থেকে প্রায়শই অভিযোগ শোনা যায় যে আমি না কি কথায় যা বলি, বাস্তবে ঠিক তার বিপরীত কাজটাই করে থাকি। যেমন চিনের প্রেসিডেন্টের সঙ্গে কোলাকুলি করার কিছু দিন পরেই ওদের সঙ্গে আমাদের সীমান্ত নিয়ে ঝামেলা বেঁধে গেল। পাকিস্তান আমাদের শত্রু দেশ বলে চিহ্নিত। অথচ আমি ওদের তৎকালীন প্রধানমন্ত্রী নওয়াজ শরিফের মেয়ের বিয়েতে বিনা আমন্ত্রণে চলে গিয়েছিলাম এবং জনসমক্ষে ঘনিষ্ঠ কোলাকুলি সেরে ফেলি। বেশ কিছু দিন আগে আমি ঘোষণা করেছিলাম যে রেল ছোটোবেলা থেকে আমার জীবনের সঙ্গে অঙ্গাঙ্গী ভাবে জড়িত, তাই রেলওয়ে বিলগ্নিকরণের কোনো প্রশ্নই ওঠে না। এখন আমার সরকার ভারতীয় রেলের এক বৃহৎ অংশকে ব্যক্তিগত মালিকানার কাছে বিক্রি করে দেওয়ার সিদ্ধান্ত নিয়েছে। এক দিকে যখন চিনাদের হাতে আমাদের কুড়ি জন ভারতীয় সেনা নৃশংস ভাবে মারা গেল আমাদেরই জমিতে, তখন আমি বলেছি যে, চিনারা আমাদের ভূখণ্ডে পা রাখেনি। মহাত্মা গান্ধীকে এক দিকে আমি যখন বলছি জাতির জনক, তখন একই সঙ্গে আমাদের দলের লোকেরা নাথুরাম গডসের নামে জয়ধ্বনি দিচ্ছে।\nপ্রধানমন্ত্রী হওয়ার আগে আমি বলেছিলেন, জিএসটি আমাদের দেশের সর্বনাশ ডেকে আনবে, এখন বলছি, ভারতের অর্থনীতিকে চাঙ্গা করানোর জন্য শেষ কথা জিএসটি-ই। ক্ষমতায় আসার আগে মনমোহন সিং সরকারের ৫১ শতাংশ বিদেশি বিনিয়োগ করার সিদ্ধান্তকে ধিক্কার জানিয়ে আমি বলেছিলাম যে এতে দেশের সর্বনাশ হবে। এখন বলছি, দেশের উন্নতিসাধনে একশো শতাংশ বিদেশি বিনিয়োগ দরকার, যা আমার সরকার অনুমোদন করেছে।\nআমার নামে অভিযোগ রয়েছে যে আমার না কি দু’টি জন্মতারিখ। প্রথমটা, ২৯ আগস্ট, ১৯৪৯, যা আমার গ্র্যাজুয়েশন সার্টিফিকেটে লেখা রয়েছে, বিরোধীরা যাকে জাল বলে অভিহিত করে। দ্বিতীয় তারিখটি হল ১৭ সেপ্টেম্বর, যা আমার নির্বাচনী হলফনামায় দাখিল করেছিলাম। আমার বিরুদ্ধে বিরোধীদের অভিযোগ হল, আমি যখন ৬ বছর বয়সে ভাঁড়ে চা বিক্রি করতাম ট্রেনের কামরার বাইরে ভবনগরে রেল স্টেশনে, যেখানে ওই নামে কোনো স্টেশনই ছিল না। ভারতীয় রেলের রেকর্ড অনুযায়ী, ভবনগর স্টেশনটি উদ্বোধন হয় ১৯৭০ সালে। যখন আমার বয়স ছিল ২১ কি ২২।\n১৯৭৫ সাল থেকে ১৯৭৭ সাল অবধি আমি দেশে জরুরি অবস্থার সময় গ্রেফতারি এড়াতে আত্মগোপন করেছিলাম। ১৯৭৮ সালে আমি স্নাতক হই। বিরোধীরা প্রশ্ন তোলে, দুই বছর আত্মগোপন করার পর, কোনো ক্লাস না করে আমি কী করে পরীক্ষায় বসলাম? এবং পাশ-ও করে গেলাম। এটা কী করে হয়। ১৯৮৩ সালে আমি গুজরাত বিশ্ববিদ্যালয় থেকে entire political science-এ স্নাতক ডিগ্রি পাই, যা পৃথিবীর কোনো বিশ্ববিদ্যালয়ে পড়ানো হয় না।\nঅভিযোগ, এমন কোনো মানুষকে আমি দেখাতে পারি না, যাঁরা এসে বলবেন যে তাঁরা আমায় পড়িয়েছেন অথবা আমার সঙ্গে স্নাতক বা স্নাতকোত্তর ক্লাসে পড়াশোনা করেছেন। এটা ঠিক যে আমি একটি টেলিভশন সাক্ষাৎকারে বলেছি যে আমি ক্লাস টেনের গণ্ডি পেরোইনি, ঘর থেকে পালিয়ে যাওয়ার পর। তাই অনেকে আমাকে নন-মেট্রিক গ্র্যাজুয়েট বলে থাকে। প্রধানমন্ত্রী হওয়ার পর যখন প্রশ্ন উঠল আমার শিক্ষাগত যোগ্যতা নিয়ে, তখন মন্ত্রী অরুণ জেটলি আমার স্নাতক এবং স্নাতকোত্তর পরীক্ষার দু’টি মার্কশিট প্রকাশ করেন, যা মাইক্রোসফট কম্পিউটারে তৈরি, যে কম্পিউটার ১৯৯০ সালে ভারতে আসে। প্রশ্ন ওঠে, ১৯৭৮ ও ১৯৮৩ সালের পরীক্ষার সার্টিফিকেট কী করে ছাপা হয় সেই সময়ে, ১৯৯০ সালের বিদেশি মাইক্রোসফট কম্পিউটারের মাধ্যমে?\nএ বার আমি বলি?\nআমার এই কথার আর কাজের ফারাকের ব্যাপারটা হল গিয়ে টাকার এ-পিঠ আর ও-পিঠের মতন। এ-পিঠে এক রকম ছাপ আবার ও-পিঠে আরেক রকম ছাপ। কিন্তু ছাপ আলাদা বলে তো টাকাটা আলাদা নয়। এ-পিঠেও টাকা, ও-পিঠেও সেই টাকা। আপনারা যে মুহূর্তে যুক্তির ছুরি শানিয়ে চুলচেরা বিচারে বসবেন, তখনই বস্তুর খণ্ড রূপটি চোখের সামনে বড়ো হয়ে দেখা দেবে। অমনি ভ্রান্তি আসবে। মায়ের বাঁ বুকের দুধে পুষ্টি বেশি, না ডান দিকে – খিদের সময় শিশু যদি তার মায়ের বুক ফালাফালা করে বিচার করতে যায়, তা হলে কি তার খিদে মিটবে। তার আবার অত চুলেচেরা হিসাবে যাওয়া কেন?\nবিচার নয়, বিশ্বাস চাই। বিচারের পথ বড়ো শক্ত। ও বড়ো কঠিন পথ। ও পথে চলতে গেলে বিদ্যে চাই, বুদ্ধি চাই, নিজের উপর আস্থা চাই। ওটা হল কাকের পথ। কাক ডিমে তা দেবে, তার কত আয়োজন। খড় আনো, কুটো আনো, শক্ত জায়গায় ভালো করে বাসা বাঁধো। তবে ডিম পেড়ে তা দিতে বসো। কিন্তু কোকিলের অতশত বালাই নেই। সে কাকের বাসায় ডিম পেড়ে রেখে এসেই খালাস। তার অটল বিশ্বাস, এ ডিম ফুটে বাচ্চা হবেই, যেই তা দিক। এটা হল সহজ পথ। বর্তমানে আমাদেরও এই রকম সহজ পথ- ‘বিশ্বাসের পথ’।\nপূজারি বামুন নারায়ণ শিলাকে কখনও চাদরের খুঁটে বেঁধে, কখনও বা ফুলের সাজিতে বসিয়ে নিয়ে যায়। তার পর বাড়িতে গিয়ে সেই শালগ্রামটিকে টাটে বসিয়ে দেয়। আমি হচ্ছি সেই শালগ্রাম। আমাকে টাটে বসানোই আপনাদের কাজ। তা আপনারা ‘জয় শ্রীরাম’ স্লোগান তুলে বসান বা অন্য কোনো পথে বসান, তাতে শালগ্রামের কিছু এসে যায় না। তিনি গদিতে বসতে পেলেই খুশি। এর মধ্যে বিভ্রান্তি ঘটার অবকাশ কোথায়? বরের লক্ষ্য ছাঁদনাতলা। তা আপনারা বরকে মোটরে করে নিয়ে যান, নৌকা করেই নিয়ে যান আর পালকি করেই পোঁছে দিন, বর গিয়ে ছাঁদনাতলায় দাঁড়াতে পারলেই হল। এর মধ্যে বিভ্রান্তিটা আসছে কোথায়?\nপোয়াতির ব্যথা উঠেছে। একেবারে এখন তখন। তাকে হাসপাতালে নিতে হবে। তখন কি অ্যাম্বুলেন্স আসছে না বলে তাকে ঘরে ফেলে রাখবে? আমার গদিতে বসার ব্যাপারটাও ওই পোয়াতির গর্ভযন্ত্রণার মতোই আর্জেন্ট। কবে জনগণ চাইবে, তার জন্য অপেক্ষা করা মূর্খতা। আদর্শের ভিত্তিতে ক্ষমতা দখল হলে ভালো, যদি তা না হয় তা হলে বিপরীত আদর্শের কোলে চেপেই ক্ষমতায় আমাকে বসিয়ে দিতে হবে।\nআশা করি এই রূপ সদুপদেশে পেয়ে আপনাদের ভ্রান্তি দূর হয়েছে। এ বার হৃষ্টচিত্তে যে যার এলাকায় গিয়ে মনোযোগ সরকারে কাজে নেমে পড়ুন। জয় শ্রীরাম।\n(শ্রী গৌরকিশোর ঘোষের ‘গুরু শিষ্য সংবাদ’-এর ছায়া অবলম্বনে)\n*লেখক বিশিষ্ট আইনজীবী এবং কংগ্রেস নেতা\nআরও পড়তে পারেন: ভরা ব্রিগেডের জনসভা কি প্রত্যাশা পূরণের কোনো ইঙ্গিত দিতে পারল?\nRelated Topics:arunava ghoshmodipolitical articleWB Polls 2021পশ্চিমবঙ্গ বিধানসভা নির্বাচন ২০২১


ভালুকায় ভিক্ষুক পুনর্বাসন কর্মসূচির উদ্বোধন\nপ্রকাশিত সময় : ৬:৩০ অপরাহ্ণ, ২৪ জানুয়ারি ২০১৭\nশফিউর রহমান সেলিম, ময়মনসিংহ প্রতিদিন ডটকম : ময়মনসিংহের ভালুকায় ভিক্ষুক পুনর্বাসন কর্মসূচির উদ্বোধন হয়েছে। মঙ্গলবার (২৪ জানুয়ারি) সকালে উপজেলার ৮ নম্বর ডাকাতিয়া ইউনিয়ন পরিষদের উদ্যোগে এ কর্মসূচির উদ্বোধন করেন স্থানীয় উপজেলা পরিষদ চেয়ারম্যান আলহাজ মো. গোলাম মোস্তফা।\nস্থানীয় উপজেলা নির্বাহী কর্মকর্তা (ইউএনও) কামরুল আহসান তালুকদারের সভাপতিত্বে বিশেষ অতিথি হিসেবে বক্তব্য রাখেন ডাকাতিয়া ইউনিয়ন পরিষদের চেয়ারম্যান মো. সাইফুল ইসলাম, উপজেলা মুক্তিযোদ্ধা সংসদের কমান্ডার মো. মফিজুর রহমান।\nঅনুষ্ঠানে ৬৫ বছর বয়সী ভিক্ষুক রওশন আরাকে উপজেলা পরিষদ থেকে দুটি ও সংশ্লিষ্ট ইউনিয়ন পরিষদ থেকে একটি ছাগল দেওয়া হয়।\nস্থানীয় উপজেলা নির্বাহী কর্মকর্তা (ইউএনও) কামরুল আহসান তালুকদার জানান, শীঘ্রই ভালুকা উপজেলাকে ভিক্ষুকমুক্ত ঘোষণা করা হবে। সম্পদশালী সবাইকে এ বিষয়ে সহযোগিতা করারও আহবান জানান তিনি।


বেজিংয়ের সংস্থাকে দেওয়া সিগন্যালিংয়ের বরাত বাতিল করল ভারতীয় রেল - India decides to terminate railway contract for signalling work with Beijing firm, Bangla News\nবাড়ি > ঘরে বাইরে > বেজিংয়ের সংস্থাকে দেওয়া সিগন্যালিংয়ের বরাত বাতিল করল ভারতীয় রেল\nনিজামুদ্দিন স্টেশনে ট্রেন (PTI)\nবেজিংয়ের সংস্থাকে দেওয়া সিগন্যালিংয়ের বরাত বাতিল করল ভারতীয় রেল\n১ মিনিটে পড়ুন . Updated: 18 Jun 2020, 04:47 PM IST লেখক Arghya Prasun Roychowdhury\nএই প্রজেক্টে খরচ ৪৭১ কোটি টাকা। কন্ট্র্যাক্ট যে ক্যানসেল করা হচ্ছে, সেটা বিশ্ব ব্যাঙ্ককেও জানিয়ে দেওয়া হচ্ছে।\nIndian RailwaysGalwan clashesIndiaChina\nখারাপ কাজের জন্য বেজিংয়ের সংস্থাকে দেওয়া সিগন্যালিংয়ের বরাত বাতিল করল ভারতীয় রেল। Beijing National Railway Research & Design Institute of Signal & Communication কে দেওয়া কন্ট্র্যাক্ট বাতিল করল Dedicated Freight Corridor Corporation of India Limited (DFCCIL).\nআনুষ্ঠানিক ভাবে সংস্থার কাজ খারাপের কারণ দেওয়া হয়েছে। চার বছরে প্রজেক্টের মাত্র কুড়ি শতাংশ কাজ হয়েছে। তবে গালওয়ানে চিনের হাতে কুড়িজন ভারতীয় সেনার মৃত্যুর ঘটনার পরেই এই সিদ্ধান্ত নেওয়া হল। ভারতের বাজার ধীরে ধীরে চিনের হাত থেকে কেড়ে নেওয়ার ভাবনা চিন্তা চলছে নীতি নির্ধারকদের মধ্যে।\nইস্টার্ন ডেডিকেটেড ফ্রেইট করিডরের জন্য কানপুর- মুঘলসরাইয়ের মধ্যে ৪১৭ কিলোমিটারে সিগন্যালিং ও টেলিকমিউনিকেশনের কাজের বরাত পেয়েছিল চিনের সংস্থাটি। বিশ্ব ব্যাঙ্কের ফান্ডিংয়ে হওয়া এই প্রজেক্টে খরচ ৪৭১ কোটি টাকা। কন্ট্র্যাক্ট যে ক্যানসেল করা হচ্ছে, সেটা বিশ্ব ব্যাঙ্ককেও জানিয়ে দেওয়া হচ্ছে।\nরেলওয়ের পিএসইউ কোনও তথ্য দিতে চায়নি বেজিংয়ের সংস্থাটি। প্রয়োজনীয় ইঞ্জিনিয়ার, কাজ জানা লোকও পাঠাতো না বেজিংয়ের সংস্থাটি। স্থানীয় কোনও এজেন্সির সঙ্গে টাই-আপ না করায় কাজের গতি একেবারেই বাড়েনি বলে DFCCIL-এর দাবি। বারবার বৈঠক করেও কোনও লাভ হয়নি বলে জানিয়েছে রেলের পিএসইউ।\nদিল্লি, মুম্বই, চেন্নাই ও হাওড়ার মধ্যে ফ্রেইট করিডর বানাচ্ছে এই সংস্থা। এতে মোট ৭০ শতাংশ চাপ কমবে পণ্য ট্রেন চালানোর ক্ষেত্রে, ফলে যাত্রীবাহী ট্রেন আরো ভালো ভাবে চালানো যাবে।


কিছুতেই সফল নয়, সবকিছুতেই শুধু ব্যার্থ, অর্থিনীতি প্রসঙ্গে কেন্দ্রকে একহাত নিলেন শশী থারুর – BD Bangla News 24×7 – Bengali Online Newspaper – LIVE Breaking News\nHome বাণিজ্য ও অর্থনীতি কিছুতেই সফল নয়, সবকিছুতেই শুধু ব্যার্থ, অর্থিনীতি প্রসঙ্গে কেন্দ্রকে একহাত নিলেন শশী থারুর\nবাণিজ্য ও অর্থনীতি - September 24, 2020\nক’রোনার প্রভাব ভালোভাবেই পড়তে শুরু করেছে ভারতের অর্থনীতিতে। তবে সরকারের আশা, ভাইরাসের প্রকোপ কেটে গেলে আবার দেশের অর্থনীতি ঘুরে দাঁড়াবে। এবার অর্থনীতির ওপর অবস্থান নিয়ে কেন্দ্রকে দোষারোপ করে সরব হলেন কংগ্রেস সাংসদ শশী থারুর।\nদেশের অর্থনৈতিক পরিস্থিতির ভিত্তিতে তিনি বলেন, এই সরকার সবকিছুতেই ব্যর্থ। দেশের ভাই’রাস পরিস্থিতি এবং অর্থনৈতিক সঙ্কট কাটাতে পারেননি কেন্দ্রীয় সরকার।\nদেশের জিডিপি তলানিতে ঠেকেছে। বিজেপি সরকারের আমলে বেসরকারিকরণ থেকে শুরু করে বেকারত্বের হার বেড়েছে বলে দাবি থারুরের। তিনি আরো বলেন, ছোট থেকে মাঝারি ব্যবসা বন্ধ হয়ে গিয়েছে, কৃষকদের চাপ আরো বেড়েছে একইসঙ্গে দেশের ভা’ইরা’স পরিস্থিতি মো’কাবি’লা করতে ব্যর্থ হয়েছে কেন্দ্র।\nতাঁর মতে, রাজ্য গুলির সঙ্গে কথা না বলে লকডাউন করেছে কেন্দ্রীয় সরকার। কেন্দ্রীয় সরকারের অপরিকল্পিত লকডাউন মানুষের সমস্যাকে আরো বাড়িয়ে দিয়েছে। অপরিকল্পিত লকডাউন এর জেরেই দেশের ভা’ই’রাস পরিস্থিতি আরও বৃদ্ধি পেয়েছে বলে মনে করেন থারুর।\nশশী থারুর আরো বলেন, মহাভারতের সঙ্গে ভা’ইরা’স পরিস্থিতির তুলনা করে প্রধানমন্ত্রী প্রথমে জানিয়েছিলেন, ভারতের যু”দ্ধ প্রায় ২১ , কিন্তু বর্তমানে ক’রো’না পরিস্থিতি ১৮০ দিনের বেশি পেরিয়ে গিয়েছে। কিন্তু এখনো দেশের পরিস্থিতি স্বাভাবিক হয়নি। দিনের-পর-দিন আক্রান্তের সংখ্যা বৃদ্ধি।\nPrevious article মগজ খাটিয়ে রোজগার করতে হয়? পর্যাপ্ত না ঘুমোলে কিন্তু বিপদ! ঘুমেই জোর গবেষকদের\nNext article করোনা পরিস্থিতির মোকাবিলায় সাহায্য করেছে আত্মনির্ভর ভারত, মোদীর প্রশংসা আইএমএফের


এপ্রিল 6, 2019 বাইনারি বিকল্প সম্পর্কে রিভিউ লেখক মেহমেত মাহমুদ 56415 দর্শকরা\nআরেকটি লাভজনক ব্যবসায়িক ধারণা বাড়ীতে বাস্তবায়িত ইউরো/ মার্কিন ডলার মুদ্রা জোড়া করা যায় যে - এই বাড়িতে চতুর। প্রধান জিনিস - শেখার মতো কিভাবে দক্ষতার লবণাক্ত সবজি এবং সুস্বাদু স্যালাডে পাকানো হয়। প্রচলিত আচার - এটা শসা, টমেটো, বাঁধাকপি, মাশরুম।\nও তাই বুঝি … একবার স্থিরচোখে দেখে নিলেন কবিতা দত্ত বণিক, ‘তাহলে ঠিক আছে …’ Pepperstone ASIC বা অস্ট্রেলিয়ান সিকিউরিটিজ ও বিনিয়োগ কমিশন নিবন্ধিত হিসাবে একটি লাইসেন্স বহন করে. Pepperstone দ্বারা গৃহীত হিসাবে ব্যবসা-প্রতিষ্ঠান ফ্রেম গ্রাহক তহবিল পূর্ণ নিরাপত্তা সম্পর্কে আশ্বাস দেয়. Pepperstone এএ রেটিং এইচএসবিসি এবং জাতীয় অস্ট্রেলিয়া ব্যাংক মত ব্যাংকের সঙ্গে বরাবর ক্লায়েন্টদের জন্য বিযুক্ত অ্যাকাউন্ট বজায় রাখে.\nদেখেই ইউরো/ মার্কিন ডলার মুদ্রা জোড়া সভয়ে পিছিয়ে যাই আমি । ওই থাবা পিঠে পড়লে মেরুদন্ড বলে কিছু থাকবে না আমার – আমি শিওর। ১৬। সংস্থাগত উন্নয়নের মিডিয়া রিপোর্ট অন্ধভাবে অনুসরণ করবেন না, এই হিসাব কিছু ভ্রান্তিজনক হতে পারে।\nচিত্র 10 - অফিসের মধ্যে ভার্চুয়াল প্রাইভেট নেটওয়ার্ক কারণ নম্বর 1 - ধ্রুবক reproaches এবং পত্নী reproaches। আপনি যদি সম্পর্ক রাখতে চান, তাহলে আপনাকে অংশীদারের প্রতি সম্মান ফিরিয়ে নেওয়ার চেষ্টা করতে হবে: তার ক্ষমতার উপর আপনার মনোযোগ কেন্দ্রীভূত করবেন না, তাকে বিব্রতকর করবেন না বা "নষ্ট করবেন না"। যত তাড়াতাড়ি সম্ভব, তার সম্পর্কে আপনি কি চান সম্পর্কে তাকে বলুন। সুতরাং, আপনি ইতিবাচক মধ্যে সুর, এবং পত্নী আচরণ নিজেই পরিবর্তন হবে।\nইউরো/ মার্কিন ডলার মুদ্রা জোড়া - ডেমো একাউন্ট এর উপকারীতা\nইসরায়েলি সংসদ দেশব্যাপী বাইনারি বিকল্পের উপর নিষেধাজ্ঞা আরোপ করে, তাদের বিদেশে রপ্তানি করার জন্য। এই বিরক্তি একটি তরঙ্গ জপান। যদিও অনেক সংস্থা কোন লাইসেন্স ছাড়াই কাজ করে, এক্সএম ট্র্রেডিং [সিসেলস লাইসেন্স] নামে একটি লাইসেন্স পেয়েছে।\nকিনা সংযুক্তি ছাড়া বাস্তব ফরেক্স? এই নিবন্ধটি পড়া পরে আপনি ইউরো/ মার্কিন ডলার মুদ্রা জোড়া একটি তুচ্ছ নির্বাণ ছাড়া ব্যবসায়ীদের নিয়মিত টাকা প্রত্যাহার হাজার হাজার বাস্তব এবং আরো দশ দেখতে হবে। কিভাবে এই সম্ভব? ব্যবসায়ীরা বিশেষ প্যাম অ্যাকাউন্ট ট্রেড করা হয়। বিনিয়োগকারী, যারা একটি বিনিয়োগ অ্যাকাউন্ট খুলতে প্যাম অ্যাকাউন্ট সংযোগ করতে পারেন। অন্য কথায়, আপনি একজন বিনিয়োগকারী ব্যবহার পেশাদার কাজ ন্যাস কোন বিশেষ প্রশিক্ষণ ছাড়া ফরেক্স মার্কেটে লাভ করতে পারেন, পরিণত ফরেক্স অ্যাকাউন্ট বিনিয়োগ।\nদ্বিতীয়ত, এটা হংকং সরবরাহ সরবরাহের উপর প্রভাব ফেলবে - পোর্ট ভলিউম কয়লটি স্বল্পমেয়ায় বৃদ্ধি পেতে কঠিন। একটি শেয়ার থেকে বিনিয়োগকারী নূন্যতম ১০% মুনাফা করতে চায়। এখন ১০% লসে এক শেয়ার বিক্রি করে অন্য শেয়ার থেকে ১০% মুনাফা করতে হলে আপনাকে আসলে মোট ২০% এর বেশি মুনাফা করতে হবে। যাতে আগের ১০% ক্ষতি কাটিয়ে ১০% মুনাফা হয়। এর সাথে যোগ হবে তিন বার বিক্রয়-ক্রয়-বিক্রয় করার ব্রোকার কমিশন। নতুন একটি শেয়ার থেকে অল্প দিনে ২০-২২% লাভ করা সবার পক্ষে অসম্ভব। যদি না আপনি তুলানা মূলক কম দামে প্রথম দিকেই শেয়ায়রটি কিনতে না পারেন।\n"দৃশ্যে মানুষের বিন্দু থেকে, ডাকার তুলনারহিত, কিন্তু একটি দেখুন ক্রীড়া বিন্দু থেকে কিছু সন্দেহ: গতি খুব বেশী, এটা আরো প্রশান্ত বার থাকা উচিত, ব্যক্তিগত অধিকতর সুযোগ প্রদানের এবং কার্যত প্রকাশনা বাইক "সঙ্গে চালানো.ইউরো/ মার্কিন ডলার মুদ্রা জোড়া উইকিম্যাপিয়ার মাধ্যমে কৃত্রিম উপগ্রহ থেকে প্রাপ্ত পৃথিবীর চিত্র


বঙ্গবন্ধু শেখ মুজিবুর রহমান সম্পর্কিত গুরুত্বপূর্ণ তথ্যাদি - bdchakri.com\nবঙ্গবন্ধু শেখ মুজিবুর রহমান সম্পর্কিত গুরুত্বপূর্ণ তথ্যাদি\nবঙ্গবন্ধু শেখ মুজিবুর রহমান সম্পর্কিত গুরুত্বপূর্ণ তথ্যাদি#171\nBy shohag - Thu Jun 07, 2018 3:58 pm\n- Thu Jun 07, 2018 3:58 pm#171\n১। বঙ্গবন্ধু উপাধি> ২৩ফেব্রু ১৯৬৯সালে, তোফায়েল আহমেদ, রেসকোর্স ময়দানে।\n১০।বাংলাদেশ -এর নামকরুনণ করেন> ৫ডি: ১৯৬৯।\nবঙ্গবন্ধুর >> নিউক্লিয়াস\n১. তত্কালীন ছাত্রলীগের সভাপতি >>> নূর আলম সিদ্দিকী\n২. তত্কালীন ছাত্রলীগের সা. সম্পাদক >>>শাহাজান সিরাজ\n৩. ঢা.বি ছাত্রসংসদের নির্বাচিত ভিপি >>> আ, স. ম , আব্দুর রব\n৪. ঢা.বি ছাত্রসংসদের নির্বাচিত জি, এস >>>আব্দুল কুদ্দুস মাখন\n১। চীনা ভাষায় ‘‘অসমাপ্ত আত্মজীবনী’’ গ্রন্থটির অনুবাদক >>> চাই সি\n২। জাপানী ভাষায় ‘‘অসমাপ্ত আত্মজীবনী’’ গ্রন্থটির অনুবাদক >>> কাজুহিরো ওয়াতানাবে\n৩। ইংরেজী ভাষায় ‘‘অসমাপ্ত আত্মজীবনী’’ গ্রন্থটির অনুবাদক >>> ফকরুনুল আলম\n1297 Views by kajol\nby sakib - Fri Dec 25, 2020 1:37 pm - in: বাংলাদেশ বিষয়াবলী\n321 Views by sakib\nFri Dec 25, 2020 1:37 pm\nby sakib - Sat Dec 26, 2020 1:11 pm - in: বাংলাদেশ বিষয়াবলী\n212 Views by sakib


করোনার আক্রমণ কি কোনো বার্তা বহন করে? - দৈনিক সর্বকণ্ঠ - Daily SorboKantha - Bangla Newspaper - Bangla News\nকরোনার আক্রমণ কি কোনো বার্তা বহন করে?\nAugust 29, 2020 - 12:45:53 PM\nin গবেযণা, শিরোনাম\nগোটা বিশ্বে করোনার অভূতপূর্ব আক্রমণ মানব জাতির জন্য কি কোনো বার্তা বহন করে, না শুধুই একটি বিচ্ছিন্ন ঘটনা? এর অবসান ঘটিয়ে কি মানব জীবন আবার প্রাক করোনার ছন্দে ফিরে যাবে? ইতিহাসে অতীতের মহামারীর মতোই শুধু একটি বিচ্ছিন্ন ঘটনা হিসেবে উল্লিখিত থাকবে। করোনার মতোই বিশ্বব্যাপী দুর্নীতি, অন্যায়, অবিচার, শোষণ, নিপীড়ন আগের মতোই সমানতালে চলবে। ভবিষ্যৎ পরিণাম যাচাই এবং প্রয়োজনীয় প্রতিকার নিশ্চিত না করে পুঁজি ও বস্তুবাদী মুনাফা তাড়িত সমাজ ব্যবস্থার যাঁতাকলে পড়ে প্রকৃতি তার মনোরম ও জীবন ধারণকারী গুণাবলি হারাতে থাকবে। আজকের দিনের আরাম-আয়েশ বিলাসিতা ভোগ করতে গিয়ে আগামী দিনের জীবন ধারণ অসহনীয় করে তুলবে।\nমনে আশা জেগেছিল বিশ্বব্যাপী প্রকৃতির এই ধাক্কায় আমরা জেগে উঠে মন থেকে হারিয়ে যাওয়া আল্লাহ্, বিবেক ও মানবিকতা কিছুটা হলেও ফিরে পাব। বিপন্ন পৃথিবীকে বিপদমুক্ত করে সুখ, শান্তি ও সুষমের মানব সমাজ গড়ায় মন দেব। হায়! আমার আশায় ছাই ঢেলে দিয়ে করোনাকে কেন্দ্র করে দুর্নীতি ও অমানবিকতা আরো নতুন আকারে বিস্তার লাভ করছে। আন্তর্জাতিক অঙ্গনে সহযোগিতা, সৌহার্দ্য ও শান্তির সুবাতাস না বয়ে দিন দিন তা আরো উত্তপ্ত হচ্ছে, যুদ্ধের হুমকি-ধমকি আরো বাড়ছে।\nকরোনার বার্তা ছিল মানব ভাগ্য ও ভবিষ্যৎ এখন এক সূত্রে গাঁথা, প্রাকৃতিক বিপর্যয় এখন কোনো একটা দেশের, কোনো একটা এলাকার বিচ্ছিন্ন ঘটনা নয়। যেমনটি ছিল অতীতে। সুদূর অস্ট্রেলিয়া ও আমাজনের আগুনে ক্ষতি হয়েছে সম্পূর্ণ পৃথিবীর। প্রযুক্তি বা কারিগরি জ্ঞানের অভাবনীয় অগ্রগতির ফলে পাওয়া পারমাণবিক বোমা, রকেট, স্যাটেলাইট, কম্পিউটার, মোবাইল ফোন ইত্যাদির সংযোজনে দাম্ভিক মানুষ আর সবকিছু ভুলে শুধু এই নিয়েই জীবনযাপনে অভ্যস্ত হয়ে গেছে। চাঁদে ভ্রমণ, মঙ্গলগ্রহে বসতি স্থাপন, মানুষের বিকল্প রোবট তৈরি, আরো কত কি আমাদের এজেন্ডায়।\nঅথচ অদৃশ্য অতি ছোট একটি এক বীজাণুর আঘাতে আমাদের জীবনধারা তছনছ হয়ে গেল, এখন পর্যন্ত ৮ লাখ লোক প্রাণ হারাল, অর্থনীতিতে ধস নামল। এত কিছু অর্জন ও সাফল্যের পরও প্রকৃতির কাছে মানুষ যে কত অসহায় হতে পারে তা প্রমাণিত হলো। দুঃখের বিষয় আমাদের জীবন ধারা, অর্থনীতি ও জীবন দর্শন প্রকৃতি বিরোধী। যে প্রকৃতি বেঁচে থেকে সুস্থ, সচ্ছল ও সুন্দর জীবনযাপনের জন্য আমাদের সব উপকরণ যোগায় তা অতি লোভ, অতি লালসা, অতি চাওয়া-পাওয়ার ভারে এখন ভারসাম্য হারিয়ে ফেলছে, প্রাকৃতিক দুর্যোগ দিনে দিনে বাড়ছে, মানবজাতি অস্তিত্ব সংকটে পড়ছে। আমাদের রাশি রাশি রকমারি যন্ত্রদানব থেকে নির্গত কার্বন বিশ্বের উষ্ণতা বাড়িয়ে বেঁচে থাকা কঠিন থেকে কঠিনতর করে তুলছে। আমরা জেনে শুনেই সেই পথে হাটা দিচ্ছি মুনাফা তাড়িত জীবন ব্যবস্থা সচল রাখার জন্য। জলবায়ু পরিবর্তনের প্রভাবে প্রাণী জগতেও পরিবর্তন আসতে বাধ্য। বীজাণুর জীনে মিউটেশন ঘটে নতুন স্ট্রেইন বা রূপে আরো ক্ষতিকর হয়ে তা দেখা দিতে পারে\nকরোনার জন্ম কাহিনী নিয়ে নানা তথ্য দেয়া হচ্ছে। আমার ভয় ও ভাবনার সমর্থনে ১৮ আগস্ট, ২০২০ তারিখে প্রকাশিত দৈনিক কালের কণ্ঠের এক সংবাদের প্রতি দৃষ্টি আকর্ষণ করছি, যেখানে বলা হয়েছে- ‘বারবার চরিত্র বদল করছে নভেল করোনা ভাইরাস। শুধু তা-ই নয়, বিবর্তনও হচ্ছে এই ভাইরাসের। আর তাতেই সমস্যায় পড়েছেন বিজ্ঞানীরা। সম্প্রতি মালয়েশিয়ায় নভেল করোনা ভাইরাসের নতুন একটি প্রজাতির খোঁজ পাওয়া গেছে। এই প্রজাতি সাধারণ করোনা ভাইরাসের তুলনায় ১০ গুণ বেশি সংক্রামক- এমনটাই দাবি করছেন বিজ্ঞানীরা।\nমালয়েশিয়ার স্বাস্থ্য মহাপরিচালক নুর হিশাম আবদুল্লাহ বলেছেন, এই নতুন প্রজাতির খোঁজ মেলার অর্থ হলো এতদিন পর্যন্ত ভ্যাকসিন নিয়ে যে গবেষণা হলো তা ফের নতুনভাবে শুরু করতে হবে।’ ভ্যাকসিন আবিষ্কারের জন্য বিভিন্ন দেশের গবেষক ও বিজ্ঞানীরা গলদঘর্ম হচ্ছেন কে কার আগে সফল হয়ে পৃথিবীতে নেতৃত্ব ফলাবেন। অথচ প্রয়োজন আন্তর্জাতিক সহযোগিতা ও সমম্বয়ের মাধ্যমে গবেষণা, আবিষ্কার ও বিতরণে মনোযোগী হওয়া। শীর্ষ প্রযুক্তিবিদ বিলগেটস বলেছেন করোনা-ই শেষ কথা নয়, আরো ভয়াবহ পরিস্থিতি সৃষ্টি হবে আগামীতে যদি আমরা ক্রমবর্ধমান কার্বন নিঃসারণ রোধ করতে না পারি। এক হিসাবে বলতে গেলে করোনা কার্বনের সঙ্গে সম্পৃক্ত। পৃথিবীর অন্যতম সেরা পদার্থ বিজ্ঞানী স্টিফেন হকিং এক বক্তব্যে বলেছিলেন, এক সময়ে মানুষের উদ্ভাবিত রোবটের কারণে মানব অস্তিত্ব বিলীন হয়ে যাবে।\nইদানীং এক খবরে দেখলাম আমেরিকার তৈরী রোবট ৫ বছরের মধ্যে মানুষের চেয়ে বেশী বুদ্ধিমত্তা সম্পন্ন হবে। তাহলে তো আগামীতে পৃথিবীর কর্তৃত্ব রোবটের কাছেই চলে যাবে। দৈব দৃষ্টিতে দেখতে গেলে নানাবিধ পাপাচারের বীজাণুতে আক্রান্ত আজকের মানব সমাজে নৈতিকতাবোধ জাগাবার জন্য নতুন কোন নবী বা ধর্মীয় নেতার আগমন ঘটবে না।\nআমরা জানি, হযরত মুহম্মদ (স) শেষ নবী। আমরা নিজ নিজ প্রচেষ্টায় এই সংক্রামণ থেকে মুক্ত হতে হবে মানসপটে আমূল পরিবর্তন এনে। অন্যথা ধ্বংস অনিবার্য। আল্লাহ্ তায়ালা কোরআন শরীফে বলেছেন, যখন কোন জাতির মধ্যে পাপাচার সীমা অতিক্রম করে যায় তখন তিনি সেই জনপদ ও সভ্যতাকে ধ্বংস করে দেন প্রাকৃতিক বিপর্যয়ের মাধ্যমে। যেমন খরা, অতিবৃষ্টি, বন্যা, ভুমিকম্প, মহামারী ইত্যাদি। আমরা ধরে নিতে পারি করোনা আল্লাহর ইচ্ছায় সংঘটিত হয়েছে মানবজাতিকে সাজা ও সতর্কীকরণের জন্য। যতকিছুই চেষ্টা করি না কেন করোনা মুক্ত হওয়ার জন্য, মন থেকে সৃষ্টি বিরোধী পাপের বিজাণু বিতাড়িত করতে না পারলে আর সব চেষ্টাই বিফল হবে। এক বীজাণুর আক্রমণ থেকে ম্ক্তু হলেও নতুন বীজাণুর উৎপত্তি ঘটবে।\nকুরআনে প্রদত্ত আল্লাহর কথা অনুযায়ী তিনি সৌন্দর্য ও প্রাচুর্যে ভরা, নয়ন জুড়ানো ও হৃদয়গ্রাহী প্রকৃতি সৃষ্টি করেছেন মানবজাতির সেবার জন্য। আমাদের বৈরী ক্রিয়াকাণ্ডের কারণে সেই প্রকৃতি এখন আমাদের শত্রু। মানুষের চাহিদার শেষ নেই তাই পৃথিবীতে এত বিপত্তি। ক্ষমতা ও অর্থলিপসায় মোহগ্রস্ত কিছু মানুষ গোটা মানবজাতির অস্তিত্ব বিপন্ন করে তুলছে। এর থেকে পরিত্রাণের পথ আমার অন্তিম জীবনে দেখে যাওয়ার আশা করি না, তবে যদি অলৌকিকভাবে কিছু ঘটে সেই আশা ত্যাগ করি না।\nমুক্তিযুদ্ধের সশস্ত্র নেতৃত্বদানকারী যোদ্বা কাদের সিদ্দিকীর সঙ্গে একমত হয়ে বলি, করোনার অভিশাপ থেকে পরিত্রাণ পাওয়ার আশায় আমরা যেনো এক হয়ে একদিন জাতীয়ভাবে আল্লাহ্ বা ঈশ্বরের কাছে ফরিয়াদ করি করোনা মুক্ত হওয়ার জন্য। আমরা প্রধানমন্ত্রীর কাছে আবেদন জানাই তিনি যেন সরকারি পর্যায়ে এক দোয়া প্রার্থনা উদ্যাপন করার সিদ্ধান্ত বিবেচনায় নেন। স্রষ্টাময় মহাবিশ্ব ও পৃথিবীতে বাস করে মানুষ যেন স্রষ্টাহীন হয়ে দৃষ্টিহীন জীবনযাপন না করে। আল্লাহ্বিমুখ মানুষ যেন আল্লাহ্মুখী হয়ে সৎ জীবনযাপনের মাধ্যমে সুস্থ ও সুন্দর সমাজ স্থাপনে ব্রতী হয়।


বাংলাদেশ অ্যাসোসিয়েশন অফ হংকংয়ের (বিএএইচ) নতুন কমিটি গঠন বাংলাদেশ অ্যাসোসিয়েশন অফ হংকংয়ের (বিএএইচ) নতুন কমিটি গঠন – খোলা নিউজ বিডি ২৪\nবাংলাদেশ অ্যাসোসিয়েশন অফ হংকংয়ের (বিএএইচ) নতুন কমিটি গঠন\nএই কমিটি আগামী দুই বছর দায়িত্ব পালন করবে। কমিটিতে নির্বাচিত অন্যান্যরা হলেন, সহ-সভাপতি হোসাইন মো. মোশাররফ, যুগ্ম সাধারণ সম্পাদক শফিকুল ইসলাম কাজল, কোষাধ্যক্ষ স্বপন কুমার দত্ত, সাংস্কৃতিক সম্পাদক মো. খাইরুল ইসলাম নিজামী, ক্রীড়া সম্পাদক শেখ নিয়াজ হোসাইন, পাবলিক রিলেশন সম্পাদক মো. গোলাম মোস্তফা, সদস্য মো. নাহিদুল ইসলাম আজমল, মো ফরহাদ ইসলাম রবিন ও ড. ফকরুল ইসলাম বাবু।